അന്തര്‍വാഹിനിയില് നിന്ന് തൊടുക്കാവുന്ന ആണവ മിസൈല് പരീക്ഷിച്ച് പാകിസ്താന് - themediasyndicate\nഇസ്ലാമാബാദ്: പാകിസ്താന് അന്തര്‍വാഹനിയില് നിന്ന് തൊടുക്കാവുന്ന ആണവ മിസൈല് പരീക്ഷിച്ചതായി റിപ്പോര്‍ട്ട്. 450 കിലോമീറ്റര് പോകാന് ശേഷിയുള്ള സബ്മറൈന് ലോഞ്ച്ട് ക്രൂയിസ് മിസൈല്-ബാബറാണ് പരീക്ഷിച്ചത്. തദ്ദേശീയമായി വികസിപ്പിച്ചെടുത്ത മിസൈലിന്റെ പരീക്ഷണം വിജയമായിരുന്നെന്ന് പാക് സായുധസേന അറിയിച്ചു.\nനാവിഗേഷന് തുടങ്ങി നിരവധി സാങ്കേതിക വിദ്യകളോടെയാണ് മിസൈല് വികസിപ്പിച്ചിരിക്കുന്നതെന്ന് സൈന്യം അറിയിച്ചു. എസ്എല്‍സിഎം വികസിപ്പിച്ചതോടെ രാജ്യത്തിന്റെ ആയുധ ശേഖരത്തിന് മുതല് കൂട്ടായെന്നാണ് പാക് സൈന്യത്തിന്റെ വാദം. എന്നാല്, പാകിസ്താന്റെ വെളിപ്പെടുത്തലിനോട് ഇന്ത്യന് പ്രതിരോധ മന്ത്രാലയവും സൈന്യവും പ്രതികരിച്ചില്ല.\nചൈനയുടെ സഹായത്തോടെ ആയുധ ശേഖരം ഉയര്‍ത്താനാണ് പാക് ശ്രമിക്കുന്നത്. മിസൈല് സംബന്ധിച്ച വെളിപ്പെടുത്തലിന്റെ വിശ്വാസ്യത പരിശോധിക്കുമെന്നും നയതന്ത്ര വിദ്ഗധന് കപില് കാക് അറിയിച്ചു. രാജ്യത്തിന്റെ ശാസ്ത്രീയ കാര്യക്ഷമത തെളിയിക്കുന്നതിനാണ് 2017 ജനുവരിയില് ബാബര് മിസൈല് പരീക്ഷിച്ചതെന്ന് ദി ഡോണ് റിപ്പോര്‍ട്ട് ചെയ്തിരുന്നു.\nTags: pakistan-tests-nuclear-capable-submarine-launched-missile-with-a-range-of-450kmഅന്തര്‍വാഹിനിയില് നിന്ന് തൊടുക്കാവുന്ന ആണവ മിസൈല്‍സബ്മറൈന് ലോഞ്ച്ട് ക്രൂയിസ് മിസൈല്-ബാബര്\nമുംബൈയില് പൊലീസുകാരന് ഉള്‍പ്പെടെ 16 പേര്‍ക്ക് കൂടി കൊവിഡ്\nലോക്ക് ഡൗണ് അനന്തമായി നീട്ടാനാവില്ല; പിന്‍വലിക്കുന്നതിന് മുന്‍പ് കൃത്യമായ പദ്ധതികള് വേണമെന്ന് രഘുറാം രാജന്


ആ ജനലഴികള്‍ക്കപ്പുറം | നമ്മുടെ മലയാളം\nHome » കല,സാഹിത്യം » ആ ജനലഴികള്‍ക്കപ്പുറം\nഅനാഥത്തിന്‍റെ കൊടിയമൂര്‍ച്ചകള് അനുഭവത്തിന്‍റെ വഴിവക്കുകളാണ്. കാരണം അനുഭവിക്കുന്നത് നഷ്ട്ത്തിന്‍റെയും, തുടചുനീക്കപെടുന്ന ബന്ധനത്തിന്‍റെയും, വ്യക്തി ബന്ധനങ്ങളുടെയും അകല്‍ച്ചയെയാണ്. അനുഭവത്തിന്‍റെ പാഠം ഉള്‍ക്കൊണ്ട ഈ ജനല്‍പാളിക്കപ്പുറം ഒരുലോകമുണ്ട്. അവിടെ കുടുംബ ബന്ധങ്ങളുടെ കഥപറയുന്ന ഒരു തെരുവുണ്ട്. മനസ്സില് ആണയിട്ടുപറയുന്ന മൃദുലമായവാക്കുകള് എവിടെയോ പോയ്മറയുന്ന പ്രതിഷകളായിരുന്നു. ഇവിടെ മഴക്ക് മധുരിമയുടെ ഓര്‍മ്മയാണ്. കാലത്തിന് നഷ്ട്ബോധത്തിന്‍റെ ഉലചിലാണ്, ജന്മത്തിന് എരിഞ്ഞടങ്ങാത്ത നിര്‍വ്യതിയാണ്. ഇവിടെ എന്‍റെ സ്വപ്നങ്ങളും, മോഹങ്ങളും മൗനത്തിന്‍റെ വാചാലതയായിരുന്നു. കണ്ണുകളിലൂടെ ജീവിതം പകര്‍ന്ന്, കണ്ണീരിലൂടെ സ്വപ്നത്തെ അലങ്കരിച്ച് അത് മൗനത്തിന്‍റെ പടിവാതിലിലേക്ക് ചവിട്ടി താഴ്ത്തുകയാണ് ചില നേരങ്ങളില് മനസ്സും.\nഇവിടെ ഓര്‍ഫണേജിലെ വാകമരതണലില് ഇളംതെന്നല് ആരെയാണോ തലോടുന്നത്. അങ്ങകലെ പെയ്യുന്ന മരങ്ങളില് മഞ്ഞായ് കുതിരുന്ന തുള്ളികള് എന്തിനാണോ മണ്ണിലേക്ക് അടുക്കുന്നത്. സ്മൃതിയുടെ ഈ ഇരവുകള്‍ക്ക് ആദ്യവും അവസാനവും ഇല്ലാത്ത എന്‍റെ ജിവന്‍റെ കണികകളില് ആര്‍ക്കാണോ ഇനിയും വേദനകള് നല്കുവാനിഷ്ടം. സ്വര്‍ഗ്ഗീയതയുടെ മൗനം, എന്നാല് എരിഞ്ഞടങ്ങുന്ന മനസ്സില് ജന്മവും, ജീവിതവും പൊഴിഞ്ഞു അമരുകയായിരുന്നു. ശംഖൊലിയുടെ തീരാത്ത വേദനകള്, മഞ്ഞിന്‍റെ മായാത്തകണങ്ങളില്, പുലരിയുടെ വിള്ളലുകള്‍ക്കു നടുവിലൂടെ……\nയാത്രയുടെ മൗനം എത്രയോഭീകരമാണ്. അതനുഭവിക്കുന്നത് സ്നേഹത്തിന്‍റെയും, പ്രണയത്തിന്‍റെയും മറ്റൊരു കാമന ഉണര്‍ത്തി തരുന്ന ജിവവചസ്സുകളാണ്. അകമൊഴിഞ്ഞ ആ വീഥിയിലൂടെ ആരൊക്കെയോ ചലിക്കുന്നുണ്ട്. അവിടെ മരണത്തിന്‍റെ വിളികാത്ത് കഴിയുന്ന തെരുവിന്‍റെ അലോസരപെടുത്തുന്ന ദിക്കുകള്. ഏകാന്തതയുടെ മൗനം എവിടെ നിന്നോ എന്നെ തേടിഎത്തുകയാണ്. എനിക്കിപ്പോഴും കത്തിയമരുന്ന ആ പുകച്ചുരുള് കാണാം. കര്‍മ്മാഗ്നിയിലൂടെ വലം വയ്ക്കുന്ന ആത്മാക്കളെ കാണാം.. ചിതറി വീഴുന്ന കണ്ണുനീരില് ആരുടെ അനാഥത്തെ കുറിക്കുകയാണോ. ഒരിക്കലും മറക്കാനാവാത്ത നിര്‍വൃതി ഇവിടെ അകലങ്ങളില് സ്നേഹത്തിന്‍റെ വാചാലത, എരിഞ്ഞടങ്ങുന്ന മണ്‍ചിരാതിലും ജീവന്‍റെ അന്ത്യാഭിലാഷം. തെന്നിമറയുന്ന മേഘശകലങ്ങള് ഹ്രദയവായ്പ്പിന്‍റെ നേരിയ മൂടുപടം അണിയുന്നതുപോലെ. ഇവിടെ എനിക്കു വേണ്ടി ആ തെരുവുകള് കത്തിയമരുകയാണ്. ആ പുകയില് മറ്റുജീവിതങ്ങള് എരിയുകയാണ്. ആ മണ്ണിന്‍റെ ഗന്ധം മറ്റൊരു വാചാലമായി. അവിടുത്തെ കാഴ്ച നേരിയ മഞ്ഞുപോലെ തുടച്ചുനീക്കപെടുകയാണ്. കാര്‍മ്മികതയുടെ കൈവിരല് തൂങ്ങി എന്‍റെ ജീവിതം ഏതോ അകലങ്ങളെ പ്രതിക്ഷിച്ചു. നിന്‍റെ കണ്ണുകളില് പച്ചപ്പിന്‍റെ പ്രണയം മാത്രമായിരുന്നില്ല. ഇവിടെ നിനകൊപ്പം, മണ്ണിലെ മാറിലെ ചൂടായ്, മറ്റാരോ എരിഞ്ഞടങ്ങുമ്പോള് അവിടെ എരിയുന്ന മറ്റൊരു ജനത്തിലേക്ക് കണ്ണുതുറക്കാന് ഞാന് മടങ്ങുകയാണ്. ആഗ്രഹത്തിന്‍റെ ആ നിലാവെളിച്ചത്തില് അനുഭവത്തിന്‍റെ ഒരു തിരിനാളമായ് നാളെയും………\nആ ജനലഴികള്‍ക്കപ്പുറം Reviewed by nammudemalayalam on Oct 21 . അനാഥത്തിന്‍റെ കൊടിയമൂര്‍ച്ചകള് അനുഭവത്തിന്‍റെ വഴിവക്കുകളാണ്. കാരണം അനുഭവിക്കുന്നത് നഷ്ട്ത്തിന്‍റെയും, തുടചുനീക്കപെടുന്ന ബന്ധനത്തിന്‍റെയും, വ്യക്തി ബന്ധനങ്ങളുട അനാഥത്തിന്‍റെ കൊടിയമൂര്‍ച്ചകള് അനുഭവത്തിന്‍റെ വഴിവക്കുകളാണ്. കാരണം അനുഭവിക്കുന്നത് നഷ്ട്ത്തിന്‍റെയും, തുടചുനീക്കപെടുന്ന ബന്ധനത്തിന്‍റെയും, വ്യക്തി ബന്ധനങ്ങളുട Rating: 0\nസ്വദേശി ഉത്പന്നങ്ങളുമായി രാംദേവിന്...നാദങ്ങള് ഉണരുന്ന കല്‍പ്പാത്തിയില്...


അവിഷ്ണയുടെ ആരോഗ്യനില അതീവ ഗുരുതരം – Chandrika Daily\nBy chandrika Saturday April 8, 2017 18:15 pm\nഅവിഷ്ണയുടെ ആരോഗ്യനില അതീവ ഗുരുതരം\nനാദാപുരം: വളയത്തെ വീട്ടില് നിരാഹാര സമരം നടത്തുന്ന ജിഷ്ണുവിന്റെ സഹോദരി അവിഷ്ണയുടെ ആരോഗ്യനില അതീവ ഗുരുതരമായി. ഇന്നലെ രാവിലെ രക്ത സമ്മര്‍ദ്ദം 80ലേക്ക് താഴ്ന്നു. ഉച്ചയോടെ ഡ്രിപ്പ്…\nനാദാപുരം: വളയത്തെ വീട്ടില് നിരാഹാര സമരം നടത്തുന്ന ജിഷ്ണുവിന്റെ സഹോദരി അവിഷ്ണയുടെ ആരോഗ്യനില അതീവ ഗുരുതരമായി. ഇന്നലെ രാവിലെ രക്ത സമ്മര്‍ദ്ദം 80ലേക്ക് താഴ്ന്നു. ഉച്ചയോടെ ഡ്രിപ്പ് നല്‍കിയതിനാല് ബി.പി അല്‍പം ഉയര്‍ന്നിട്ടുണ്ട്.\nബി.പി ഇനിയും കുറഞ്ഞാല് അടിയന്തിരമായി ആസ്പത്രിയിലേക്ക് മാറ്റേണ്ടി വരുമെന്ന് മെഡിക്കല് കോളജ് സൂപ്രണ്ട് കെ.സി സോമന്റെ നേതൃത്വത്തിലുള്ള മെഡിക്കന് സംഘം അറിയിച്ചു. ഇന്നലെ രാവിലെ മുതല് ഉദ്വോഗജനകമായ രംഗങ്ങളാണ് ജിഷ്ണുവിന്റെ വീട്ടില് കണ്ടത്. ആരോഗ്യം മോശമായതിനാല് അവിഷ്ണയെ ആസ്പത്രിയിലേക്ക് മാറ്റാന് പൊലീസ് ശ്രമം നടത്തിയിരുന്നു. എന്നാല് പൊലീസിന്റെ അനുരഞ്ജന നീക്കം കുടുംബം തള്ളി.\nപിന്നീട് റൂറല് എസ്.പി എം.കെ പുഷ്‌കരന്, ഡി.വൈ.എസ്.പി ഇസ്മായില് എന്നിവരുടെ നേതൃത്വത്തില് നാട്ടുകാരും കുടുംബാംഗങ്ങളുമായും രാഷ്ട്രീയകക്ഷി പ്രതിനിധികളുമായും ചര്‍ച്ച നടത്തി. ബലം പ്രയോഗിച്ച് ആസ്പത്രിയിലേക്ക് മാറ്റാനുള്ള ശ്രമത്തെ ചെറുക്കാന് നിരവധിപേര് വീട്ടിലെത്തിയിരുന്നു. വൈകീട്ട് ആറിന് മെഡിക്കല് കോളജ് സുപ്രണ്ടിന്റെ നേതൃത്വത്തിലുള്ള സംഘം അവിഷ്ണയെ പരിശോധിച്ചതോടെ ആരോഗ്യനിലയില് നേരിയ പുരോഗതിയുണ്ടെന്ന് വ്യക്തമായി. അവിഷ്ണക്ക് മൂത്രത്തില് അണുബാധ കണ്ടെത്തിയിട്ടുണ്ട്. കിഡ്‌നി പരിശോധനാ ഫലം കൂടി ലഭിച്ചാലേ ആറോഗ്യനില സംബന്ധിച്ച് കൂടുതല് കാര്യങ്ങള് വ്യക്തമാവൂ.\nഉത്തരമേഖലാ എ.ഡി.ജി.പി രാകേഷ് ദിവാന്റെ നേതൃത്വത്തില് കനത്ത പൊലീസ് സന്നാഹം വീട്ടിനടുത്ത് ക്യാമ്പ് ചെയ്യുകയാണ്. അവിഷ്ണയെ അറസ്റ്റു ചെയ്ത് നീക്കുന്നതിനെതിരെ നാട്ടുകാര് വീട്ടിനടുത്ത് സംഘടിച്ചെത്തിയിട്ടുണ്ട്.


കോവിഡ് ഭയം മൂലം പിതാവിന്റെ വീട്ടിലേക്ക് അയച്ചില്ല; 12 കാരന് തൂങ്ങിമരിച്ചു – Chandrika Daily\nBy chandrika Wednesday October 21, 2020 09:26 am\nഉടന് തന്നെ ഉദുമയിലെ സ്വകാര്യ ആശുപത്രിയിലെത്തിച്ചെങ്കിലും മരിച്ചിരുന്നു. രാവിലെ പിതാവിന്റെ കാസര്‍കോട്ടെ വീട്ടിലേക്ക് പോകാന് ആവശ്യപ്പെട്ട് കുട്ടി വാശിപിടിച്ചിരുന്നു. എന്നാല് കോവിഡ് വ്യാപനം നാട്ടിലുള്ളതിനാല് മാതാവ് പോകുന്നത് വിലക്കിയിരുന്നു. ഇതില് മനംനൊന്തായിരിക്കാം കുട്ടി മരിച്ചതെന്നാണ് പോലീസ് പറയുന്നത്. പിന്നീട് മൃതദേഹം കാസര്‍കോട് ജനറലാശുപത്രിയില് വച്ച് നടത്തിയ ട്രൂനാറ്റ് പരിശോധനയില് കോവിഡ് പോസിറ്റീവെന്ന് സ്ഥിരീകരിച്ചിട്ടുണ്ട്.\nകാസര്‍കോട്: കാസര്‍കോട് ഉദുമ തൃക്കണ്ണാട് 12 കാരനെ കിടപ്പുമുറിയില് തൂങ്ങി മരിച്ച നിലയില് കണ്ടെത്തി. പെട്രോള് പമ്പിന് സമീപത്തെ പ്രസാദ് അശ്വതി ദമ്പതികളുടെ മകന് വിഘ്‌നേഷ് പ്രസാദാണ് മരിച്ചത്. ചൊവ്വാഴ്ച വൈകീട്ട് മൂന്ന് മണിയോടെയാണ് തൂങ്ങി മരിച്ച നിലയില് കണ്ടെത്തിയത്. സംഭവം നടക്കുമ്പോള് മാതാവും സഹോദരിയും വീട്ടിലുണ്ടായിരുന്നില്ല. പിന്നീട് അരമണിക്കൂറിന് ശേഷം വീട്ടിലെത്തിയപ്പോഴാണ് കുട്ടി കിടപ്പ് മുറിയില് ഫാനില് തൂങ്ങിയ നിലയില് കണ്ടത്.\nഇനി ഇന്‍ക്വസ്റ്റ് നടത്തണമെങ്കില് ആര്‍ടിപിസിആര് പരിശോധനാ ഫലം ലഭിക്കണമെന്ന് പോലീസ് പറഞ്ഞു. പോസ്റ്റുമോര്‍ട്ടത്തിന് ശേഷം മൃതദേഹം കോവിഡ് പ്രോട്ടോകോള് അനുസരിച്ച് സംസ്‌കരിക്കും. മരണ വിവരമറിഞ്ഞ് ഗള്‍ഫിലുള്ള പിതാവ് പ്രസാദ് നാട്ടിലേക്ക് പുറപ്പെട്ടിട്ടുണ്ട്. വിഘ്‌നേഷിന് രണ്ട് സഹോദരിമാരുണ്ട്.


ആമിയ്ക്ക് മാധവദാസിനോട് അളവറ്റ സ്നേഹമുണ്ടായിരുന്നു: മുരളി ഗോപി-Murali Gopy on playing Madhava Das in Kamal directorial Aami with Manju Warrier\nനമ്മള് കാണുന്നത് മാധവികുട്ടിയെക്കുറിച്ചുള്ള നമ്മുടെ കാഴ്ച മാത്രമാണ്. അതിനുമപ്പുറത്തേക്ക് നീണ്ടു കിടക്കുന്ന വ്യക്തിത്വമായിരുന്നു അവര്‍ക്കുണ്ടായിരുന്നത്. ഈ കാര്യം മറ്റാരെക്കാളും നന്നായി മനസ്സിലാക്കിയ ഒരാളായിരുന്നു മാധവ ദാസ്\nUpdated: February 4, 2018 9:35:24 am\n“ഒരു സ്ത്രീയെ നന്നായിട്ട് മനസ്സിലാക്കാന് സ്ത്രീകള്‍ക്ക് മാത്രമേ സാധിക്കൂ എന്ന വാദം തെറ്റാണ്. മാധവികുട്ടിയെ ഏറ്റവും നന്നായി മനസ്സിലാക്കിയ ആള് മാധവ ദാസാണ്,” നടന് മുരളി ഗോപി പറയുന്നു. കമല് സംവിധാനം ചെയ്ത ‘ആമി’യില് കേന്ദ്ര കഥാപാത്രമായ ആമി എന്ന മാധവിക്കുട്ടിയുടെ ഭര്‍ത്താവ് മാധവ ദാസിന്‍റെ കഥാപാത്രം കൈകാര്യം ചെയുന്നത് മുരളി ഗോപിയാണ്. ഫ്ലവേര്‍സ് ടി വിയിലെ ശ്രീകണ്ഠന് നായര് ഷോയില് പങ്കെടുത്തു സംസാരിക്കുകയായിരുന്നു അദ്ദേഹം.\n“സ്വപ്നാടകയെപ്പോലെ ജീവിച്ച ഒരാളാണ് മാധവിക്കുട്ടി. അവരെ പൂര്‍ണ്ണമായും മനസ്സിലാക്കാന് ആര്‍ക്കെങ്കിലും സാധിച്ചിട്ടുണ്ട് എന്ന് തോന്നുന്നില്ല. എല്ലാവര്‍ക്കും അപ്രാപ്യമായ ഒരു ലോകത്ത് വിഹരിച്ചിരുന്നവരാണ് മാധവികുട്ടി. നമ്മള് കാണുന്നത് മാധവികുട്ടിയെക്കുറിച്ചുള്ള നമ്മുടെ കാഴ്ച മാത്രമാണ്. അതിനുമപ്പുറത്തേക്ക് നീണ്ടു കിടക്കുന്ന വ്യക്തിത്വമായിരുന്നു അവര്‍ക്കുണ്ടായിരുന്നത്. ഈ കാര്യം മറ്റാരെക്കാളും നന്നായി മനസ്സിലാക്കിയ ഒരാളായിരുന്നു മാധവ ദാസ്.”, മുരളി കൂട്ടിച്ചേര്‍ത്തു.\n“മാധവദാസിന് കമല എന്ന തന്‍റെ ഭാര്യയെയും മാധവികുട്ടി എന്ന എഴുത്തുകാരിയേയും മനസ്സിലായിട്ടുണ്ട്. അവര്‍ക്ക് മാധവദാസിനെ മനസ്സിലായിട്ടുണ്ടോ എന്ന് തിരിച്ചു ചോദിച്ചാല് ‘ഉണ്ടാവാം’ എന്നൊരു ഉത്തരമേ തരാന് സാധിക്കൂ. കാരണം മാധവദാസ്, കമല എന്നീ രണ്ടു വ്യക്തികള് തമ്മില് നടന്ന വൈകാരികമായ ക്രയവിക്രയം അവര്‍ക്ക് മാത്രം അറിയാവുന്ന ഒരു കാര്യമാണ്. അവരുടെ ജീവിതങ്ങളെക്കുറിച്ചുള്ള വായനയില് നിന്നും നമുക്ക് മനസ്സിലാവുന്നത് മാധവികുട്ടിയ്ക്ക് മാധവദാസിനോട് മനസ്സിലാക്കലിനെക്കാളേറെ അളവറ്റ സ്നേഹമാണ് ഉണ്ടായിരുന്നത് എന്നാണ്.”, മുരളി വിവരിച്ചു.\nതാന് ജീവിതത്തില് ആദ്യമായി ചെയ്യുന്ന ഒരു ബയോപിക് ആണ് ‘ആമി’ എന്നും അത് കൊണ്ട് തന്നെ മുന്‍കൂര് തയ്യാറെടുപ്പുകള് ഒന്നുമില്ലാതെ ചിത്രീകരണത്തില് പൂര്‍ണ്ണമായും സംവിധായകന്‍റെ കൈകളിലേക്ക് തന്നെ അര്‍പ്പിക്കുകയായിരുന്നു എന്ന് ചര്‍ച്ചയില് പങ്കെടുത്ത മഞ്ജു വാര്യര് പറഞ്ഞു.\n“മുരളി ഗോപി ഉള്‍പ്പെടെയുള്ളവരുടെ സഹകരണമുണ്ടായിരുന്നു മാധവികുട്ടിയാകുന്നതില്. അതിനര്‍ത്ഥം എന്‍റെ അഭിനയത്തില് അഭിപ്രായം പറയുകയോ, ഒരു ഷോട്ട് കഴിയുമ്പോള് ഇത് നന്നായി എന്ന് പറയുകയോ ചെയ്യുമെന്നല്ല. പലപ്പോഴും നിശബ്ദമായി തരുന്ന ഒരു പിന്തുണയാണ്. ഒരുമിച്ചൊരു ഫ്രെയിമില് നില്‍ക്കുമ്പോള് പകര്‍ന്നു കിട്ടുന്ന ഒരു എനര്‍ജി തുടങ്ങിയവ.”\nഫെബ്രുവരി9ന് റിലീസ് ചെയ്യുന്ന ‘ആമി’യില് ഇവരെക്കൂടാതെ അനൂപ് മേനോന്, ടോവിനൊ തോമസ്, ജ്യോതി കൃഷ്ണ, ബാലചന്ദ്രന് ചുള്ളിക്കാട്, വത്സലാ മേനോന് തുടങ്ങിയവരും അഭിനയിക്കുന്നു.\nമാധവിക്കുട്ടിയുടെ ജീവിതത്തിന്‍റെ ഓരോ മുക്കും മൂലയും പകര്‍ത്താന് താനീ ചിത്രത്തിലൂടെ ശ്രമിച്ചിട്ടുണ്ട് എന്ന് സംവിധായകന് കമല് ഇതിനു മുന്‍പൊരു അവസരത്തില് ടൈംസ് ഓഫ് ഇന്ത്യയ്ക്കു നല്‍കിയ അഭിമുഖത്തില് പറഞ്ഞിരുന്നു.\n“മലയാളികളുടെ ഹൃദയം കവര്‍ന്ന മാധവിക്കുട്ടിയുടെ ജീവിതം മുഴുവനായും പകര്‍ത്താന് ‘ആമി’ ശ്രമിച്ചിട്ടുണ്ട്. വൃത്തിയായ മലയാളം പറയുന്ന, തനി മലയാളിയായി ജീവിച്ച നാട്ടിന് പുറത്തുകാരിയും നിഷ്‌കളങ്കയുമായ മാധവിക്കുട്ടി ഈ ചിത്രത്തിലുണ്ട്. അതേ സമയം തന്‍റെ ലൈംഗികതയെക്കുറിച്ചും ലൈംഗിക തൃഷ്ണകളെക്കുറിച്ചും യാതൊരു ഭയവുമില്ലാതെ തുറന്നു പറഞ്ഞ, പുരുഷാധിപത്യത്തെ ചോദ്യം ചെയ്ത, മലയാളിയുടെ ഇരട്ടത്താപ്പിനെയും സദാചാരത്തെയും ചോദ്യം ചെയ്ത ധീരയായ മാധവിക്കുട്ടിയും ‘ആമി’യിലുണ്ട്.”\nഅക്ഷരങ്ങളിലൂടെ മലയാളി അറിഞ്ഞ മാധവിക്കുട്ടിയെയാണ് താന് സിനിമയില് അവതരിപ്പിക്കുന്നതെന്നും കമല് വ്യക്തമാക്കി. “എന്‍റെ കഥയിലെ മാധവിക്കുട്ടിയുടെ ജീവിതമല്ല ‘ആമി’, എന്‍റെ കഥ എഴുതിയ മാധവിക്കുട്ടിയുടെ ജീവിതം കൂടിയാണ്.”\nചിത്രത്തില് നിന്നും വിദ്യാബാലന് പിന്മാറിയതിന്‍റെ കാരണമെന്തെന്ന് തനിക്കറിയില്ലെന്നും കമല് പറഞ്ഞു. “താന് കംഫര്‍ട്ടബിള് അല്ലെന്നു മാത്രമാണ് വിദ്യ പറഞ്ഞത്. മറ്റൊന്നും അറിയില്ലെന്നായിരുന്നു” കമലിന്‍റെ പ്രതികരണം.\n“അതേസമയം ചിത്രത്തില് വിദ്യയായിരുന്നു മാധവിക്കുട്ടിയെ അവതരിപ്പിച്ചതെങ്കില് ലൈംഗികത ചിത്രീകരിക്കാന് തനിക്ക് കുറച്ചുകൂടി സ്വാതന്ത്ര്യമുണ്ടായേനെ, എന്നാല് കേരളത്തില് മഞ്ജുവിനുള്ളത് മറ്റൊരു ഇമേജാണ്. അതുകൊണ്ട് തന്നെ പരിമിതികളുണ്ടായിരുന്നു”വെന്നാണ് താന് പറഞ്ഞതെന്നും കമല് വ്യക്തമാക്കി.\nKamalManju WarrierMurali Gopy\nWeb Title: Murali gopy on playing madhava das in kamal directorial aami with manju warrier


കക്കയത്ത് കനത്ത മഴ ; ഡാമിലൂടെ കൂടുതല് വെള്ളം പുറത്തേക്ക് – vatakaranews.in\nSunday, 17 February 2019 12:41:30 AM\nകക്കയത്ത് കനത്ത മഴ ; ഡാമിലൂടെ കൂടുതല് വെള്ളം പുറത്തേക്ക്\nവടകര: കക്കയം ഡാമിന്റെ വൃഷ്ടി പ്രദേശത്ത് മഴ വളരെ ശക്തമായതിനാല് കൂടുതല് വെള്ളം തുറന്നു വിടാന് സാധ്യതയുണ്ടെന്നും പുഴയുടെ ഇരുകരകളിലും താമസിക്കുന്നവരും പരിസരവാസികളും ജാഗ്രത പാലിക്കണമെന്നും കക്കയം ഡാം സേഫ്റ്റി എക്‌സിക്യുട്ടീവ് എഞ്ചിനീയര് അറിയിച്ചു.\nകോഴിക്കോട് : ജില്ലയില് ദുരിതാശ്വാസ ക്യാമ്പുകള് പ്രവര്‍ത്തിക്കുന്ന വിദ്യാഭ്യാസ സ്ഥാപനങ്ങള്‍ക്ക് നാളെ (ആഗസ്റ്റ് 13 ) അവധിയായിരിക്കുമെന്ന് ജില്ലാ കളക്ടര് അറിയിച്ചു.\nകായക്കൊടി കൊരണപാറ മലയില് അനധികൃത ജലസംഭരണികള് ; പ്രദേശവാസികളെ മാറ്റി താമസിപ്പിക്കും\nകനത്ത മഴ തുടരുന്നു….. കക്കയത്ത് ഉരുള്‍പൊട്ടല്\nTags: kakkayam dam opening pera, KAKKAYAM DAM SUTTER OPENING, kakkayam-dam-over


Telangana Minister Talasani Shrinivas Yadav on Sunday clarified that the controversial statement | "ക്രൂരത കാട്ടിയാൽ വെടിവെപ്പുണ്ടാകും; ഇതൊരു പാഠമായി കാണണമെന്ന്" തെലങ്കാന മന്ത്രി തലസാനി ശ്രീനിവാസ് യാദവ്; തെലുങ്കാനയിലെ പൊലീസ് വെടിവയ്‌പ്പ് വ്യാജ ഏറ്റമുട്ടലാണെന്ന ആരോപണം നിലനിൽക്കേയാണ് മന്ത്രിയുടെ പരാമർശം - MarunadanMalayali.com\n''അപൂർണമായ ക്യാപ്ഷൻ നൽകുന്നതുമൂലം, ബധിരരും കേൾക്കാൻ പ്രയാസമുള്ളവരുമായ ആളുകൾക്ക് ഈ വെബ്സൈറ്റുകളിൽ വീഡിയോ ആസ്വദിക്കാൻ കഴിയുന്നില്ല' ; അശ്ലീല വീഡിയോ ക്യാപ്ഷൻ പൂർണമല്ലാത്തതിനാൽ ലൈംഗിക വീഡിയോ കാണുന്നതിൽ ആസ്വാദനം നഷ്ടപ്പെടുന്നു; മൂന്ന് പോൺ സൈറ്റുകൾക്കെതിരെ പരാതിയുമായി ബദിരനായ യുവാവ്; പോൺഹബ് അടക്കമുള്ള സൈറ്റുകൾക്കെതിരെ പരാതി നൽകി\nDecember 08, 2019 | 01:35 PM IST | Permalink\nഹൈദരാബാദ്: ബലാത്സംഗ കേസിലെ പ്രതികളെ വെടിവച്ച് കൊലപ്പെടുത്തിയ സംഭവത്തെ ന്യായീകരിച്ച് തെലുങ്കാന മൃഗസംരക്ഷണ വകുപ്പ് മന്ത്രി തലസാനി ശ്രീനിവാസ് യാദവ്. അതിക്രൂര കുറ്റകൃത്യം ചെയ്യുന്ന ആരും പൊലീസ് ഏറ്റുമുട്ടലിൽ കൊല്ലപ്പെടാമെന്ന് മന്ത്രി പറഞ്ഞു. ഇതൊരു പാഠമാണെന്നും എന്തെങ്കിലും തെറ്റോ ക്രൂരതയോ ചെയ്താൽ ഇനിയും ഏറ്റുമുട്ടൽ ഉണ്ടാകുമെന്ന സന്ദേശമാണ് ഞങ്ങൾ നൽകുന്നത് പ്രാദേശിക ചാനലിന് നൽകിയ അഭിമുഖത്തിൽ മന്ത്രിയുടെ പ്രസ്താവന. തെലുങ്കാനയിലെ പൊലീസ് വെടിവയ്‌പ്പ് വ്യാജ ഏറ്റമുട്ടലാണെന്ന ആരോപണം നിലനിൽക്കേയാണ് മന്ത്രി പരാമർശമുണ്ടായിരിക്കുന്നത്.\nവെറ്ററിനറി ഡോക്ടറുടെ കൊലപാതകത്തിലെ പ്രതികളെ വെടിവച്ചു കൊന്നത് സംസ്ഥാനത്തെ ക്രമസമാധാനനില കാത്തുസൂക്ഷിക്കാനുള്ള ചന്ദ്രശേഖർ റാവു സർക്കാറിന്റെ പ്രതിജ്ഞാബദ്ധതയാണ് കാണിക്കുന്നത്. രാജ്യത്തിന് മാതൃകയാണ് തങ്ങൾ കാട്ടിയതെന്നും മന്ത്രി തലസനി ശ്രീനിവാസ് യാദവ് പറഞ്ഞു.\nതീം പാർക്കിൽ വച്ച് നടിയുടെ കഴുത്തിൽ ചുംബിച്ച് മുറിവേൽപ്പിച്ചു; പിൻഭാഗത്ത് പിടിച്ചു; ലണ്ടനിൽ ഇന്ത്യൻ ടെക്കി രക്ഷപ്പെട്ടത് ഇവിടെ ഗ്രീറ്റ് ചെയ്യുന്നത് ഇങ്ങനെയെന്ന് കരുതിയെന്ന് പറഞ്ഞ്\nകരിക്കിനേത്തിൽ തൊട്ട വിമലാദിത്യ ആദ്യം തെറിച്ചു; കരിങ്കല്ല് വീണ് പിന്നീട് രാഹുൽ ആർ നായരും; ഒടുവിൽ വീണത് മന്ത്രവാദ കൊലപാതകത്തിൽ ഡിസിസി ഓഫീസ് സെക്രട്ടറിയെ അറസ്റ്റു ചെയ്ത ശ്രീനിവാസ്: പത്തനംതിട്ടയ്ക്ക് ഒറിജിനൽ ഐപിഎസുകാരെ പൊലീസ് മേധാവിയായി വേണ്ട\nമാൻഡലിൻ വിദഗ്ധൻ യു ശ്രീനിവാസ് അന്തരിച്ചു; സംഗീത ലോകത്തിന് നികത്താനാകാത്ത നഷ്ടമെന്ന് എ ആർ റഹ്മാൻ\nകഴിഞ്ഞ ദിവസം തെലങ്കാന ഗതാഗതമന്ത്രി അജയ് കുമാറും സമാന പ്രസ്താവന നടത്തിയിരുന്നു. അതിവേഗം നീതി നടപ്പാക്കിയതിലൂടെ രാജ്യത്തിന് മാതൃക കാട്ടിയിരിക്കുകയാണ് തെലങ്കാന. ആരെങ്കിലും ദുരുദ്ദേശ്യത്തോടെ സ്ത്രീകളെ നോക്കിയാൽ ആ കണ്ണ് ഞങ്ങൾ ചൂഴ്ന്നെടുക്കും. ഏറ്റുമുട്ടൽ കൊല ബലാത്സംഗത്തിനിരയായ യുവതിയുടെ കുടുംബത്തിന് സമാധാനം നൽകുമെന്നും അദ്ദേഹം പറഞ്ഞിരുന്നു. വെള്ളിയാഴ്ച പുലർച്ചെയാണ് വെറ്റിനറി ഡോക്ടറെ മാനഭംഗം ചെയ്തു തീകൊളുത്തി കൊന്ന കേസിലെ പ്രതികളെ പൊലീസ് വെടിവച്ചു കൊന്നത്. തെളിവെടുപ്പിനു കൊണ്ടുവന്നപ്പോൾ ആയുധം പിടിച്ചുവാങ്ങി ഇവർ പൊലീസിനെ ആക്രമിക്കുകയിരുന്നെന്നാണ് സൈബരാബാദ് കമ്മീഷണർ അറിയിച്ചത്.\nഅതേസമയം പ്രതികളെ വെടിവച്ച് കൊന്ന പൊലീസുകാർക്കെതിരെ കേസെടുക്കണമെന്നാവശ്യപ്പെട്ടു സുപ്രീംകോടതിയിൽ ഹർജി നൽകിയിട്ടുണ്ട്. പ്രതികളെ കൊലപ്പെടുത്തിയ സംഭവസ്ഥലത്ത് എത്തി ദേശീയ മനുഷ്യാവകാശ കമ്മീഷൻ തെളിവെടുപ്പ് നടത്തിയിരുന്നു.


കരുനാഗപ്പള്ളിയിലെ പൊതു പ്രവർത്തകരും, ജനമൈത്രി പോലീസും, അഭയ കേന്ദ്രം പ്രവർത്തകരും സഹായത്തിനായെത്തി…. : കരുനാഗപ്പള്ളിയിലെ വിശേഷങ്ങളുമായി കരുനാഗപ്പള്ളി.com [ Karunagappally.com : Karunagappally News, Karunagappally History, Karunagappally Educational, Karunagappally Hospitals, Karunagappally Shops, Karunagappally Directory, Karunagappally Phone Numbers etc. ] – karunagappally.com\nകരുനാഗപ്പള്ളിയിലെ പൊതു പ്രവർത്തകരും, ജനമൈത്രി പോലീസും, അഭയ കേന്ദ്രം പ്രവർത്തകരും സഹായത്തിനായെത്തി….\nOctober 23, 2019 karunagappally.com\tLeaveacomment\nകരുനാഗപ്പള്ളി : മാനസിക വൈകല്യമുള്ള സ്ത്രീയെ അഭയ കേന്ദ്രം പ്രവർത്തകർ ഏറ്റെടുത്തു. മരുതൂർക്കുളങ്ങര തെക്ക്, തുറയിൽകുന്ന്, മാണിയംപള്ളി തെക്കതിൽ ഓമന (45)യ്ക്കാണ് കൊട്ടാരക്കര, വെട്ടിക്കവല, അമ്മ അഭയകേന്ദ്രം ആശ്രയം നൽകിയത്. ഈ സ്ത്രീ സഹോദരിയുടെ സംരക്ഷണയിലായിരുന്നു കഴിഞ്ഞു വന്നത്. അടുത്തിടെ സഹോദരിയും മരണപ്പെട്ടതോടെ ആശയമില്ലാതായ ഓമനയുടെ സാഹചര്യം കരുനാഗപ്പള്ളി നഗരസഭാ സ്ഥിരം സമിതി അധ്യക്ഷനായ പി. ശിവരാജൻ ജീവകാരുണ്യ പ്രവർത്തകനായ സിദ്ധിഖ് മംഗലശ്ശേരിയേയും ജനമൈത്രി പോലീസിനെയും വിവരം അറിയിക്കുകയായിരുന്നു. തുടർന്നാണ് ഓമനയുടെ സംരക്ഷണത്തിന് വഴിതെളിഞ്ഞത്. ചൊവ്വാഴ്ച ജീവകാരുണ്യ പ്രവർത്തകരെത്തി പോലീസ് നടപടികൾ പൂർത്തിയാക്കി ഓമന ഒടുവിൽ കഴിഞ്ഞു വന്ന ചവറയിലെ വീട്ടിൽ നിന്നും ഏറ്റെടുക്കുകയായിരുന്നു. നഗരസഭാ കൗൺസിലർ പി. ശിവരാജൻ, ഗ്രാമ പഞ്ചായത്തംഗം ജിജി, സിദ്ധിഖ് മംഗലശ്ശേരി, എ.എസ്.ഐ. ഉത്തരക്കുട്ടൻ, ഷിഹാബ് മാമൂട്ടിൽ, നിർഭയവാളന്റിയർമാരായ മെർലിൻ, സുഗന്ധ, ബ്ലോക്ക് മെമ്പർ മോഹൻലാൽ തുടങ്ങിയവർ ചടങ്ങിൽ പങ്കെടുത്തു.\n← കരുനാഗപ്പള്ളി കുലശേഖരപുരം സ്കൂളിൽ ഹരിതാഭം പദ്ധതി ഉദ്ഘാടനം ചെയ്തു…..\nപള്ളിക്കലാറിൽ നിർമ്മിച്ച തടയണ സംബന്ധിച്ച്…. →


indian team hits many records in karyavattom:ആവേശം ചോർന്നാലെന്താ?; കാര്യവട്ടത്ത് കുന്നോളമുണ്ട് റെക്കോർഡുകൾ\nകരിപ്പൂര് വിമാനാപകടം: നഷ്ടപരിഹാരം 660 കോടി രൂപ; ഇന്ത്യന് വ്യോമയാന വിപണിയിലെ ഏറ്റവും വലിയ തുക\nKerala Weather: കേരളത്തിൽ ഇടിയോടുകൂടിയ ഒറ്റപ്പെട്ട മഴയ്ക്ക് സാധ്യത; വിവിധ ജില്ലകളിൽ യെല്ലോ അലർട്ട്\nKXIP vs RR: തുടർച്ചയായ ആറാം ജയം തേടി പഞ്ചാബ്; പ്ലേ ഓഫിലെത്താൻ രാജസ്ഥാനും\nVicters Channel Timetable October 31: വിക്ടേഴ്‌സ് ചാനൽ; ഒക്ടോബർ 31ശനിയാഴ്ച ക്ലാസുകളുടെ ടൈംടേബിൾ\nഒന്നാം പ്രതി മുഖ്യമന്ത്രി, ശിവശങ്കറിന്റെ തലയില് കെട്ടിവെച്ച് രക്ഷപ്പെടാന് ശ്രമിക്കുന്നു: ചെന്നിത്തല\nനല്ല കുരുമുളകിട്ട് വറ്റിച്ച കിടിലൻ മത്തി കറി; ഇത് നീലു സ്‌പെഷൽ\nKaryavattom Odi Record Cricket India\nആവേശം ചോർന്നാലെന്താ?; കാര്യവട്ടത്ത് കുന്നോളമുണ്ട് റെക്കോർഡുകൾ\nവ്യക്തിഗത റെക്കോർഡുകൾക്ക് പുറമെ ഇന്ത്യൻ ടീമിന്റെ മികച്ച പ്രകടനം കൂടിയായിരുന്നു കാര്യവട്ടത്ത്\nNovember 01, 2018 06:41:28 pm\nവെസ്റ്റ് ഇൻഡീസിനെതിരെ കാര്യവട്ടത്തും ഇന്ത്യയുടെ സർവ്വാധിപാത്യമായിരുന്നു. ഒമ്പത് വിക്കറ്റിനാണ് ഇന്ത്യ വിൻഡീസിനെ പരാജയപ്പെടുത്തിയത്. ഇന്ത്യയുടെ വമ്പൻ വിജയങ്ങളിലൊന്നായി കാര്യവട്ടത്തെ വിജയം മാറുകയും ചെയ്തു.\n211 പന്തുകൾ ഇന്ത്യൻ ഇന്നിങ്സിൽ ബാക്കി നിൽക്കെയാണ് രോഹിത് ഇന്ത്യയെ വിജയത്തിലേക്കെത്തിച്ചത്. ഏറ്റവും കൂടുതൽ പന്തുകൾ ബാക്കി നിൽക്കെ ഇന്ത്യ നേടുന്ന രണ്ടാമത്തെ വലിയ വിജയമാണ് കാര്യവട്ടത്തേത്. 2001 ൽ കെനിയക്കെതിരെ 231 പന്തുകൾ ബാക്കി നിൽക്കെ നേടിയ വിജയമാണ് ഇതിൽ മുന്നിൽ.\nടോസ് നേടി ബാറ്റിങ് തിരഞ്ഞെടുത്ത വിൻഡീസിന് തുടക്കം മുതൽ പിഴച്ചു. ഒരു ഘട്ടത്തിൽ ടീം സ്കോർ 100 കടക്കുമോയെന്ന് വരെ സംശയിച്ചു. 104 റൺസിലെത്തിയപ്പോൾ വിൻഡീസ് താരങ്ങളെല്ലാം പവലിയനിലേക്ക് മടങ്ങി. ഇന്ത്യക്കെതിരെ വിൻഡീസ് നേടുന്ന ഏറ്റവും കുറവ് ടീം സ്കോറാണ് ഇത്.\nവ്യക്തിഗത റെക്കോർഡുകളും പിറന്ന മത്സരമായിരുന്നു കാര്യവട്ടത്തേത്. ഏകദിനത്തിൽ മൂന്ന് തവണ ഇരട്ടസെഞ്ചുറി തികച്ച രോഹിത് സിക്സറുകളുടെ കാര്യത്തിലും ഇരട്ട സെഞ്ചുറി തികച്ചിരിക്കുന്നു. രാജ്യാന്തര ക്രിക്കറ്റിൽ ഏറ്റവും കുറവ് മത്സരങ്ങളിൽ നിന്നും ഈ നേട്ടത്തിലെത്തുന്ന താരമാണ് രോഹിത്. 187 ഇന്നിങ്സുകളിൽ നിന്നുമാണ് രോഹിത് 200 സിക്സറുകൾ പായിച്ചത്. 195 ഇന്നിങ്സുകളിൽ നിന്ന് ഈ നേട്ടത്തിലെത്തിയ പാക്കിസ്ഥാൻ താരം അഫ്രീദിനെയാണ് ഹിറ്റ്മാൻ മറികടന്നത്.\n200 സിക്സറുകൾ നേടുന്ന രണ്ടാമത്തെ ഇന്ത്യൻ താരമാണ് രോഹിത്. മുൻ നായകൻ എം.എസ്.ധോണിയാണ് നേരത്തെ ഈ നേട്ടത്തിലെത്തിയ ഏക ഇന്ത്യൻ താരം. ആകെ ഏഴ് താരങ്ങൾ മാത്രമാണ് ഈ നേട്ടം കൈവരിച്ചിരിക്കുന്നത്. 248 ഇന്നിങ്സുകളിൽ നിന്നുമാണ് ധോണി 200 സിക്സറുകൾ നേടിയത്.\nഅഞ്ച് മത്സരങ്ങളടങ്ങുന്ന പരമ്പരയിൽ ഏറ്റവും കൂടുതൽ റൺസ് നേടുന്ന മൂന്നാമത്തെ താരമായി ഇന്ത്യൻ നായകൻ വിരാട് കോഹ്ലി. മൂന്ന് സെഞ്ചുറികളടക്കം 453 റൺസാണ് വിരാട് വിൻഡീസിനെതിരെ അടിച്ചു കൂട്ടിയത്. നായകനെന്ന നിലയിൽ ഈ വർഷം കോഹ്ലിയുടെ അഞ്ചാം കിരീട നേട്ടമാണിത്. ഇക്കാര്യത്തിലും കോഹ്ലി മുന്നിൽ എത്തി.\nരോഹിത്തും കോഹ്ലിയും ചേർന്ന് മറ്റൊരു റെക്കോർഡുകൂടി നേടി. കൂട്ടുകെട്ടിൽ 4000 റൺസ് തികച്ചിരിക്കുകയാണ് ഇരുവരും. ഈ നേട്ടം കൈവരിക്കുന്ന 12-ാം സഖ്യമാണ് രോഹിത്-കോഹ്ലി കൂട്ടുകെട്ട്. ഇതിന് മുമ്പ് ആറ് ഇന്ത്യൻ സഖ്യമാണ് 400 റൺസ് തികച്ചത്.\nഇന്ത്യ-വിന്‍ഡീസ് പരമ്പരയിലെ അവസാന ഏകദിനവും പരമ്പരയും സ്വന്തമാക്കി ഇന്ത്യ. അഞ്ച് മത്സരങ്ങളുടെ പരമ്പരയില് ഒരെണ്ണം സമനിലയായപ്പോള് മൂന്നെണ്ണം ജയിച്ച ഇന്ത്യ പരമ്പര സ്വന്തമാക്കുകയായിരുന്നു. കാര്യവട്ടം ഏകദിനത്തില് ഒമ്പത് വിക്കറ്റിനാണ് ഇന്ത്യന് വിജയം. അര്‍ധ സെഞ്ച്വറി നേടിയ രോഹിത് ശര്‍മ്മയും നായകന് കോഹ്ലിയും ചേര്‍ന്ന് ഇന്ത്യയെ അനായാസം വിജയത്തിലേക്ക് നയിക്കുകയായിരുന്നു.\n56 പന്തില് നിന്നും നാല് സിക്‌സും അഞ്ച് ഫോറുമായി 63 റണ്‍സാണ് രോഹിത് നേടിയത്. ആറ് ഫോറടക്കം 29 പന്തില് നിന്നും കോഹ്ലി 33 റണ്‍സും നേടി. ഒപ്പണര് ശിഖര് ധവാനെ മാത്രമാണ് ഇന്ത്യയ്ക്ക് നഷ്ടമായത്. ഓഷാനെ തോമസാണ് ധവാനെ പുറത്താക്കിയത്.\nTags: Indian Cricket Players, Indian Cricket Team, Rohit Sharma, Virat Kohli\nധോണി റിവ്യു സിസ്റ്റത്തെയും തിരുത്തി സര് ജഡേജ; റിവ്യുവില് ഞെട്ടി കോഹ്ലിയും ധോണിയും\n‘രാജ്യത്തിന് വേണ്ടി പഴയതെല്ലാം മറക്കുന്നു’; കൂടിക്കാഴ്ചയ്ക്ക് ശേഷം രാഹുല് ഗാന്ധി


(Gulf Travel Najda street video cassette shops) | 40 വര്‍ഷം മുമ്പേയുള്ള ഗള്‍ഫിലെ നജദ സ്ട്രീറ്റിലുള്ള വീഡിയോ കാസറ്റ് ഷോപ്പുകള് | Travel Najda street video cassette shops Days of expat Sheriff Ibrahim Gulf Stories\n1970ന്റെ ഉത്തരാര്‍ദ്ധത്തിലും 1980കളിലും ഗള്‍ഫില് എവിടെയും കാണാന് സാധിക്കുന്ന ഷോപ്പുകളായിരുന്നു വീഡിയോ ഷോപ്പുകള്. ആദ്യമൊക്കെ ഇരുപതും, പിന്നീട് പത്തും, അത് കഴിഞ്ഞു ഒടുവില് അഞ്ചു ദിര്‍ഹത്തിനു ദിവസ വാടകക്ക് വീഡിയോ കാസറ്റ് കൊടുത്തിരുന്നു ഈ വീഡിയോ ഷോപ്പുകള്.\nഅന്നൊക്കെ ഒരു മാസ്റ്റര് വീഡിയോ നാലോ അഞ്ചോ റെക്കോര്‍ഡറിലൂടെ റെക്കോര്‍ഡ് ചെയ്യാന് രണ്ടു രണ്ടര മണിക്കൂര് എടുക്കും. അത് വരെ ആളുകള് കാത്തിരിക്കാറുണ്ടായിരുന്നു. പിന്നീടാണ് ഹൈസ്പീഡ് റെക്കോര്‍ഡിംഗ് വന്നത്. ഒരു മാസ്റ്ററും എട്ടോ കൂടുതലോ സ്ലേവ് ഉള്ള റെക്കോഡര് (മള്‍ട്ടി റെക്കോര്‍ഡര്) ഇറങ്ങിയിട്ടില്ല.\nഅപ്പോള് അത്രയും അധികം വീഡിയോ റെക്കോര്‍ഡറിലൂടെ കണക്റ്റ് ചെയ്ത് റെക്കോര്‍ഡ് ചെയ്യണം. ക്ലാരിറ്റി കുറയും. വ്യാഴാഴ്ച്ചയാണ് സാധാരണ ചിത്രങ്ങള് വീഡിയോ റിലീസ് ചെയ്യാറ്. കാരണം വെള്ളിയാഴ്ച്ച ഗള്‍ഫില് പൊതുവെ മുടക്കമാണല്ലോ. ആ റെക്കോര്‍ഡഡ് വിഡിയോ കിട്ടാനായി ഞങ്ങള് കാത്തു നിന്നിരുന്നത് ഇപ്പോഴും ഓര്‍ക്കുന്നു.\nഈ ഫോട്ടോ ബനിയാസ് സ്ട്രീറ്റിലെ ഷോപ്പില് നിന്നുള്ളതാണ്. ഈ തെരുവിനെ നജദ സ്ട്രീറ്റ് എന്നും പറയും. കാരണം അന്ന് നജദയുടെ ഒരു ഓഫീസ് ഇവിടെ ആയിരുന്നു. മദീന സായദ് ഒരു ഭാഗത്തായി ഖലീഫ സ്ട്രീറ്റില് നിന്നും പാസ്‌പോര്‍ട്ട് - ജവാസാത്ത് റോഡ് - റോഡിലേക്ക് പോകുന്നതാണ് നജദ സ്ട്രീറ്റ്. അന്ന് ഇതിന്നടുത്തായിരുന്നു എല്‍ഡറാഡോ സിനിമ.\nGulf NajdaStreet VideoCassette expat TravelAzhimukham Pravasi


lekshmy pramod | കാമുകൻ പിന്മാറിയതിനെ തുടർന്ന് യുവതി ജീവനൊടുക്കിയ കേസിൽ ആരോപണ വിധേയയായ സീരിയൽ നടി ലക്ഷ്മി പ്രമോദിന് മുൻകൂർ ജാമ്യം; ഒക്ടോബർ ആറ് വരെ ലക്ഷമി പ്രമോദിനെ അറസ്റ്റ് ചെയ്യരുതെന്ന് കോടതി ഉത്തരവ് - MarunadanMalayalee.com\nSeptember 28, 202002:23 PM IST Permalink\nകൊല്ലം: കൊല്ലം ജില്ലയിലെ കൊട്ടിയത്ത് വിവാഹത്തിൽ നിന്നും കാമുകൻ പിന്മാറിയതിനെ തുടർന്ന് യുവതി ജീവനൊടുക്കിയ കേസിൽ ആരോപണ വിധേയയായ സീരിയൽ നടി ലക്ഷ്മി പ്രമോദിന് മുൻകൂർ ജാമ്യം. കൊല്ലം സെഷൻസ് കോടതിയാണ് നടിക്ക് മുൻകൂർ ജാമ്യം അനുവദിച്ചത്. കൊട്ടിയം സ്വദേശി റംസിയുടെ ആത്മഹത്യയിലാണ് കാമുകന്റെ സഹോദരന്റെ ഭാര്യയായ ലക്ഷ്മി പ്രമോദിന് കോടതി മുൻകൂർ ജാമ്യം അനുവദിച്ചത്. ഒക്ടോബർ ആറ് വരെ ലക്ഷമി പ്രമോദിനെ അറസ്റ്റ് ചെയ്യരുതെന്ന് കോടതി ഉത്തരവിൽ വ്യക്തമാക്കി.\nറംസിയുടെ ആത്മഹത്യയിൽ ഹാരിഷിനെ അറസ്റ്റ് ചെയ്തതിന് പിന്നാലെ സീരിയൽ നടിയേയും കുടുംബത്തേയും കേസിൽ പ്രതി ചേർത്തിരുന്നു. ഇതോടെയാണ് കുടുംബ സമേതം ഇവർ ഒളിവിൽ പോയത്. പിന്നീട് മുൻകൂർ ജാമ്യ ഹർജിയും നൽകി. റംസിയുടെ ആത്മഹത്യയിൽ ഹാരിഷിന്റെ വീട്ടുകാർക്കു പങ്കുണ്ടെന്ന് റംസിയുടെ മാതാപിതാക്കൾ നൽകിയ പരാതിയിൽ പറഞ്ഞിരുന്നു. വരൻ ഹാരിഷ് മുഹമ്മദിന്റെ സഹോദരന്റ ഭാര്യയാണ് സീരിയൽ നടിലക്ഷ്മി പ്രമോദ്. ഇവരുമായി റംസി നല്ല അടുപ്പത്തിലായിരുന്നു. ഇവർക്കൊപ്പം സീരിയൽ സെറ്റുകളിൽ റംസി പോയിരുന്നു. ലക്ഷ്മിയുടെ കൂടി സഹായത്തോടെയാണ് റംസിക്ക് ഗർഭഛിദ്രം നടത്തിയത്. ഇതിന്റെ അടിസ്ഥാനത്തിലാണ് പ്രത്യേക അന്വേഷണ സംഘം സീരിയൽ നടിയെ ചോദ്യം ചെയ്തത്.


കുമ്പളങ്ങി നൈറ്റ്സിലെ 'ചെരാതുകള്' വീണ്ടും കേള്‍ക്കുമ്പോള്... | Paatturavakal column on music by Parvathi Music as abstract art form\nകുമ്പളങ്ങി നൈറ്റ്സിലെ 'ചെരാതുകള്' വീണ്ടും കേള്‍ക്കുമ്പോള്...\nThiruvananthapuram, First Published Jan 2, 2021, 5:55 PM IST\nസംഗീതം എന്ന അമൂര്‍ത്ത കല. സംഗീതവും കലയും ജീവിതവും ഇഴചേരുന്ന പുതിയ കോളം ആരംഭിക്കുന്നു- പാട്ടുറവകള്. പാര്‍വ്വതി എഴുതുന്ന കോളം ഇന്ന് മുതല്\nപിന്നീടാണ് ആ വീട്ടിലേയ്ക്ക് മൂന്നു പെണ്ണുങ്ങള് കയറി വരുന്നത്. അവരിലൊരാള് അമ്മയാണ്. നവജാത ശിശുവിന്റെ അമ്മ. അമ്മയും കുഞ്ഞുമായി നായകന് ആ വീട്ടിലേയ്ക്ക് വള്ളം തുഴഞ്ഞ് വരുന്ന, പാട്ടിന്റെ അവസാന ഭാഗത്ത് കായലിലെ കുഞ്ഞോളങ്ങളും, കാറ്റും, തോണിയും, വെയിലും എല്ലാം കഥാപാത്രങ്ങളാവുന്നു. മുലപ്പാലിന്റെ ഗന്ധം, കാറ്റിന്റെ സ്പര്‍ശം, വെയിലില് തിളങ്ങുന്ന പെണ്മുഖം! മാതാവായ മാലാഖ! കരയില് നിന്നും അതുകണ്ട് നില്‍ക്കുന്ന മറ്റുള്ളവര്. അവര്‍ക്കു പിന്നില് നിശ്ശബ്ദമായി ആ വീട്. ആ താരാട്ടിന്റെ ഈണത്തിനു ഇന്നിന്റെ ഗന്ധമാണ്, പുതുമയുടെ ഭാവമാണ്. കാമറ മെനയുന്ന കവിത തന്നെയാണത്. ദൃശ്യങ്ങള് പാടുന്ന പാട്ട്.\nകൊവിഡ് കാലത്താണ് ആ കാഴ്ച നമ്മള് കണ്ടത്. മരണം പടരുന്ന ഇറ്റലിയില്‍നിന്നുള്ള ചില വീഡിയോകള്. അടുത്തടുത്ത വീടുകളുടെ ബാല്‍ക്കണികള് ആയിരുന്നു അതില്. ചില ബാല്‍ക്കണികളില് മനുഷ്യര് ഗിറ്റാര് വായിച്ചുകൊണ്ട് പാടുന്നു. അടുത്തുള്ള ബാല്‍ക്കണികളില്, വീടിനകത്ത് അടഞ്ഞുപോയ അനേകം മനുഷ്യര് അത് കണ്‍ചിമ്മാതെ കണ്ടു നില്‍ക്കുന്നു, ഹൃദയം തുറന്ന് ആ പാട്ടുകളില് ലയിക്കുന്നു.\nഇറ്റലിയില് മഹാമാരി മരണം വിതയ്ക്കുന്ന നേരമായിരുന്നു. ചുറ്റും യാതനകളുടെ, വേദനയുടെ, രോഗപീഡകളുടെ ശവഗന്ധം തങ്ങി നില്‍ക്കുന്നു. ഏതു സമയവുമെത്താവുന്ന വൈറസിനെക്കുറിച്ചുള്ള ഭീതിയായിരുന്നു മനുഷ്യരുടെ ഉള്ളില്. മുഖമറകള് ധരിച്ചും കൈകള് സാനിറ്റെസറില് മുക്കിയും രോഗത്തോട് മുഖാമുഖം നില്‍ക്കുകയാണവര്. ശ്മശാനങ്ങളില് മൃതദേഹങ്ങള് നിറഞ്ഞു കവിഞ്ഞിരുന്നു. തെരുവുകളാകെ, രോഗബാധയില് വിറങ്ങലിച്ചിരുന്നു. അന്നേരമാണ്, വീടുകളില് ഒറ്റപ്പെട്ടുപോയ മനുഷ്യര് പാട്ടു കൊണ്ട് സഹജീവികളെ ചേര്‍ത്തുപിടിക്കാന് ശ്രമിച്ചത്. അതിജീവന ശ്രമമായിരുന്നു അത്. ബാല്‍ക്കണികളില്‍നിന്നു ബാല്‍ക്കണികളിലേക്ക് നീളുന്ന സംഗീതത്തിന്റെ അദൃശ്യമായ ആലിംഗനങ്ങള്.\nമനുഷ്യര് എന്ന നിലയില് അവര് ചെയ്ത ഏറ്റവും സര്‍ഗ്ഗാത്മകമായ പങ്കുവെയ്ക്കലായിരുന്നു അത്. കൊറോണ വൈറസ് വലിച്ചടച്ച സാമൂഹ്യജീവിതത്തിനകത്തുനിന്നുകൊണ്ട്, കൂടിച്ചേരലുകള് അന്യമാക്കുന്ന സാഹചര്യങ്ങളോട് അകലം പാലിച്ചുകൊണ്ടുള്ള സര്‍ഗാത്മകമായ ചെറുത്തുനില്‍പ്പ്. ആലിംഗനങ്ങള്‍ക്കും, ഹസ്തദാനങ്ങള്‍ക്കും പകരമായി മഹാമാരിയുടെ കാലത്ത് അവര് കണ്ടുപിടിച്ച മനോഹരമായ പാരസ്പര്യം-സംഗീതം!\nകൊറോണക്കാലത്ത് പാട്ട് അതു മാത്രമായിരുന്നില്ല. പല നേരങ്ങളില്, പല സാഹചര്യങ്ങളില് പലതായി അത് നിറം മാറിക്കൊണ്ടിരുന്നു. ബാക്കിയുള്ള പ്രതീക്ഷകള് നിലനിര്‍ത്താനുള്ള പാലമായി, പാട്ട്. സംഗീതം അവിടെ അതിജീവനത്തിന്റെ, സാന്ത്വനത്തിന്റെ മാര്‍ഗമായി മാറുകയായിരുന്നു. ജനാലകളും വാതിലുകളുമായി ഒരു വീടിന്റെ പലതുമായി പാട്ടുകള് മാറിയ കാലം കൂടിയായിരുന്നു അത്. രാപ്പകല് വ്യത്യാസമില്ലാതെ ആംബുലന്‍സുകള് ചീറിപ്പാഞ്ഞോടിയിരുന്ന സമയങ്ങള്.\nഅത്രയ്ക്ക് സ്വകാര്യമായിരുന്നു, കൊറോണക്കാലത്തെ പാട്ടനുഭവങ്ങള്. ഒറ്റപ്പെട്ട ദ്വീപുകളില് അകപ്പെട്ടു പോകുമ്പോള് പാട്ടുകള് നമ്മുടെ സ്വകാര്യ ലോകങ്ങളായി മാറി. വീടുകള്‍ക്കകത്ത് അടഞ്ഞുപോയ നേരങ്ങളില് അത് സ്വയം ചേര്‍ത്തുനിര്‍ത്തി. ഏകാന്തതയുടെ ഭാരംവലിച്ച് കുഴയുന്ന നേരങ്ങളില് ആശ്രയത്തിന്റെ കൈത്തലമായി. തൊഴിലില്ലാതായും രോഗം ബാധിച്ചും മരിച്ചും അനാഥരായുമൊക്കെ സഹജീവികള് ദുരിതങ്ങളിലേക്ക് മറിഞ്ഞുവീഴുന്നത് നിസ്സഹായരായി കണ്ടുനിന്നപ്പോള് പാട്ടുകള് ഉള്ളില് മറ്റേതോ കാലത്തെ കൊളുത്തിവെച്ചു. പാട്ടുകളും കവിതകളും ചിത്രങ്ങളും സിനിമകളും ഒക്കെ കാറ്റും വെളിച്ചവും കടത്തി വിടുന്ന ജനാലകളായി മാറി.\nഒരുപക്ഷെ പാട്ടുകളായിരിയ്ക്കും ലോക്ക്ഡൗണ് കാലങ്ങളില് ഏറ്റവും എളുപ്പത്തില് എല്ലാ വീടുകളിലേക്കും ഒഴുകിയെത്തിയ ഒരു മാധ്യമം. ഒരു തലമുറ പണിതു വെച്ച പാട്ടുകളുടെ വലിയൊരു ലോകത്തിലേയ്ക്ക് അടുത്ത തലമുറ ചേര്‍ത്തുവെച്ച പാട്ടുകള് പുതിയ ചിന്തകളില്, പുതിയ കാഴ്ചകളില്, പുതിയ ശബ്ദത്തില് വീടകങ്ങളില് കയറിവന്ന് സാന്ത്വനമായി. അറുപതുകളിലെ പാട്ടുകളിലേയ്ക്ക് എഴുപതുകളിലെ പാട്ടുകളും എണ്‍പതുകളിലെ പാട്ടുകളും തൊണ്ണൂറുകളുടെ പാട്ടുകളും, രണ്ടായിരത്തിലെ പാട്ടുകളും കലര്‍ന്നൊഴുകി. 2020 വരെയുള്ള പാട്ടുകള് ഒന്നിനു മുകളിലൊന്നായി, പുതിയ പുതിയ പാട്ടനുഭവങ്ങള് കെട്ടിപ്പടുത്തു. പാട്ട് പല വഴികളായി ഒഴുകി.\n'ചെരാതുകള്' എന്ന പാട്ട്\nകൊവിഡ് കാലത്ത്, പിന്നെയും കേട്ടപ്പോള്, സംഗീതത്തിന്റെ സാന്ത്വനഭാവം ഉള്ളില് ഉയര്‍ത്തിയൊരു പാട്ടിനെക്കുറിച്ചാണ് ഇനി പറയേണ്ടത്. കുമ്പളങ്ങി നൈറ്റ്‌സിലെ 'ചെരാതുകള്' എന്ന പാട്ട്.\nശബ്ദം പാട്ടിനു കൊടുക്കുന്ന അതേ വീര്യം (dynamics) അതിന്റെ ദൃശ്യങ്ങള്‍ക്ക് കിട്ടുന്നത് അപൂര്‍വ്വമാണ്. പാട്ടും വരികളും സംയോജിക്കുന്ന പോലെ പാട്ടും ദൃശ്യവും സംയോജിച്ചു ഒന്നാവുന്ന അനുഭവങ്ങള് വളരെ ചുരുക്കമാണ്. സ്വരവും ദൃശ്യചാരുതയൂം കൊണ്ട് 'ചെരാതുകള്' എന്ന പാട്ട് ചെന്നുതൊടുന്നത് ഈ അപൂര്‍വ്വതയിലേക്കാണ്.\nതാരാട്ട് എന്ന് കേള്‍ക്കുമ്പോള് നമ്മള് മൂളാന് സാദ്ധ്യതയുള്ള ചില ഈണങ്ങളുണ്ട്- കേട്ട് ശീലിച്ചവ. ഈ സാദ്ധ്യതകള് ഒട്ടും കലരാത്ത ഒരനുഭവമായിരുന്നു 'ചെരാതുകള്'. 'താരാട്ട്' എന്ന ഗണത്തില് പെടുത്താവുന്നതു തന്നെയാണ് ഈ പാട്ട്. ഘടന കൊണ്ടോ, ശബ്ദം കൊണ്ടോ ഇതുവരെ കേള്‍ക്കാത്ത തരമൊരു താരാട്ട്. കുഞ്ഞിനെ ഉറക്കുന്ന താരാട്ടീണമല്ല അത്. ഗായികയുടെ ശബ്ദം നേരിട്ട് വന്ന് ആ സിനിമയിലെ കഥാപാത്രങ്ങളെ, കഥയ്ക്കു 'പുറത്ത്' നിന്ന്, 'സാന്ത്വനപ്പെടുത്തുന്നത്' പോലൊരനുഭവം. 'താരാട്ടു' പോലെ കഥാപാത്രങ്ങളെ ഉറക്കിവിടുന്ന ഒന്ന്. ആ സമയത്ത്, സിനിമയിലെ കഥാപാത്രങ്ങള്‍ക്ക് അങ്ങനെയൊരു സാന്ത്വനത്തിന്റെ ആവശ്യമുണ്ടായിരുന്നു.\nസ്ത്രീ സാന്നിദ്ധ്യമേ ഇല്ലാത്ത വീടായിരുന്നു അത്. ആ സിനിമയില് കേന്ദ്രസ്ഥാനത്തു നില്‍ക്കുന്നുവെങ്കിലും ഒരു നിശ്ശബ്ദ സാന്നിധ്യമായിരുന്നു അമ്മ എന്ന ആ 'കഥാപാത്രം. അനാഥത്വം കൊണ്ട് വീട്ടിലുള്ളവരെല്ലാം പലതായി ചിതറിപ്പോയ ആ വീടിന് തീര്‍ത്തും അപരിചിതമായിരുന്നു അമ്മ എന്ന അനുഭവം. അമ്മയുടെ ശബ്ദം, മനസ്സ്, സാന്നിദ്ധ്യം ഇതെല്ലാം ആദ്യമായി ആ വീടിന് അനുഭവവേദ്യമാകുന്നത് ഈ പാട്ടിലൂടെയാണ്. വീടിനകത്തും, പരിസരങ്ങളിലുമായി പടരുന്ന സ്ത്രീ ശബ്ദമാണത്. ആ വീടിനെ ആദ്യമായി തൊടുന്ന സാന്ത്വനം. ഒരുപക്ഷേ, ആ വീട്ടിലുള്ളവര് ആദ്യമായി കേള്‍ക്കുന്ന താരാട്ടനുഭവം.\nഇവിടെ സിതാര എന്ന ഗായിക തന്റെ ശബ്ദം കൊണ്ട്, സിനിമയിലെ കഥാപാത്രങ്ങളെ പാട്ടു പാടി തൊട്ടു സാന്ത്വനപ്പെടുത്തുന്നു. അരക്ഷിതത്വത്തിന്റെ കായലോളങ്ങളില് മുങ്ങിത്താണ്, കണ്ണീര്‍ക്കയങ്ങളെ കരേറിടാന്, ഉള്ളിലെ നോവിന്റെ നീറലുകളെ കൊണ്ട് നടക്കുന്ന കഥാപാത്രങ്ങളെ സാന്ത്വനിപ്പിക്കുക എന്ന ഒരു കാര്യം ഗായിക നേരിട്ട് നിര്‍വ്വഹിയ്ക്കുന്നത് പോലെയാണത്. കുഞ്ഞിനെ അല്ല, മുതിര്‍ന്ന മനുഷ്യരെയാണ് ഇവിടെ താരാട്ടു പാടിയുറക്കുന്നത്. താരാട്ട് കേട്ട് കുഞ്ഞിനുണ്ടാവുന്നതു പോലെ ഒരുറക്കം അത്രയ്ക്ക് അനിവാര്യമായിരുന്നു ആ വീട്ടിലെന്ന് ഈ പാട്ടുരംഗങ്ങള് പറയും! പൂച്ചക്കുഞ്ഞുങ്ങളെ താലോലിക്കുന്ന രംഗം, മേരിമാതാവും കുട്ടിയുമുള്ള പ്രതിമ വരുന്ന രംഗം, രണ്ട് മരങ്ങള്‍ക്കിടയില് കെട്ടിനിര്‍ത്തിയ വലയ്ക്കുള്ളില് ഒരു പന്ത് ആടുന്ന രംഗം ഇതൊക്കെ ക്യാമറ പാടുന്ന താരാട്ടാണ്.\nവീടിനകത്തെ ചെറിയ കാഴ്ചകളുടെ, ചെറുതുകളുടെ ഭംഗികളെ കൂട്ടിവെച്ച് കവിതയാക്കുന്ന രംഗങ്ങളാണ് ആ പാട്ടിലാകെ. മണ്ണും, പൊടിയും, കീറിയ തുണിയും, തയ്യല് യന്ത്രവും എല്ലാം ആ രംഗങ്ങളില് കഥാപാത്രങ്ങളാകുന്നു. വീട്ടിലെ മനുഷ്യരല്ലാത്ത സകലവസ്തുക്കളും ചേര്‍ന്ന് നിമിഷനേരം കൊണ്ട് ആ വീടിന്റെ കഥ പറയുന്നു. ആശ്രയമറ്റ അനുഭവങ്ങള് പങ്കു വെയ്ക്കുന്നു-വീടിനു പുറത്തു, വാര്‍പ്പില് വളരുന്ന ഒരു കള്ളിച്ചെടിയടക്കം!\nവീട്ടിലെ സകലചരാചരങ്ങളും ആ പാട്ടിന്റെ സാന്ത്വനത്തില് സൂര്യ വെളിച്ചം തട്ടിയുണരുന്നുണ്ട്, ചിലവ ഉറങ്ങുന്നുണ്ട്. അതിലെ കഥാപാത്രങ്ങള് ആ പാട്ടില് മയങ്ങുന്നുണ്ട്, ഉറങ്ങുന്നുണ്ട്, ചിന്തയുടെ ആഴങ്ങളിലേക്ക് വീണുപോകുന്നുണ്ട്. ആ വീടിന് ഒരു പുതുജീവനേയും കൊണ്ടാണ് പാട്ട് വരുന്നതും. ആ പാട്ടും രംഗവും ചേര്‍ന്ന് മാത്രം സിനിമയ്ക്കുള്ളില് ഒരു കവിത ഉണ്ടാകുന്നു.\nപാട്ടവസാനിക്കുന്ന ഈ രംഗവും പാട്ടും കൂടിച്ചേരുന്ന ഷോട്ട് കണ്ടനുഭവിയ്‌ക്കേണ്ടതാണ്. മെലഡിയും രംഗവും ഒന്ന് ചേരുന്ന അസാധാരണമായ ദൃശ്യ-ശ്രാവ്യ അനുഭവം. കൃത്യമായ താളത്തിന്റെ ബാറുകളിലൊതുങ്ങാതെ ചെറിയൊരു കാറ്റു പോലെ അതനുഭവിയ്ക്കാം.\nകുമ്പളങ്ങി നൈറ്റ്‌സ് എന്ന സിനിമയിലെ ദൃശ്യം\nസംഗീതം എന്ന അമൂര്‍ത്ത മാധ്യമം\nകൃത്യമായ താളഘടനയിലോ, രാഗകേന്ദ്രീകൃതമായോ രൂപപ്പെട്ടു വരുന്നതാവണമെന്നില്ലെങ്കിലും ഈണം ഒരു നൂലു പോലെ നില്‍ക്കുകയാണ് ഇവിടെ. അതുണ്ടാക്കുന്ന അനുഭവങ്ങള് പലത്. ഗായകര് പാടുന്ന ഭാവമോ പാട്ടിന്റെ (ഈണത്തിന്റെ) ഭാവമോ കേന്ദ്രീകരിച്ച് ആയിരിക്കില്ല അതിന്റെ ആകെയനുഭവം. മ്യുസിക് സ്‌കോറില് വരുന്ന ഓരോ സൂക്ഷ്മ ശബ്ദങ്ങള്‍ക്കും, ശബ്ദനിയന്ത്രണങ്ങള്‍ക്കും അതില് പ്രാധാന്യമേറെയുണ്ട്. അതുകൂടി ചേര്‍ന്നുണ്ടാവുന്ന അനുഭവം സൂക്ഷ്മമായ, വിശദാംശങ്ങളോടെ വിഷ്വലിലേക്ക് ചേരുമ്പോള്, ഇതുവരെയുള്ള നമ്മുടെ സംഗീതബോദ്ധ്യങ്ങളാകെ വലിയ ഒരു മാറ്റത്തിന് വഴിമാറുകയാണ്. അമൂര്‍ത്തരൂപങ്ങള് കൊണ്ടും സൂക്ഷ്മശബ്ദങ്ങള് കൊണ്ടും നിശ്ശബ്ദത കൊണ്ടുമൊക്കെ ഒരു അബസ്ട്രാക്ട് ചിത്രം പോലെ പാട്ട് നേരനുഭവമാവുകയാണ്. സ്വരവും ദൃശ്യവുമായി പാട്ട് സ്വയം കവിതയാവുകയാണ്.\nഒരു പാട്ടു കേള്‍ക്കുമ്പോള് അതേതു രാഗത്തിലായിരിക്കും എന്ന് ചിന്തിച്ചിരുന്ന ഒരു തലമുറയില് നിന്നും അടുത്ത തലമുറയിലേക്കെത്തുമ്പോള് രാഗം എന്ന 'ആശയം' തന്നെ ചിലപ്പോഴൊക്കെ അമൂര്‍ത്ത സങ്കല്‍പമായി മാറുന്നു. ശബ്ദവിന്യാസത്തിനും ക്രമീകരണത്തിനും പ്രാധാന്യം വരുന്നു. ഘടനയില് അയവു വരുന്നു. പലപ്പോഴും ഈണങ്ങള് എന്ന് മാത്രം പറയാവുന്ന ചെറിയ ചെറിയ സ്വതന്ത്ര രൂപങ്ങളിലേയ്ക്ക് പാട്ടുകള് മാറുന്നു. സിനിമയുടെ സന്ദര്‍ഭത്തിനനുസരിച്ച് അപ്പപ്പോള് ഈണങ്ങള് ഇംപ്രൊവൈസ് ചെയ്തു രൂപപ്പെട്ടു വരുന്നു. സിനിമകള് തന്നെ അപ്പപ്പോള് ഇംപ്രൊവൈസ് ചെയ്ത് ഷൂട്ട് ചെയ്യുന്ന രീതിയിലേക്ക് മാറുന്നു. അങ്ങിനെയങ്ങനെ, നമ്മുടെ മുന്നിലെത്തുന്ന മെലഡികള്, അതിന്റെ വാക്കര്‍ത്ഥത്തില്, അതുതന്നെയാണോ എന്ന് തോന്നിപ്പോവുന്നു.\nഒരുപക്ഷെ, സംഗീതത്തിന്റെ സ്വഭാവം തന്നെ അമൂര്‍ത്തതയാണ് (abstract). ആകാശം പോലെയാണത്. ആകാശത്തിലെ വര്‍ണ്ണവിതാനങ്ങള്, മേഘം കൊണ്ടും അല്ലാതെയും രൂപപ്പെട്ടു വരുന്ന രൂപമാതൃകകള്, ഇതൊക്കെ അപ്പപ്പോള് ഉണ്ടാവുന്നത് പോലെ സംഗീതവും രൂപപ്പെട്ടുവരുന്നു. അതുകൊണ്ടായിരിയ്ക്കും വരികളില്ലെങ്കിലും സംഗീതത്തിന് സവിശേഷ ഭാഷ ഉണ്ടാകുന്നതും അത് സംവേദനക്ഷമമാകുന്നതും. രാവായാലും, പകലായാലും, മേഘങ്ങളില്ലെങ്കിലും, നക്ഷത്രങ്ങളില്ലെങ്കിലും ആകാശം അതായി നിലനില്‍ക്കുന്നതു പോലുള്ള അനുഭവം ആണത്. സംഗീതം സംഗീതമായി അതിന്റെ ഭാഷയില് സംസാരിയ്ക്കുന്നു. സ്വരങ്ങളുടെ (musical notes) ഭാഷയില് സംസാരിയ്ക്കുന്നു.\nസാഹിത്യഭാഷയില് നിന്നും വേറിട്ടു നില്‍ക്കാൻ സംഗീതഭാഷ പ്രാപ്തമാണ് . വരികള് ചേര്‍ന്നാലും സംഗീതത്തിന്റെ ഈ ഗുണം നഷ്ടമാവാതിരിയ്ക്കാൻ സാധിയ്ക്കും. വരികൾ മറന്നു പോയാലും അതിന്റെ ഈണം മറന്നു പോവാതിരിയ്ക്കുന്നതിനു പിന്നിൽ, സംഗീതത്തിന്റെ ഈ ഗുണമാണ് പ്രവർത്തിയ്ക്കുന്നത്. . വരികള് അനുഭവിപ്പിയ്ക്കുന്ന ഭാവങ്ങള്‍ക്ക് അനേകമനേകം വൈവിദ്ധ്യമുള്ള ഈണങ്ങള് കണ്ടെത്താനാകും. ദുഃഖത്തിനു തന്നെ അനേകം ഈണങ്ങള്... താരാട്ടുകള്‍ക്ക് അനേകം ഈണങ്ങള്. ഈണം വരിയുടെ പാത്രത്തില് നിറയുമ്പോള് ആ ഭാവം സ്വാഭാവികമായി കിട്ടുന്നു..\nവെള്ളം പോലെ-സംഗീതത്തിന്റെ അമൂര്‍ത്തതയെ അങ്ങനെ വിശദീകരിയ്ക്കുവാനാണ് എളുപ്പം. പാത്രത്തിനനുരൂപമായ ആകൃതി വെള്ളം സ്വീകരിയ്ക്കുന്നത് പോലെ, വരിയ്ക്ക് അനുയോജ്യമായ ആകൃതി പാട്ട് സ്വയം കൈവരിയ്ക്കുന്നു. ആ വരി മാറ്റി നിര്‍ത്തിയാലും അതിന് തനതായ നിലനില്‍പ് ഉണ്ടാവുന്നു. മറ്റൊരു ആകൃതിയില്, മറ്റൊരു ഭാവത്തില്, മറ്റൊരു നിറത്തില്. വാദ്യോപകരണങ്ങളെ കേള്‍ക്കുമ്പോള് നമ്മള് സംഗീതത്തെ കേള്‍ക്കുന്നു, അതിലെ സാഹിത്യം അപ്രത്യക്ഷമാകുന്നു.\nവാദ്യോപകരണങ്ങളുടെ ശബ്ദത്താല് മാത്രം സൃഷ്ടിക്കപ്പെടുന്ന സംഗീതത്തെ ഇവിടെ ഓര്‍ക്കാം. കാരണം സംഗീതത്തിന്റെ വ്യാകരണമാധ്യമം ശബ്ദമാണ്, വാക്കുകളല്ല. ചിത്രരചനയില് എങ്ങിനെ നിറങ്ങളും, ആകൃതികളും, സ്ഥലകാലങ്ങളും, അകലങ്ങളും, വലുപ്പവും (size), അനുപാതവും ഒക്കെ അടങ്ങിയിരിയ്ക്കുന്നുവോ അതുപോലെ സംഗീതത്തിലും അത് പുറപ്പെടുവിയ്ക്കുന്ന ശബ്ദത്തിലും ഈ ഘടകങ്ങള് പലതും ഉണ്ട്. ശബ്ദത്തിന്റെ dynamics (മൃദുലം, ഘനം/ അടുത്ത്, ദൂരെ ) ഏറിയും കുറഞ്ഞും ഇതിനെ തന്നെയാണ് പ്രതിനിധീകരിയ്ക്കുന്നത്.\nഎ ആര് റഹ്മാന് സംഗീതം നല്‍കിയ രാസാത്തി എന്ന ഗാനം. ചിത്രം: തിരുടാ തിരുടാ\nഎ ആര് റഹ്മാനും ടി എം കൃഷ്ണയും ചെയ്തത്\nഭാഷയും ചിത്രവും പോലെ തന്നെ, സംഗീതവും ചിത്രകലയും തമ്മില് ബന്ധിയ്ക്കുന്ന ഒരു നേര്‍ത്ത അടരുണ്ട്. ഇവിടെയാണ് സംഗീതത്തിന്റെ അമൂര്‍ത്തസ്വഭാവത്തെ അടുത്തറിയാനാവുക. ചരിത്രപരമായും ഇതിനെ സമീപിക്കാം. സംഗീതത്തിന്റെ, ശബ്ദത്തിന്റെ മേഖല വളര്‍ന്നു വികസിച്ച ശേഷം വാദ്യോപകരങ്ങള് (instruments) കൂടുതല് മെച്ചപ്പെട്ട ശബ്ദങ്ങള് ഉണ്ടാക്കാന് തുടങ്ങി. അങ്ങിനെ ശബ്ദത്തിലേയ്ക്ക് കൂടുതല് ഫോക്കസ് വന്നതോട് കൂടി സംഗീതത്തിന്റെ സ്വഭാവത്തിലും മാറ്റങ്ങള് വന്നു തുടങ്ങി. ശബ്ദത്തിനു പ്രാധാന്യം വന്നതോടെ നമ്മുടെ അതുവരെയുള്ള സംഗീത ബോദ്ധ്യങ്ങള് തന്നെ ആകെ മാറിമറിഞ്ഞു. വെസ്‌റ്റേണ് സ്പര്‍ശം ഉള്ള പാട്ടുകള് -അതിന്റെ കൂടുതല് മെച്ചപ്പെട്ടതോ, അനുകരണസ്വഭാവമില്ലാതെ മൂലരൂപത്തോട് ചേര്‍ന്ന് നിന്ന് കൊണ്ടുള്ളതോ ഒക്കെ -വരാന് തുടങ്ങിയതോടെ മെലഡി എന്നും 'അടിപൊളി' എന്നും വിഭജിച്ച് നമുക്കുള്ളില് രൂപപ്പെട്ട സംഗീതബോദ്ധ്യങ്ങളുടെ അതിരുകള് പുതിയ സംഗീതധാരയില് അലിഞ്ഞു തുടങ്ങി.\nഅമൂര്‍ത്തത എന്ന കലയുടെ സര്‍ഗാത്മക / സൗന്ദര്യ ലോകത്തേയ്ക്ക് ഇന്നത്തെ സംഗീതബോദ്ധ്യങ്ങള് കൂടുതലടുത്തു വരുന്നതായി കാണാനാവും. എ . ആര്. റഹ്മാന്റെ സംഗീത രചനകള് സംഭവിച്ചു തുടങ്ങിയതിനു ശേഷം ഈ മാറ്റം വളരെ പ്രകടമായി തന്നെ കാണാം. ഏതെങ്കിലുമൊരു സംഗീതയിനത്തെ (ക്ലാസിക്കല്/ ഫോക് / വെസ്റ്റേണ് ) പ്രതിനിധീകരിക്കാതിരിയ്ക്കുക എന്ന പതിവുരീതി റഹ്മാന്റെ പാട്ടുകളിലുണ്ട്. (കൃത്യമായി ചെയ്തവയുമുണ്ട്.) കൂടുതല് സര്‍ഗ്ഗാത്മക സൃഷ്ടികളിലേയ്ക്ക് അത് വഴി വെയ്ക്കുകയും ചെയ്തിട്ടുണ്ട്. സംഗീതം കൂടുതല് സംഗീതഭാഷയില് സംസാരിയ്ക്കുന്ന കലയായി ഇവിടെ മാറിത്തുടങ്ങി. വരികള് ഉണ്ടാവുമ്പോഴും സംഗീതം കൂടുതല് സൂക്ഷ്മതയോടെ അതിന്റെ മൗലികമായ 'ശബ്ദഭാഷയില്' സംസാരിച്ചു. മുമ്പും ഇത് സംഭവിച്ചിട്ടുണ്ടെങ്കിലും എ ആര് റഹ്മാന് അതിന് നല്‍കിയ സാങ്കേതികമായ ഗുണമേന്മകള് ഒരു പുതിയ പാത തുറന്നിടലായിരുന്നു.\nഈ ചിന്താധാരയുടെ വഴികളിലൂടെ തന്നെയാണ് മറ്റൊരു വീക്ഷണത്തില് ടി.എം.കൃഷ്ണ കര്‍ണ്ണാടക സംഗീതത്തില്, രാഗത്തെ, സാഹിത്യത്തെ, താള ലയങ്ങളെ ഒക്കെ സമീപിയ്ക്കുന്നത്. കല്‍പിത സംഗീതവും, മനോധര്‍മ്മ സംഗീതവും ഉണ്ട് കര്‍ണ്ണാടക സംഗീതത്തിന്. രണ്ടിനും അതാതിന്റെ കലാപരമായ ധര്‍മ്മവും. ആ നിലയ്ക്ക്, കല ആത്യന്തികമായി ഒരു കലാസൃഷ്ടി ആവുന്നത്, ജൈവികമാവുന്നത്, അത് മനോധര്‍മ്മമായി പ്രകാശിപ്പിയ്ക്കാനാവുമ്പോള് കൂടിയാണെന്ന ആശയത്തിലേക്കുള്ള ഒരു ഉയിര്‍ത്തെണീയ്ക്കല് ആയിരുന്നു ടി.എം.കൃഷ്ണ കച്ചേരിയരങ്ങില് നടത്തിയത്. കച്ചേരിയുടെ അവതരണ ഘടനയില് നിന്നുമതിനെ അടര്‍ത്തിയെടുക്കുകയാണ് അദ്ദേഹം ചെയ്തത്.\nഅതിന്റെ സൗന്ദര്യാംശങ്ങളെ അതുവരെ ചെയ്തിരുന്നതിലും ആഴത്തില് കണ്ടെടുക്കുന്ന പ്രക്രിയയായി അത് മാറുകയും ചെയ്തു. അതിന് അനേകം മാനങ്ങള് കൈവന്നു. സംഗീതത്തില് നിന്നും 'കര്‍ണ്ണാടക സംഗീത ശബ്ദത്തിന്റെ ഭാഷയെ'അതിന്റെ അമൂര്‍ത്ത രൂപസ്വഭാവത്തെ തിരഞ്ഞു പോകലായി അതു മാറി.\nവിശകലന വഴികളില്‍നിന്നും സ്വകാര്യാനുഭൂതികളിലേക്ക്\nകൊറോണക്കാലത്ത് വളരെയധികം ചിന്തിപ്പിച്ചിരുന്ന, അനുഭവിപ്പിച്ചിരുന്ന പാട്ടുകളുണ്ടായിരുന്നു. ചില പാട്ടുകള്‍ക്ക് വല്ലാത്തൊരു 'ജൈവികത' (organic) അനുഭവപ്പെട്ടിരുന്നു. ഒരുപാട് തവണ കേള്‍ക്കാന് തോന്നുന്നത് മാത്രമല്ല, അപ്പോള് ജനിച്ച ഒരു പുതിയ കുഞ്ഞിന്റെ ഭാവങ്ങള്‍ക്കും, ചേഷ്ടകള്‍ക്കും ഒക്കെ ഉണര്‍ത്താനാവുന്ന പുതുമയാര്‍ന്ന ഒരനുഭവമായും അതിനെ തോന്നാം. പുതുമയും അനുഭവവും ഒരുമിച്ച് ചേരുന്ന ഒരവസ്ഥ.\nജീവിതവേഗങ്ങളുടെ ഇടയില് തിക്കിയും തിരക്കിയും ജീവിച്ചു പോകുമ്പോള് കയ്യില് നിന്നും ഊര്‍ന്നു വീഴുന്ന ഒന്നുണ്ട്-സമയം! ഒരു സര്‍ഗ്ഗാത്മക പ്രവൃത്തിയെ അനുഭവിയ്ക്കുമ്പോള് (കണ്ടുപോകലല്ലാതെ) സത്യത്തില് കിട്ടുന്നത് ആ വീണുപോകുന്ന സമയം കൂടിയാണ്!\nകലകളെ/പാട്ടുകളെ അനുഭവിച്ചു തുടങ്ങിയാല് പിന്നെ അത് അനുഭവങ്ങള് മാത്രമാണ്. ആ നേരങ്ങളില് അതിലെ വിശകലന- ആലോചനകളുടെ അംശങ്ങള് പതുക്കെ മാഞ്ഞു തുടങ്ങും. ഏറ്റവും വ്യക്തിപരതയിലേയ്ക്ക്, സ്വകാര്യതയിലേക്ക് ചുരുങ്ങുന്ന നേരങ്ങളായി അത് മാറും. അത്തരം സ്വകാര്യയാത്രകള് തരുന്ന കാഴ്ചകള് മറ്റൊന്നാവും. ഒരു കായലോരത്ത് ഒറ്റത്തെങ്ങുകള് ചാഞ്ഞും, ചെരിഞ്ഞും, കുത്തനെയും ഉയര്‍ന്നു പൊങ്ങുന്നത് പോലെ ഒരനുഭവം വിശകലനചിന്തകളും അനുഭവചിന്തകളും ഏറ്റവും രഹസ്യമായി പരസ്പരസമ്മതത്തോടെ കണ്ടുമുട്ടുന്ന ഒറ്റപ്പെട്ട തുരുത്തുകളായി.\nഅങ്ങിനെ ചൂഴ്ന്നു നോക്കിയാല്, ഇന്ന് ജനാലയ്ക്കുള്ളിലെ ജനാലകളാവുകയാണ് പാട്ടുകള്. ശാരീരിക അകലങ്ങളുടെയും, ക്വാറന്റൈന് കാലങ്ങളുടെയും ലോക് ഡൗണ് അവസ്ഥകള് സമൂഹത്തിന്റെ അടിത്തട്ടില് രൂക്ഷമായൊഴുകുമ്പോള്, ഓണ്‍ലൈനിലൂടെ ബന്ധങ്ങള് നിലനിര്‍ത്തേണ്ടി വരുമ്പോള്, പുതിയ ബന്ധങ്ങള് അവിചാരിതമായി ഉടലെടുക്കുമ്പോള് അത് അനിവാര്യമാണ്. ഇന്നിതെഴുതുമ്പോള് ജനാലകളാവുന്നത് ഇന്റ്റര്‍നെറ്റാണ്. അതേ ഇന്റര്‍നെറ്റ് എന്ന ജനാലയിലൂടെ അനുഭവിക്കുന്ന ചില പാട്ടുകള്, വ്യക്തിപരതയാല് കൊറോണക്കാല അനുഭവങ്ങള് കൂടിയാവുകയാണ്. ജനാലയ്ക്കുള്ളിലെ ജനാലക്കാഴ്ചകളാവുകയാണ്. ഊര്‍ന്നു വീഴുന്നതിനു മുമ്പേ എഴുതിവെച്ച കൊറോണക്കാലത്തെ ചില പാട്ടുസമയങ്ങളാവുകയാണ്.\nആധുനിക ചിത്രകലയുടെ ആചാര്യന്‍മാരില് ഒരാളായ പാബ്ലോ പിക്കാസോയുടെ ഒരു വാചകത്തിന്റെ ചുവടു പിടിച്ചുപറഞ്ഞാല്, ഞാനെഴുതുന്നത് ഞാന് കാണുന്നതാണ്, ഞാന് നോക്കുന്നതല്ല. (When I paint my object is to show what I have found and not what I am looking for) കല അനുഭവങ്ങളും മനസ്സിലാക്കലുകളും കൂടി ആകുന്ന ചിലയിടങ്ങളെ കണ്ടെത്തല് ഒരു യാത്ര കൂടിയാണ്. പലരും പറഞ്ഞതിന്റെ തുടര്‍ച്ചയോ, ആവര്‍ത്തനം തന്നെയോ ആവാമെങ്കിൽ കൂടി, വീണ്ടു വീണ്ടുമതോർമ്മിപ്പിക്കലും ഒരു കലാസ്വാദനം ആണ്.


(gold price): സ്വർണവില കുതിപ്പ് തുടരുന്നു; ഗ്രാമിന് അയ്യായിരം രൂപ, പവന് 40,000; ഈ വർഷം കൂടിയത് 11,000 രൂപ | gold price record high in kerala rupees 40000 per sovereign\nസ്വർണവില കുതിപ്പ് തുടരുന്നു; ഗ്രാമിന് അയ്യായിരം രൂപ, പവന് 40,000; ഈ വർഷം കൂടിയത് 11,000 രൂപ\nBy വെബ്ഡെസ്ക് • 31/07/2020 at 10:49AM\nജനുവരിയിൽ ഒരു പവന് 29,000 രൂപയായിരുന്നു വില. ഗ്രാമിന് 3,625 രൂപയും\nസംസ്ഥാനത്ത് സ്വർണവില വീണ്ടും വർധിച്ചു. പവന് 280 രൂപയാണ് വർധിച്ചത്. ഇതോടെ ഒരു പവൻ സ്വർണത്തിൻ്റെ വില 40,000 രൂപയായി ഉയർന്നു. ഗ്രാമിന് അയ്യായിരം രൂപയാണ് വില. അന്താരാഷ്ട്ര വിപണിയിൽ ഒരു ട്രോയ് ഔൺസിന് 1,958.99 ഡോളറാണ് വില.\nകഴിഞ്ഞ ദിവസം സ്വർണത്തിന് 320 രൂപ കൂടിയതോടെ ഒരു പവൻ സ്വർണത്തിൻ്റെ വില 39,720 രൂപയായി ഉയർന്നിരുന്നു. ഗ്രാമിന് 4,965 രൂപയായിരുന്നു വില. കഴിഞ്ഞ ജൂലൈ ആറിന് പവന് 35,800 രൂപയായിരുന്നു വില. എന്നാൽ പിന്നീട് സ്വർണവിലയിൽ വലിയ വർധനവാണുണ്ടായത്. 4200 രൂപയാണ് ഇക്കാലയളവിൽ വർധിച്ചത്.\nജനുവരിയിൽ ഒരു പവന് 29,000 രൂപയായിരുന്നു വില. ഗ്രാമിന് 3,625 രൂപയും. ഏഴ് മാസത്തിനിടയിൽ 11,000 രൂപയാണ് വർധിച്ചത്.\nകൊവിഡ് കേസുകൾ ഉയരുന്നതും അമേരിക്ക- ചൈന ബന്ധം വഷളായതും സ്വർണവിലയെ ബാധിക്കുന്നുണ്ട്. ഇരു രാജ്യങ്ങളും തമ്മിലുള്ള തർക്കം മൂലം ആഗോള തലത്തിൽ പ്രതിസന്ധി രൂക്ഷമാകുന്നുണ്ട്. ഇതേ തുടർന്ന് സ്വർണത്തിൽ നിക്ഷേപം കൂടുന്ന സാഹചര്യമാണ് നിലവിലുള്ളത്. കഴിഞ്ഞ വര്‍ഷം മുതല് ഇന്ത്യയിലെ സ്വര്‍ണ ഇറക്കുമതി തുടര്‍ച്ചയായി കുറയുകയാണ്. സാമ്പത്തിക മാന്ദ്യത്തിനൊപ്പം കൊവിഡ് വ്യാപനം കൂടി സ്വര്‍ണ വിപണിയെ ബാധിച്ചുവെന്നാണ് സൂചന. ഈ സാമ്പത്തിക വര്‍ഷത്തെ ആദ്യ പാദത്തില് (ഏപ്രില്- ജൂണ് 2020) മാത്രം ഇറക്കുമതി 94 ശതമാനം കുറഞ്ഞിരുന്നു.\nകഴിഞ്ഞ ഫെബ്രുവരിയിൽ പവന് 24,920 രൂപ, ഇന്ന് 30,680 രൂപ; ചരിത്രമെഴുതി സ്വർണവില\nസ്വർണവില വീണ്ടും സർവകാല റെക്കോഡിൽ; പവന് 36,320 രൂപ, ഗ്രാമിന് കൂടിയത് 25 രൂപ


'ഇനി ചക്കപ്പഴത്തിലെ ഉത്തമനായി തുടരുന്നില്ല' : കുറിപ്പ് പങ്കുവച്ച് ശ്രീകുമാര് | malayalam actor p sreekumar quits from chakkappazham serial\n'ഇനി ചക്കപ്പഴത്തിലെ ഉത്തമനായി തുടരുന്നില്ല' : കുറിപ്പുമായി ശ്രീകുമാര്\nചക്കപ്പഴം എന്ന പരമ്പരയിലെ ആരാധകർ ഹൃദയത്തിലേറ്റിയ കഥാപാത്രമായിരുന്നു ഉത്തമൻ. ഉത്തമനായി സ്ക്രീനിലെത്തിയതാവട്ടെ പ്രിയതാരം ശ്രീകുമാറും.\nKerala, First Published Nov 14, 2021, 9:23 PM IST\nപ്രേക്ഷകര്‍ക്ക് ഏറെ പ്രിയപ്പെട്ട താരജോഡികളാണ് സ്നേഹയും(sneha) ശ്രീകുമാറും(sreekumar) . ശരിയായ പേരിനേക്കാളേറെ മലയാളിക്ക് സുപരിചിതമായ പേര് ലോലിതന്, മണ്ഡോദരി എന്നാണ്. മിനിസ്‌ക്രീനില് ഒന്നിച്ചെത്തിയ ഇരുവരുടേയും വിവാഹം ഇരുകയ്യും നീട്ടിയാണ് ആരാധകരും സഹതാരങ്ങളും സ്വീകരിച്ചത്. ജനപ്രിയ ടെലിവിഷന് പരമ്പരയായ 'മറിമായ'ത്തിലൂടെയാണ് ഇരുവരും മലയാളികള്‍ക്ക് പ്രിയങ്കരരാകുന്നത്. ശേഷം ബിഗ് സ്‌ക്രീനിലൂടെയും മിനിസ്‌ക്രീനിലൂടെയും ഇരുവരും ആക്ടീവായിരുന്നു. ചക്കപ്പഴം എന്ന മിനിസ്‌ക്രീന് പരമ്പരയിലായിരുന്നു ശ്രീകുമാര് അഭിനയിച്ചുകൊണ്ടിരുന്നത്. എന്നാല് ചക്കപ്പഴം പരമ്പരയിലെ ഉത്തമന് എന്ന കഥാപാത്രമായി താന് ഇനി പരമ്പരയിലുണ്ടാകില്ല എന്നാണ് ശ്രീകുമാര് പറയുന്നത്.\nഏത് വേഷവും അനായാസേന കൈകാര്യം ചെയ്യുന്ന ശ്രീകുമാര് ശ്രദ്ധിക്കപ്പെട്ടത്, എക്കാലത്തേയും മികച്ച പൃഥ്വിരാജ് സിനിമയായ മെമ്മറീസിലൂടെയായിരുന്നു. അതിലെ വില്ലന്‍വേഷം മലയാളികള് ഇന്നും ഓര്‍ത്തുവയ്ക്കുന്ന ഒന്നാണ്. ചക്കപ്പഴം എന്ന പരമ്പരയില് ഹാസ്യ താരമായാണ് ശ്രീകുമാര് എത്തിയിരുന്നത്. എന്നാല് ഇനി ചക്കപ്പഴത്തില് ഉണ്ടാകില്ല എന്ന വാര്‍ത്ത ഞെട്ടലോടെയാണ് ആരാധകര് സ്വീകരിക്കുന്നത്. പരമ്പരയില്‍നിന്നും പിന്മാറുന്ന കാര്യം ശ്രീകുമാര് തന്നെയാണ് സോഷ്യല്‍മീഡിയയിലൂടെ പങ്കുവച്ചത്. എന്നാല് എന്ത് കാരണത്താലാണ് പിന്മാറുന്നതെന്ന് താരം വ്യക്തമാക്കിയിട്ടില്ല. ഇത്രനാള് ഉത്തമന് എന്ന കഥാപാത്രത്തിന് കിട്ടിയ സ്വീകാര്യതയ്ക്ക് നന്ദി പറഞ്ഞുകൊണ്ടാണ് ശ്രീകുമാര് കുറിപ്പ് തുടങ്ങുന്നത്.\n''നമസ്‌കാരം. ചക്കപ്പഴത്തിലെ ഉത്തമന് ഇത്രയും കാലം നിങ്ങള് തന്ന പിന്തുണയ്ക്ക് ഒരുപാട് നന്ദി. ഇനി ഉത്തമനായി ഞാന് തുടരുന്നില്ല. എന്റെ കലാജീവിതത്തില് എന്നും നിങ്ങള് തന്നുകൊണ്ടിരിക്കുന്ന പിന്തുണ ഒരു വലിയ ശക്തി തന്നെയാണ്. ഇനി അങ്ങോട്ടും പുതിയ സിനിമകള്‍ക്കും പ്രോഗ്രാമുകള്‍ക്കും എല്ലാവരുടെയും പ്രാര്‍ത്ഥനയും പിന്തുണയും പ്രതീക്ഷിക്കുന്നു. കൂടുതല് വിശേഷങ്ങള് വഴിയേ അറിയിക്കാം.''\nഎന്നാണ് ശ്രീകുമാര് പങ്കുവച്ചത്. ഇനി സിനിമയിലേക്കുള്ള വല്ല അവസരത്തിനായും ചക്കപ്പഴത്തില് നിന്ന് മാറുന്നതാണോ, അതോ എന്തെങ്കിലും പ്രശ്‌നമാണോ കാരണം എന്നാണ് ആരാധകര് താരത്തോട് കമന്റായി ചോദിക്കുന്നത്. ചക്കപ്പഴത്തിലെ ഉത്തമന് എന്ന കഥാപാത്രത്തെ അത്രകണ്ട് മനോഹരമായും ആസ്വദിച്ചും ചെയ്തിരുന്ന ശ്രീകുമാര് എന്തിനാണ് പിന്മാറുന്നതെന്നാണ് താരത്തിന്റെ ആരാധകര് ചര്‍ച്ച ചെയ്യുന്നത്.\nLast Updated Nov 14, 2021, 9:23 PM IST\nToyota Hilux : ആ കിടിലന് പിക്കപ്പും ഇന്ത്യയിലേക്ക്, ഇത് ഇന്നോവ മുതലാളിയുടെ തുറുപ്പുചീട്ട് !\nMullaperiyar : ' അറിയിപ്പ് കിട്ടിയില്ല, തോന്നും പോലെ ഷട്ടർ തുറക്കുന്നു', വീടുകളിൽ വെള്ളംകയറി, പരാതിപ്രവാഹം\nടൂൾ കിറ്റ് കേസിന്‍റെ പേരിൽ വ്യാജ പ്രചരണവും വേട്ടയാടലും നടന്നുവെന്ന് പ്രതിയാക്കപ്പെട്ട മലയാളി അഭിഭാഷക നികിത


Covid 19 Cases Thrissur | തൃശ്ശൂർ ജില്ലയിൽ ഒരു കുടുംബത്തിലെ ഏഴു പേർക്ക് കോവിഡ് രോഗബാധ; ഇന്ന് മാത്രം ജില്ലയിൽ രോഗം സ്ഥിരീകരിച്ചത് 26 പേർക്ക്; മൂന്ന് പേർക്ക് സമ്പർക്കത്തിലൂടെയും രോഗം; മലപ്പുറത്ത് രോഗം സ്ഥിരീകരിച്ചത് 24 പേർക്കും; കോവിഡ് സമൂഹവ്യാപനത്തിലേക്കെന്ന് ആശങ്കക്കിടെ ആന്റി ബോഡി ടെസ്റ്റ് നാളെ തുടങ്ങും; ആദ്യ ഘട്ടത്തിൽ പതിനായിരം സാമ്പിളുകൾ പരിശോധിക്കും - MarunadanMalayalee.com\nതൃശ്ശൂർ ജില്ലയിൽ ഒരു കുടുംബത്തിലെ ഏഴു പേർക്ക് കോവിഡ് രോഗബാധ; ഇന്ന് മാത്രം ജില്ലയിൽ രോഗം സ്ഥിരീകരിച്ചത് 26 പേർക്ക്; മൂന്ന് പേർക്ക് സമ്പർക്കത്തിലൂടെയും രോഗം; മലപ്പുറത്ത് രോഗം സ്ഥിരീകരിച്ചത് 24 പേർക്കും; കോവിഡ് സമൂഹവ്യാപനത്തിലേക്കെന്ന് ആശങ്കക്കിടെ ആന്റി ബോഡി ടെസ്റ്റ് നാളെ തുടങ്ങും; ആദ്യ ഘട്ടത്തിൽ പതിനായിരം സാമ്പിളുകൾ പരിശോധിക്കും\nJune 07, 202008:23 PM IST Permalink\nതൃശ്ശൂർ: തൃശ്ശൂർ ജില്ലയിൽ ഒരു കുടുംബത്തിലെ ഏഴ് പേർക്ക് കോവിഡ് രോഗബാധ. ജില്ലയിൽ ഞായറാഴ്ച പുതിയതായി രോഗം സ്ഥിരീകരിച്ചത് ആകെ 26 പേർക്കാണെന്നതും ആശങ്കയ്ക്ക് ഇട നൽകുന്നു ഒരു കുടുംബത്തിലെ ഏഴ് പേർക്കും രോഗബാധ. ജില്ലയിൽ ആദ്യ പോസിറ്റീവ് കേസ് സ്ഥിരീകരിച്ച ശേഷമുള്ള ഏറ്റവും ഉയർന്ന പ്രതിദിന പോസിറ്റീവ് കേസുകളാണ് ഇന്ന് റിപ്പോർട്ടു ചെയ്തത്. രോഗബാധിതരിൽ വിദേശത്തു നിന്നും ഇതര സംസ്ഥാനത്തു നിന്നും തിരികെ എത്തിയവരാണു 23 പേരാണ്.3പേർക്ക് സമ്പർക്കത്തിലൂടെ രോഗം ബാധിച്ചു.\nഅതേസമയം ജില്ലയിൽ ചികിത്സയിലുണ്ടായിരുന്ന2പാലക്കാട് സ്വദേശികളുടേത് ഉൾപ്പെടെ ആകെ 14 പേരുടെ വൈറോളജി പരിശോധനാ ഫലം നെഗറ്റീവ് ആയി. കോഴിക്കോട് ജില്ലയിൽ ചികിത്സയിലുണ്ടായിരുന്ന ഒരു തൃശൂർ സ്വദേശിക്കും രോഗം ഭേദമായി. ജില്ലയിൽ രോഗം സ്ഥിരീകരിച്ചു ചികിത്സയിലുള്ളവരുടെ എണ്ണം 89 ആയി. പോസിറ്റീവ് കേസുകൾ ഉയർന്നിട്ടും ജില്ലയിൽ ഹോട്‌സ്‌പോട്ടുകൾ ഒന്നും നിലവിൽ ഇല്ല.\nവിദേശ രാജ്യങ്ങളിൽ നിന്നു തിരിച്ചെത്തിയ 24 പേർ അടക്കം 27 പേർക്കുകൂടി മലപ്പുറത്ത് പുതുതായി കോവിഡ് സ്ഥിരീകരിച്ചിട്ടുണ്ട്. ഒരു ദിവസത്തെ രോഗികളുടെ എണ്ണത്തിൽ ജില്ലയിലുണ്ടായ ഏറ്റവും വലിയ വർധനയാണിത്.2പേർക്കു സമ്പർക്കത്തിലൂടെയാണു രോഗം ബാധിച്ചത്. ഇതോടെ കോവിഡ് ബാധിച്ച് ജില്ലയിൽ ചികിത്സയിലുള്ളവരുടെ എണ്ണം 148 ആയി. പുതുതായി 683 പേരെ ഇന്നലെ പ്രത്യേക നിരീക്ഷണത്തിൽ പ്രവേശിപ്പിച്ചു.\nപത്തനംതിട്ട ജില്ലയിൽ ഇന്ന് 13 കോവിഡ് കേസുകൾ സ്ഥിരീകരിച്ചു. ജില്ലയിൽ ഇതുവരെ ആകെ 103 പേർക്ക് രോഗം സ്ഥിരീകരിച്ചിട്ടുണ്ട്. കോവിഡ് മൂലം ജില്ലയിൽ ഇതുവരെ ഒരാൾ മരണമടഞ്ഞിട്ടുണ്ട്. ജില്ലയിൽ ഇന്ന് ആരും രോഗമുക്തരായില്ല. ആകെ രോഗമുക്തരായവരുടെ എണ്ണം 25 ആണ്. നിലവിൽ ജില്ലയിൽ 77 പേർ രോഗികളായിട്ടുണ്ട്. ഇതിൽ 72 പേർ ജില്ലയിലും, അഞ്ചു പേർ ജില്ലയ്ക്ക് പുറത്തും ചികിത്സയിലാണ്. ജനറൽ ആശുപത്രി പത്തനംതിട്ടയിൽ 42 പേരും, ജില്ലാ ആശുപത്രി കോഴഞ്ചേരിയിൽ അഞ്ചു പേരും, ജനറൽ ആശുപത്രി അടൂരിൽ രണ്ടു പേരും, സിഎഫ്എൽടിസി റാന്നി മേനാംതോട്ടം ആശുപത്രിയിൽ 30 പേരും ഐസലേഷനിൽ ഉണ്ട്. സ്വകാര്യ ആശുപത്രികളിൽ 22 പേർ ഐസലേഷനിൽ ഉണ്ട്. ജില്ലയിൽ ആകെ 101 പേർ വിവിധ ആശുപത്രികളിൽ ഐസലേഷനിൽ ആണ്. ഇന്ന് പുതിയതായി 27 പേരെ ഐസലേഷനിൽ പ്രവേശിപ്പിച്ചു.\nകൊല്ലം ജില്ലയിൽ9പേർക്കാണ് കോവിഡ് സ്ഥിരീകരിച്ചത്. ഇവരിൽ 8 പേർ വിദേശത്തുനിന്നു വന്നവരും ഒരാൾക്ക് സമ്പർക്കം മൂലവുമാണ് രോഗ ബാധയുണ്ടായത്. ജില്ലയിൽ ഇന്ന് ആർക്കും രോഗമുക്തിയുണ്ടായിട്ടില്ല.രോഗബാധ ഉണ്ടായതിൽ മെയ് 28ന് കുവൈത്ത് തിരുവനന്തപുരം വിമാനത്തിൽ വെട്ടിക്കവല സ്വദേശിയായ യുവാവ് സ്ഥാപന നിരീക്ഷണത്തിൽ കഴിയവേ കോവിഡ് സ്ഥിരീകരിച്ചതിനെ തുടർന്ന് ഇന്ന് പാരിപ്പള്ളി സർക്കാർ മെഡിക്കൽ കോളജിൽ പ്രവേശിപ്പിച്ചു.\nആലപ്പുഴ ജില്ലയിൽ7പേർക്ക് ഞായറാഴ്ച രോഗം സ്ഥിരീകരിച്ചു. ഇതിൽ ആറു പേർ വിദേശത്തുനിന്നും ഒരാൾ ചെന്നെയിൽ നിന്നും എത്തിയവരാണ്. ഇന്നു മൂന്നു പേർ രോഗമുക്തരായി. മഹാരാഷ്ട്രയിൽ നിന്ന് എത്തിയ അമ്പലപ്പുഴ സ്വദേശി, കുവൈത്തിൽ നിന്നും എത്തിയ മാവേലിക്കര സ്വദേശി, യുഎഇയിൽ നിന്നും എത്തിയ ചേർത്തല സ്വദേശി എന്നിവരാണ് രോഗമുക്തരായത്.\nപാലക്ാട് ജില്ലയിൽ ഞായറാഴ്ച ആറ് പേർക്ക് കോവിഡ് സ്ഥിരീകരിച്ചു. വിദേശത്ത് നിന്നെത്തിയ ഒരാൾക്കു മുംബൈയിൽ നിന്നെത്തിയ രണ്ടു പേർക്കും രോഗം ബാധിച്ചു. മൂന്നു പേർക്ക് സമ്പർക്കം വഴി രോഗമുണ്ട്. ഇതോടെ ജില്ലയിൽ നിലവിൽ ചികിത്സയിൽ ഉള്ളവർ 159 പേരായി. ഇതിനു പുറമെ ശനിയാഴ്ച രോഗം സ്ഥിരീകരിച്ച പട്ടാമ്പി, മുളയങ്കാവ് സ്വദേശികൾ മഞ്ചേരി മെഡിക്കൽ കോളജിൽ ചികിത്സയിൽ ഉണ്ട്.\nകോഴിക്കോട് ജില്ലയിൽ ജില്ലയിൽ ആറു പേർക്ക് കൂടി കോവിഡ് സ്ഥിരീകരിച്ചു. എല്ലാവരും വിദേശത്തു നിന്നെത്തിയവർ. എംവിആർ കാൻസർ സെന്ററിൽ ചികിത്സയിലായിരുന്ന തൃശൂർ സ്വദേശിനി രോഗമുക്തയായി. ജൂൺ രണ്ടിന് സൗദി അറേബ്യയിൽ നിന്നെത്തിയ ഉണ്ണികുളം സ്വദേശി (26), രണ്ടിന് കുവൈത്തിൽ നിന്നെത്തിയ അഴിയൂർ സ്വദേശി (24), മെയ് 31ന് റിയാദിൽ നിന്നെത്തിയ ഓമശ്ശേരി സ്വദേശി (55), 28ന് ദുബായിൽ നിന്നെത്തിയ പേരാമ്പ്ര ചെറുവണ്ണൂർ സ്വദേശി (22), 28ന് ദുബായിൽ നിന്നെത്തിയ വേളം സ്വദേശി (28), 29ന് കുവൈത്തിൽ നിന്നെത്തിയ ചങ്ങരോത്ത് സ്വദേശി (43) എന്നിവർക്കാണ് രോഗം സ്ഥിരീകരിച്ചത്.\nകോവിഡ് ബാധിതർ വർദ്ധിക്കുന്നതിനിടയിൽ സംസ്ഥാനത്ത് ആന്റി ബോഡി ടെസ്റ്റ് നാളെ ആരംഭിക്കും. ആദ്യ ഘട്ടത്തിൽ പതിനായിരം സാന്പിളുകൾ പരിശോധിക്കും. സമൂഹ വ്യാപനം പ്രതീക്ഷിച്ച് ദുരന്ത നിവാരണ വകുപ്പും തയ്യാറെടുപ്പ് തുടങ്ങി. കോവിഡ് രോഗബാധ സമൂഹ വ്യാപനത്തിലേക്ക് പോകുന്നുവെന്ന ആശങ്കകൾക്കിടയിലാണ് സംസ്ഥാനത്ത് ആന്റിബോഡി ടെസ്റ്റ് നടത്താൻ ആരോഗ്യവകുപ്പ് തീരുമാനിച്ചത്. പരിശോധനകൾക്കായി മെഡിക്കൽ ഗവേഷണ കൗൺസിൽ 10000 കിറ്റുകൾ അനുവദിച്ചിട്ടുണ്ട്.\nമേഖലകൾ തിരിച്ച് വിവിധ ഘട്ടങ്ങളിലായിരിക്കും പരിശോധന. ശരീരത്തിൽ ഏതെങ്കിലും വൈറസ് ബാധയുങ്കിൽ ടെസ്റ്റിലൂടെ വ്യക്തമാവും.വൈറസിനെ പ്രതിരോധിക്കാനുള്ള ആന്റിബോഡി ശരീരത്തിലുണ്ടെങ്കിൽ ഫലം പോസറ്റീവായാണ് കാണിക്കുക.ഇത്തരം ആളുകളെ മാത്രം കോവിഡ് കണ്ടെത്താനുള്ള സ്രവ പരിശോധനക്ക് വിധേയരാക്കിയാൽ മതിയാകും. 20 മിനുട്ടിനുള്ളിൽ ഫലമറിയാമെന്നാണ് ആന്റിബോഡി കിറ്റിന്റെ പ്രത്യേകത. കണ്ടെയ്ന്മെന്റ് സോണിൽ നിന്ന് വരുന്നവർ, ആരോഗ്യപ്രവർത്തകർ, പൊലീസുകാർ, അതിഥി തൊഴിലാളികൾ, പൊതുജന സമ്പർക്കമുള്ള വിഭാഗങ്ങൾ എന്നിവരെയാണ് ആൻരിബോഡി ടെസ്റ്റിൽ മുഖ്യപരിഗണന നൽകുക.\nഗർഭിണികൾ, 60വയസ്സിനു മുകളിലുള്ളവർ എന്നവരെയും പരിശോധനക്ക് വിധേയരാക്കും. സംസ്ഥാനത്തേക്ക് കൂടുതൾ ആളുകൾ വരുന്ന സാഹചര്യത്തിൽ വീടുകളും കെട്ടിടങ്ങളും ഏറ്റെടുത്ത് ക്വറന്റൈൻ കേന്ദ്രങ്ങളാക്കാൻ ദുരന്തനിവാരണ വകുപ്പ് ഉത്തരവിറക്കി. ആവശ്യമെങ്കിൽ 48 ണിക്കൂറിനുള്ളിൽ ഇത്തരം കേന്ദ്രങ്ങൾ സജ്ജമാക്കാനാണ് നിർദ്ദേശം.


jeevidam oru yathrayan: ഉത്തരമില്ലാത്ത ചോദ്യങ്ങൾ\nPradeep Kumar Thursday, February 25, 2016 at 9:38:00 AM PST\nനാട്ടിൽ ഗൾഫ് പ്രവാസികൾ എന്നാൽ ഭാഗ്യവാന്മാരാണ്. അവരുടെ പ്രയാസങ്ങളെക്കുറിച്ച് ആരും ശ്രദ്ധിക്കാറില്ല\nshajitha Thursday, February 25, 2016 at 8:38:00 PM PST\nhrudayathil thotta ezhuth\nവിനുവേട്ടന് Friday, February 26, 2016 at 4:27:00 AM PST\nതിരികെ ഞാന് വരുമെന്ന വാക്ക് കേള്‍ക്കാ‍നായി ഗ്രാമം കൊതിക്കുന്നുണ്ടിന്നും...\nഎല്ലാം വെറുതെയാ‍ണല്ലേ ഉനൈസ്...? :(\nആറങ്ങോട്ടുകര മുഹമ്മദ് Friday, February 26, 2016 at 7:56:00 AM PST\nജീവിതം...ഉത്തരമില്ലാത്ത ഒരു ചോദ്യം തന്നെയാണ്...\nAreekkodan | അരീക്കോടന് Sunday, February 28, 2016 at 1:01:00 AM PST\nപ്രവാസി അഥവാ പ്രയാസി....\nസുധി അറയ്ക്കൽ Sunday, February 28, 2016 at 9:49:00 AM PST\nപ്രവാസിയുടെ നഷ്ടം ആരും അറിയുന്നില്ല.ഹോമിച്ച് കളയുന്ന യൗവനത്തിനു പകരം അവർക്കെന്താണു പകരം കിട്ടുക?വീട്ടുകാരുടെ സന്തോഷമെന്ന് ഉത്തരം കിട്ടിയാലും നഷ്ടമെന്നും അവർക്ക് തന്നെ!!!\nസുധി അറയ്ക്കൽ Sunday, February 28, 2016 at 9:50:00 AM PST\nവീകെ Sunday, February 28, 2016 at 8:20:00 PM PST\nപ്രവാസിയാകുന്നതു മുതൽ അവന്റെ ദൈന്യതയും ആരംഭിയ്ക്കും ... പിന്നെ എന്നും ശ്വാസം പിടിച്ചുള്ള ജീവിതവും. ഒരിയ്ക്കലും മനസ്സുതുറന്ന് സന്തോഷത്തോടെ ജീവിയ്ക്കാനാകില്ല ....\nഡോ.മനോജ് വെള്ളനാട് Tuesday, March 1, 2016 at 10:33:00 AM PST\nBipin Wednesday, March 2, 2016 at 1:12:00 AM PST\nഈ ചോദ്യത്തിന് ഉത്തരം തേടുമ്പോൾ ധാരാളം കാര്യങ്ങൾ കടന്നു വരും. ഒരു ഉപന്യാസം തന്നെ എഴുതാനുള്ള വലിപ്പമുള്ളവ.\nജീവിക്കാൻ വഴി തേടി ആണ് വിദേശത്തേയ്ക്ക് പോകുന്നത്. പിന്നെ ജീവിക്കാൻ മറക്കുന്നു. കൂടുതൽ ആവശ്യങ്ങൾ ഉണ്ടാകുന്നു. ആവശ്യങ്ങളും അനാവശ്യങ്ങളും ആർഭാടങ്ങളും. അതിനു വേണ്ടി പ്രവാസം തുടരുന്നു. പിന്നെ അടുത്ത തലമുറയുടെ ആവശ്യങ്ങൾ നിറവേറ്റാൻ. വീണ്ടും പ്രവാസം. അവസാനം ഒരു വെറും ചണ്ടിയായോ ജീവസ്സുറ്റ ശരീരമായോ മടക്കം. നേടിയതോ ഒന്നുമില്ല. നഷ്ടപ്പെട്ടതോ സ്വന്തം ജീവിതം.\nസ്വയം കുറ്റപ്പെടുത്തുക മാത്രമേ വഴിയുള്ളൂ. ആഗ്രഹങ്ങൾക്ക് അവസാനമില്ല. അത് കൈപ്പിടിയിൽ ഒതുങ്ങുമോ എന്ന് മാത്രം നോക്കണം. അവിടെ സുഖം കിട്ടും.\nUNAIS K Thursday, March 31, 2016 at 4:12:00 AM PDT\nവായിച്ച് അഭിപ്രായങ്ങൾ പറഞ്ഞ എല്ലാവർക്കും ഹൃദയം നിറഞ്ഞ നന്ദിയും,കടപ്പാടും അറിയിക്കുന്നു.\nJamsheed Ka Monday, May 2, 2016 at 7:08:00 PM PDT\nപ്രവാസി ഒരു വെറുംപ്രവാസി അല്ല. മറിച് അ വൻ ഒരു യഥാർത്ഥ മെഴുകുതിരിയാണ്


മാലയിട്ട മൊത്തം സ്വാമിമാരെയും വിശ്വാസികളായ സ്ത്രീകളെയും മോശക്കാരാക്കി; മഹത്തായ ഭാരതീയ അടുക്കളയ്ക്കെതിരെ യുവതി | nimisha sajayan|The Grate Indian Kitchen|Mahathaya Bharatheeya Adukkala\nമാലയിട്ട മൊത്തം സ്വാമിമാരെയും വിശ്വാസികളായ സ്ത്രീകളെയും മോശക്കാരാക്കി; മഹത്തായ ഭാരതീയ അടുക്കളയ്ക്കെതിരെ യുവതി\nഹിന്ദുക്കളെ അപമാനിച്ചു; മഹത്തായ ഭാരതീയ അടുക്കള വിശ്വാസികളെ മുറിവേൽപ്പിക്കുമ്പോൾ\nJan 18, 2021, 11:10 am IST\nജിയോ ബേബി സംവിധാനം ചെയ്ത് നിമിഷ സജയൻ, സുരാജ് വെഞ്ഞാറമൂട് തുടങ്ങിയവർ കേന്ദ്ര കഥാപാത്രങ്ങളായ മഹത്തായ ഇന്ത്യൻ അടുക്കള. സിനിമയുടെ രണ്ടാം പകുതി ശബരിമല- ആർത്തവ താരതമ്യപ്പെടുത്തൽ ആണ്. ഹിന്ദുക്കളെയും അയ്യപ്പ വിശ്വാസത്തേയും സിനിമ താറടിച്ച് കാണിക്കുകയാണെന്ന് ഇതിനോടകം ആരോപണം ഉയർന്നു കഴിഞ്ഞു. ഇപ്പോഴിതാ, മാലയിട്ട മൊത്തം സ്വാമിമാരെയും വിശ്വാസികളായ സ്ത്രീകളെയും മോശക്കാരാക്കിയെന്ന് പറയുകയാണ് ആതിര പി പുലയർ എന്ന യുവതി.\nസിനിമ പാരഡിസോ ക്ളബ്ബ് എന്ന സിനിമാ ഗ്രൂപ്പിലാണ് യുവതി സിനിമയെ കുറിച്ചുള്ള അഭിപ്രായം പങ്കുവെച്ചത്. ശബരിമല വിഷയത്തെ ഒരു വിവാദത്തിൽ വലിച്ചിഴച്ചു എന്നതിൽ ഒരു വിശ്വാസി എന്ന നിലയിൽ എനിക്ക് ദുഃഖമുണ്ടെന്ന് യുവതി കുറിക്കുന്നു. ഗ്രൂപ്പിൽ ആതിര പങ്കുവെച്ച പോസ്റ്റ് ഇങ്ങനെ:\nAlso Read: 17-കാരിക്ക് നേരെ മൂന്നാം തവണയും ലൈംഗികാതിക്രമം; സംഭവം കേരളത്തിൽ\nമുൻപ് ടേക്ക് ഓഫ് എന്ന സിനിമയിൽ പാർവതിക്ക് ആസിഫലിയുടെ വീട്ടിൽ ഏറ്റ സംഭവങ്ങൾ കാട്ടിയതിന് ആ സിനിമ തന്നെ വൻ വിമർശനം നേരിട്ടു. അത് ഇസ്ലാമോഫോബിയ ആണെന്ന രീതിയിൽ. ഒടുവിൽ പാർവതി തന്നെ അത് ഇസ്ലാമോഫോബിയ ആണെന്നും ഇനിമേലിൽ അങ്ങനെ ഉള്ള പടങ്ങൾ ചെയ്യില്ലെന്നും ഏറ്റുപറഞ്ഞു. അന്ന് ഈ ഗ്രൂപ്പിൽ തന്നെ പലരും അത് സ്റ്റീരിയോ ടൈപ്പിംഗ് ആണെന്ന് പറഞ്ഞിരുന്നു. ആ സിനിമയെ എതിർത്തു ഈ ഗ്രൂപ്പിൽ തന്നെ ഒട്ടേറെ വിമർശനങ്ങൾ വന്നിരുന്നു.\nമഹത്തായ ഭാരതീയ അടുക്കള എന്ന സിനിമയെ എതിർത്തും അനുകൂലിച്ചും ഒത്തിരി റീവ്യൂകൾ കണ്ടു. ഞാൻ മുഴുവനായി എതിർക്കുന്നോ അനുകൂലിക്കുന്നോ ഇല്ല. നിമിഷയുടെ കഥാപാത്രത്തിന് ആദ്യ പകുതിയിൽ ഭർത്താവിന്റെ വീട്ടിൽ ഏൽക്കേണ്ടി വന്ന പോലെയുള്ള കാര്യങ്ങൾ പല വീടുകളിലും ഉള്ളത് ആണ്. പല വീടുകളിലും പത്രം കഴുകുന്നത് മൊത്തത്തിൽ തന്നെ സ്ത്രീകൾ ആണ്. അവനവൻ കഴിച്ച എച്ചിൽ പാത്രം പോലും പല ആണുങ്ങളും കഴുകാറില്ല. ചില വീട്ടുകാർ ഭാര്യക്ക് താല്പര്യം ഉണ്ടെങ്കിൽ പോലും അവളെ ജോലിക്ക് വിടാറില്ല. എങ്കിലും അത്തരം വീട്ടുകാർ ഇപ്പോൾ കുറവാണ് .\nAlso Read: മകളെ കൊലപ്പെടുത്താന് മാതാവിന്റെ വക മൂന്ന് പേര്‍ക്ക് കൊട്ടേഷന് ; സംഭവിച്ചത് ഇങ്ങനെ\nഎന്നാൽ സിനിമയുടെ രണ്ടാം പകുതി ശബരിമല- ആർത്തവ താരതമ്യപ്പെടുത്തൽ ആണ്. ഞാൻ ഒരു ശബരിമല വിശ്വാസി ആണ്. ശബരിമലയെ വിവാദങ്ങളിൽ പെടുത്താൻ ആഗ്രഹിക്കാത്ത ആൾ ആണ്. 2018ലെ സുപ്രീം കോടതി വിധിയോട് വിയോജിക്കുന്നു. റീവ്യൂവിൽ വിധി മാറും എന്ന് പ്രതീക്ഷിക്കുന്നു. എന്റെ വീട്ടുകാർ, എന്റെ അച്ഛനും വല്യച്ഛനും മാമനും സഹോദരനും ഒക്കെ എല്ലാ വർഷവും ശബരിമലയിൽ ചെല്ലാർ ഉണ്ട്. ഇത്തരത്തിൽ ഉള്ള മാറ്റി നിർത്തൽ ഒന്നും എന്റെ വീട്ടിൽ ഉണ്ടായിട്ടില്ല. എന്റെ കൂട്ടുകാർക്കോ ബന്ധുക്കൾക്കോ ഉണ്ടായിട്ടില്ല. ഒരുപക്ഷേ 30-50 വർഷം മുന്നേ ഉണ്ടായിരുന്നിരിക്കാം. ആർത്തവം ഉള്ള സമയത്ത് സ്ത്രീകൾക്ക് ഇരിക്കാൻ വേണ്ടി പഴയ വീടുകളിൽ ഒരു മുറി ഉള്ളത് ആയി കേട്ടിട്ടുണ്ട്. പഴയ ചില വീടുകളിൽ അത്തരം മുറികൾ വീടിന് പുറത്ത് ആയിരുന്നു എന്നും കേട്ടിട്ടുണ്ട്.\nപക്ഷേ 1990ന് ശേഷം പണിയുന്ന വീടുകളിൽ അത്തരം മുറികൾ ഉണ്ടാകാറില്ല. അതുപോലെ മാല ഇട്ടാൽ സ്വാമിമാർ ബ്രഹ്മചര്യം പാലിക്കുന്നവർ ആയിരിക്കും. ആ കാലഘട്ടത്തിൽ ചിലർ ഭാര്യ കിടക്കുന്ന മുറിയിൽ നിന്ന് മാറി കിടക്കാറുണ്ട്. സ്വാമിമാർ രജസ്വല ആയ സ്ത്രീകളെ തൊടാറില്ല എന്നത് സത്യമാണ്. പക്ഷേ തൊട്ടാൽ ചാണകം തിന്നണം എന്നൊക്കെ പറയുന്നത് ഞാൻ ഇതുവരെ കേട്ടിട്ടില്ല. ശബരിമല വിഷയത്തെ ഒരു വിവാദത്തിൽ വലിച്ചിഴച്ചു എന്നതിൽ ഒരു വിശ്വാസി എന്ന നിലയിൽ എനിക്ക് ദുഃഖം ഉണ്ട്. ഏതെങ്കിലും ഇടത്ത് സ്ത്രീകൾ ഇതിൽ പറഞ്ഞപോലെ അടിച്ചമർത്തപ്പെടുന്നുണ്ടോ എന്ന് അറിയില്ല. പക്ഷേ എനിക്ക് അറിയുന്ന ഇടത്ത് ഒന്നും ഇല്ല.\nAlso Read: പശ്ചിമ ബംഗാള് നിയമസഭാ തിരഞ്ഞെടുപ്പില് മത്സരിക്കാന് തീരുമാനിച്ച് ശിവസേന\n2018ൽ വിധി വന്നപ്പോൾ ആ വിധിയെ പലരും എതിർക്കുകയും അനുകൂലിക്കുകയും ചെയ്തിരുന്നു. ഇടതു പക്ഷക്കാർ വിധിയെ അനുകൂലിക്കുകയും വിധി നടപ്പിലാക്കാൻ ശ്രമിക്കുകയും ചെയ്തപ്പോൾ വലതു പക്ഷക്കാർ വിധിയെ ശക്തമായി എതിർത്തു. അന്ന് അനുകൂലിച്ചവർ ഈ സിനിമയെയും അനുകൂലിക്കുന്നു. ആഹ്ലാദിക്കുന്നു. 2019 തിരഞ്ഞെടുപ്പിൽ ഇടത് പക്ഷം പിന്നിൽ പോയതിന് ശേഷം ഈ വിധി നടപ്പിലാക്കാൻ ഇടതു പക്ഷം തന്നെ താൽപ്പര്യം കാണിച്ചിട്ടില്ല. അതിൽ വിധിയെ അനുകൂലിച്ചവർക്ക് നിരാശ ഉണ്ട്. അതുകണ്ട് തന്നെ അവർ ഈ സിനിമക്ക് പൊസിറ്റിവ് റീവ്യൂകളും ഹൈപ്പും കൊടുക്കുന്നു. ഈ ഗ്രൂപ്പിൽ കൂടുതലും ഇടത്തുപക്ഷക്കാർ ആയത് കൊണ്ട് ഈ ഗ്രൂപ്പിൽ ഇതിന് വൻ സ്വീകാര്യത ഉണ്ടാകുന്നു.\nAlso Read: ഹിന്ദു ദൈവങ്ങളെ അപമാനിക്കുന്നു; മമത ഒരു മുസ്‌ലിം തീവ്രവാദിയാണെന്ന് ബിജെപി\nഅന്ന് എതിർത്തവർ ഈ സിനിമയിലെ ചില ഭാഗങ്ങളെ എതിർക്കുന്നു. കുരു പൊട്ടിക്കുന്നു. ശബരിമല വിഷയത്തെ ഈ രീതിയിൽ കാണിച്ചതിനോട് ആണ് എതിർപ്പ്. മാത്രമല്ല ഇതിൽ സ്വാമിയെ അഴുക്കു വെള്ളം എറിയുന്ന സീൻ ഉണ്ട്. മാത്രമല്ല അന്ന് സമരം ചെയ്തവരെ വില്ലൻ ആക്കി കാണിക്കുന്ന സീൻ ഉണ്ട്. ഇതൊക്കെ കാണുമ്പോൾ വിഷമം ഉണ്ട്. സിനിമയിലെ പല കാര്യങ്ങളും exaggerated ആണ്. അല്ലെങ്കിൽ പതിറ്റാണ്ടുകൾക്ക് മുൻപ് നടന്ന സംഭവങ്ങൾ ആണ്. അതിന് ഭാരതീയ അടുക്കള എന്നൊക്കെ generalizd ചെയ്തത് ശരിയായില്ല. ഇത് ഒരു തരം സ്റ്റീരിയോടൈപ്പിങ് ആണ്. ശബരിമല വിശ്വാസികൾ മൊത്തം ഇങ്ങനെ ആണ് എന്നുള്ള സ്റ്ററെക്കോട്ടൈപ്പിങ് ശബരിമല വിഷയം വിവാദം ആക്കരുത് എന്ന് അഭിപ്രായം ഉള്ളയാൾ ആണ് ഞാൻ. അതികൊണ്ട് തന്നെ ഈ സിനിമയിലെ രണ്ടാം പകുതിയെ എതിർക്കുന്നു. സിനിമയിൽ ഒരു രാഷ്രീയമുണ്ട്.\nഈ സിനിമയിൽ സുരാജിനെയോ അച്ഛനെയോ മാത്രം വില്ലന്മാരായി കാണിച്ചിരുന്നെങ്കിൽ എതിർക്കുമായിരുന്നില്ല. പക്ഷേ മാലയിട്ട മൊത്തം സ്വാമിമാരെയും വിശ്വാസികൾ ആയ സ്ത്രീകളെയും മോശം ആയി കാണിച്ചു. സുരാജിന്റെ വീട് സമൂഹത്തിന്റെ കണ്ണാടി ആക്കി കാണിച്ചു. മലിനജലം സ്വാമിമാരുടെ ദേഹത്ത് ഒഴിച്ചത് പ്രതീകാത്മകം ആയാണ്. ഇതാണ് സ്റ്റീരിയോ ടൈപ്പിങ്.\nവാൽ: സിനിമയിൽ രാഷ്ട്രീയം ഉള്ള സ്ഥിതിക്ക് സിനിമയോടുള്ള എതിപ്പും അനുകൂലവും ഒക്കെ രാഷ്ട്രീയമായിരുക്കും. രാഷ്ട്രീയ വിയോജിപ്പ് ഉണ്ടെങ്കിലും അഡ്മിന്മാർ ഈ പോസ്റ്റ് അപ്പ്രൂവ് ചെയ്യും എന്ന് കരുതുന്നു.\nnimisha sajayan The Grate Indian Kitchen Mahathaya Bharatheeya Adukkala\nഇന്ത്യക്ക് അഭിമാനം; സ്റ്റാച്യു ഓഫ് ലിബർട്ടിയെ കീഴടക്കി പട്ടേല് പ്രതിമ\nസൈനികർക്ക് ബൈക്ക് ആംബുലൻസ് സംവിധാനവുമായി സിആർപിഎഫ്


തെള്ളിയൂര്‍ക്കാവില് വലിയപടയണി നാളെ :: Janmabhumi Daily\nതെള്ളിയൂര്‍ക്കാവ്: തെള്ളിയൂര്‍ക്കാവില് ഇന്ന് രാത്രി വഴിപാട് കോലങ്ങള് ഉറഞ്ഞുതുള്ളും. പാട്ടമ്പലത്തിലെ പടയണിക്കളത്തില് രാത്രി 8.30ഓടെ കോലങ്ങള് എഴുന്നള്ളും. 9ന് തപ്പുമേളത്തോടെയാണ് ചടങ്ങുകള് ആരംഭിക്കുന്നത്. ഭൈരവി, യക്ഷി, മറുത, പക്ഷി,കാലയക്ഷി, കാലന് കോലങ്ങള് ഒന്നിനു പിറകെ ഒന്നായി കളത്തില് ഉറഞ്ഞുതുള്ളും.\n25ന് വലിയ പടയണിയോടെ ഉത്സവം സമാപിക്കും. രാത്രി 8.30ന് തെള്ളിയൂര് ഭഗവതി ക്ഷേത്രത്തില്‍നിന്ന് പാട്ടമ്പലത്തിലേക്ക് ഭദ്രകാളിയും കാലയക്ഷിയും ഒരു ജീവതകളിലായി എഴുന്നള്ളും. 26ന് പുലര്‍ച്ചെ 5.30ന് മംഗളഭൈരവിയോടെ പടയണി സമാപിക്കും.കഴിഞ്ഞദിവസം രാത്രി ഭദ്രകാളിക്ക് നിണബലിയായി ചൂരല് അടവി നടന്നു. മുള്ളുനിറഞ്ഞ ചൂരല്‍വള്ളി മൂടോടെ പിഴുത് എത്തിച്ച് ചവിട്ടിയുറഞ്ഞ് അടവിക്കാര് കളത്തില് വീണതോടെ ദേഹത്തുനിന്ന് രക്തകണങ്ങള് പൊഴിഞ്ഞു. ഘോരരൂപിണിയായ ഭദ്രകാളി സംപ്രീതയായി എന്ന വിശ്വാസത്തോടെ കാഴ്ചക്കാര് തൊഴുകൈയോടെ കളമൊഴിഞ്ഞു.രാത്രി 12 മണിയോടെ വെച്ചൊരുക്ക് ചടങ്ങുകളോടെയാണ് ചൂരല് അടവിയുടെ പ്രാരംഭ ചടങ്ങുകള് നടന്നത്. തെങ്ങിന്‍പൂക്കുല പാലക്കുറ്റിയില് ഉറപ്പിക്കും. പനയുമായി പാനക്കാരന് മരയുരലിനും മുന്നില് ഉറഞ്ഞുനിന്നതോടെ കരിക്കുകള് ഓരോന്ന് ഉടച്ചുതുടങ്ങി. തുടര്‍ന്ന് അടവികള് കൂട്ടമായി പടയണിക്കളത്തില് തുള്ളിയുറഞ്ഞ് കാവിലമ്മയെ മനസ്സില് ധ്യാനിച്ച് ഇരുട്ടിലേക്ക് ഓടിമറഞ്ഞും തുടര്‍ന്ന് കമുകും പനയും കളത്തിനടുത്ത് ആവേശത്തോടെ ഉയര്‍ത്തുന്ന ചടങ്ങ് നടന്നു. ദാരിക നിഗ്രഹത്തിന് എത്തിയ ഭദ്രകാളി പോര്‍വിളിക്കായി മരം പിഴുതെറിഞ്ഞതിന്റെ സങ്കല്പത്തിലാണ് ഈ ചടങ്ങ് നടന്നത്. തുടര്‍ന്ന് മരയടവി അരങ്ങേറി. അതിനുശേഷം ഉടുമ്പുതുള്ളലായി. പറപാറ്റലിനായി പറവാദ്യം മുഴങ്ങിയതോടെ ചൂരലുമായി അടവിക്കാര് കളത്തിലെത്തുകയായിരുന്നു.


യോഗവാസിഷ്ഠം നിത്യപാരായണം – ദിവസം 330 [ഭാഗം 6. നിര്‍വാണ പ്രകരണം]\nഅജ്ഞാനാദ്വൃദ്ധിമായാതി തദേവ സ്യാത്ഫലം സ്ഫുടം\nജ്ഞാനേനായാതി സംവിത്തിസ്ഥാമേവാന്തേ പ്രയച്ഝതി (6/8/6)\nവസിഷ്ഠന് തുടര്‍ന്നു: ഈ അജ്ഞാനമെന്ന വള്ളിച്ചെടി എങ്ങിനെയാണ് എല്ലാ ദിശകളിലേയ്ക്കും പടര്‍ന്നു വളരുന്നതെന്ന് ഞാനിനി പറഞ്ഞു തരാം. പ്രത്യക്ഷലോകമെന്ന കാട്ടില് തഴച്ചുവളരുന്ന ഇതിന്റെ വേരുകള് ബോധമെന്ന പര്‍വ്വതത്തിലാണ് ഉറച്ചിട്ടുള്ളത്. മൂന്നു ലോകങ്ങളുമാണതിന്റെ തടിത്തണ്ട്. പ്രപഞ്ചം മുഴുവനും അതിന്റെ തോലാണ്. അതിന്റെ വേരും കായുമാവുന്നത് സുഖദുഖങ്ങളും, ഭാവാഭാവങ്ങളും ജ്ഞാനാജ്ഞാനങ്ങളും ആണ്. ആ അജ്ഞാനം സുഖാനുഭവം സങ്കല്‍പ്പിക്കുമ്പോള് സുഖാനുഭവം. മറിച്ചു സങ്കല്പ്പിക്കുമ്പോള് ദുഖാനുഭവം. ഭാവസങ്കല്‍പ്പത്തില് ഭാവം (ജീവികള്) ഉണ്ട്. അഭാവസങ്കല്‍പ്പത്തില് അഭാവവുമുണ്ട്.\n“ഈ അജ്ഞാനം വ്യാപരിക്കുന്നത് അജ്ഞാനം മൂലമാണ്. അത് കൂടുതല് ഇരുണ്ട അജ്ഞാനത്തിനു വഴി തെളിക്കുന്നു. എന്നാല് വിവേകത്തെ വിവേകം തന്നെ പരിപോഷിപ്പിക്കുന്നു. അത് ജ്ഞാനം തന്നെയായിത്തീരുന്നു.” അജ്ഞാനം മാനസികാവസ്ഥകളിലും വിശ്രമവേളകളില്‍പ്പോലും പ്രകടമാവുന്നു. എന്നാല് എപ്പോഴെങ്കിലും അത് ജ്ഞാനവുമായി ബന്ധപ്പെടാന് ഇടയായി സ്വയം പവിത്രമാവുകതന്നെ ചെയ്യും. എന്നാല് അത് വീണ്ടും വിഷയങ്ങളിലേയ്ക്ക് ആകര്‍ഷിക്കപ്പെട്ടു സംഗത്തിലാവുന്നു. അതാണ് എല്ലാ വികാരങ്ങള്‍ക്കും ഇന്ദ്രിയാനുഭവങ്ങള്‍ക്കും കാരണം. ആ വള്ളിച്ചെടിയുടെ മജ്ജ പൂര്‍വ്വാനുഭവസ്മൃതികളത്രേ.\nവിചാരം അല്ലെങ്കില് ആത്മാന്വേഷണം ആ ചെടിയെ കാര്‍ന്നു തിന്നുന്ന ചിതലാണ്. അകാശത്തു തിളങ്ങിക്കാണുന്ന നക്ഷത്രങ്ങളും ഗ്രഹങ്ങളും അതിന്റെ പൂക്കളാണ്. മനസ്സാണീ ചെടിയെ പിടിച്ചു കുലുക്കുന്നത്. ധാരണകളാകുന്ന പക്ഷികള് ഈ ചെടിയില് വന്നിരിക്കുന്നു. ഇന്ദ്രിയങ്ങളാകുന്ന വിഷസര്‍പ്പങ്ങള് ചെടിക്ക് ചുറ്റും വളഞ്ഞിരിക്കുന്നു. നിഷിദ്ധകര്‍മ്മങ്ങളാകുന്ന പെരുമ്പാമ്പ് ഈ ചെടിയിലാണ് വസിക്കുന്നത്. സ്വര്‍ഗ്ഗത്തിന്റെ വെളിച്ചമാണിതിനെ പ്രകാശിപ്പിക്കുന്നത്. എല്ലാ ജീവികളുടെയും ജീവിതമാര്‍ഗ്ഗം ഈ ചെടിയെ അവലംബിച്ചിരിക്കുന്നു.\nമൂഢനെ ഭ്രമിപ്പിക്കുവാനുതകുന്ന വസ്തുക്കള് , സാധകനില് വിവേകമുദിപ്പിക്കാന് സഹായകമായ ഉപാധികള് , എണ്ണമറ്റ ജീവജാലങ്ങള് എന്നിവയാണ് ഇതിലുള്ള മറ്റു സംഗതികള് . ഇതിലാണ് ജനിച്ചിട്ടുള്ളവരും ഇനി ജനിക്കാനുള്ളവരും, മരിച്ചവരും ഇനി മരിക്കാനുള്ളവരും ഇരിക്കുന്നത്. ചിലപ്പോള് ഈ ചെടി ഭാഗികമായി മുറിഞ്ഞും മറ്റു ചിലപ്പോള് പൂര്‍ണ്ണമായ അവസ്ഥയിലും (വിവേകം തീരെയുദിക്കാത്തവര് ) ഇരിക്കുന്നു. എന്നാല് ഇതിനെ പൂര്‍ണ്ണമായി ഇല്ലാതാക്കാന് സാദ്ധ്യമല്ല.\nഭൂത, വര്‍ത്തമാന, ഭാവികള് ഇതിലാണുളളത്. ഈ ചെടി ജീവികളുടെ വിവരം കെടുത്തുന്ന കിനാവള്ളിയാണ്. എന്നാല് ദൃഢനിശ്ചയത്തോടെ അന്വേഷിക്കുമ്പോള് അതിനന്ത്യമാകുന്നു. ഈ ചെടിതന്നെയാണ് മുന്‍പ് പറഞ്ഞ വൈവിദ്ധ്യമാര്‍ന്ന വസ്തുക്കളും ജീവികളുമായി പരിണമിച്ചത്. ഗ്രഹങ്ങളും താരകളും, ജീവികളും, ചെടികളും, പഞ്ചഭൂതങ്ങളും, സ്വര്‍ഗ്ഗവും, ഭൂമിയും, ദേവതകളും, കൃമികീടങ്ങളും എല്ലാമായി കാണുന്നത് ഈ ചെടിതന്നെയാണ്. ഇഹലോകത്തില് , ഈ പ്രപഞ്ചത്തില് നിലകൊള്ളുന്ന എല്ലാം ഈ അവിദ്യയാല് വ്യാപരിച്ചിരിക്കുന്നു. ഇതിനപ്പുറം പോകാനായാല് നിനക്ക് ആത്മജ്ഞാനം സിദ്ധമായി.


ആരോഗ്യത്തിന് അതീവ ഹാനികരം; ഇ-സിഗരറ്റുകള് വില്‍ക്കരുതെന്ന് കേന്ദ്രം\n|31 Aug 2018 4:46 AM GMT\nസംസ്ഥാന സര്‍ക്കാരുകളോട് ഇലക്ട്രോണിക് സിഗരറ്റുകളുടെ വില്‍പ്പന നിരോധിക്കണമെന്ന് കേന്ദ്രം ആവശ്യപ്പെട്ടു. ഇ-സിഗരറ്റുകളും ഇ-നിക്കോട്ടിന് ഫ്ളേവര് ഹൂക്കകളുമൊക്കെ അടങ്ങുന്ന ഇലക്ട്രോണിക് നിക്കോട്ടിന് ഡെലിവറി സിസ്റ്റംസ് (ENDS) ഇനിമുതല് വില്‍ക്കുകയോ നിര്‍മ്മിക്കുകയോ ഇറക്കുമതി ചെയ്യുകയോ പരസ്യം ചെയ്യുകയോ വിതരണം നടത്തുകയോ ചെയ്യുന്നില്ലെന്ന് സംസ്ഥാനങ്ങള് ഉറപ്പാക്കണം. കേന്ദ്ര ആരോഗ്യമന്ത്രാലയത്തിന്‍റേതാണ് ഉത്തരവ്.\nകേരളത്തിലും പഞ്ചാബ്, കര്‍ണ്ണാടക, മിസോറാം, ജമ്മു & കാശ്മിര്, ബിഹാര്, ഉത്തര് പ്രദേശ് എന്നീ സംസ്ഥാനങ്ങളിലും ഇപ്പോള്‍ത്തന്നെ ഇവയുടെ ഉല്‍പ്പാദനവും നിര്‍മ്മാണവും വില്‍പ്പനയുമൊക്കെ നിരോധിച്ചിട്ടുണ്ട്.\nസി-സിഗരറ്റുകളും ശരീരത്തിന് ഹാനികരവും ഗുരുതരമായ പ്രത്യാഘാതങ്ങളുണ്ടാക്കുന്നവയുമാണ് എന്നതിന്‍റെ വെളിച്ചത്തിലാണ് പുതിയ തീരുമാനം.\nയുവാക്കളുടെ ഇടയിലാണ് ഇ-സിഗരറ്റുകളുടെ ഉപയോഗം കൂടുതലായുള്ളത്. സാധാരണ സിഗരറ്റുകളെ അപേക്ഷിച്ച് ഇവ ഹാനികരമല്ലെന്നും ഇവയുടെ ഉപയോഗത്തിലൂടെ പുകവലിയുടെ ദുശീലത്തില് നിന്ന് രക്ഷപെടാകും എന്നുമുള്ള പ്രചരണങ്ങള് കേട്ട് ഇവ ശീലമാക്കിയവരുണ്ട്.\nഎന്നാല് ഇവയിലും നിക്കോട്ടിനും വിവിധ ഫ്ളേവറുകളിലുള്ള രാസവസ്തുക്കളും അടങ്ങിയിട്ടുണ്ട്. സാധാരണ സിഗരറ്റിന്‍റെ വലുപ്പം മാത്രമുള്ള ഇ-സിഗരറ്റുകള് ബാറ്ററിയിലാണ് പ്രവര്‍ത്തിക്കുന്നത്. നിക്കോട്ടിന് ദ്രാവകരൂപത്തിലാണ് ഇതില് നിറച്ചിരിക്കുന്നത്.\ne-Cigarettes Electronic Cigarettes health news India bans e-cigarettes


ഔഫിന് കുത്തേറ്റത് ഹൃദയധമനിയില്; കുത്തിയത് ഇര്‍ഷാദാണെന്ന് മൊഴി\nഔഫിന് കുത്തേറ്റത് ഹൃദയധമനിയില്; കുത്തിയത് ഇര്‍ഷാദാണെന്ന് ഇസ്‍ഹാക്ക്\nഹൃദയധമനിയിൽ കുത്തേറ്റതാണ് അബ്‍ദുറഹ്മാൻ ഔഫിന്‍റെ മരണകാരണമെന്നാണ് പോസ്റ്റുമോർട്ടം റിപ്പോർട്ട്.\n25 Dec, 2020 at 05:50 AM\nകാഞ്ഞങ്ങാട് കല്ലൂരാവി അബ്ദുറഹ്മാൻ ഔഫ് വധക്കേസിൽ മുഖ്യപ്രതി ഇർഷാദ് ഉൾപ്പടെ മൂന്ന് പ്രതികൾ പൊലീസ് കസ്റ്റഡിയിൽ. ഒളിവിലായിരുന്ന കല്ലൂരാവി സ്വദേശി ഹസനെയും പൊലീസ് പിടികൂടി. കേസിലെ മുഖ്യപ്രതി ഇർഷാദും ഇസ്ഹാക്കും നേരത്തെ കസ്റ്റഡിയിലായിരുന്നു.\nമംഗലാപുരത്ത് ചികിത്സയിലായിരുന്ന ഇർഷാദിനെ അന്വേഷണസംഘം കാഞ്ഞങ്ങാടെത്തിച്ചിട്ടുണ്ട്. ഔഫിനെ കുത്തിയത് ഇർഷാദാണെന്ന് ഇന്നലെ പിടിയിലായ ഇസ്‍ഹാക്ക് പൊലീസിന് മൊഴി നൽകി. അക്രമി സംഘത്തിൽ കൂടുതൽ പേരുണ്ടെന്നും ഇസ്‍ഹാക്ക് മൊഴി നൽകി.\nകല്ലുരാവി മുണ്ടത്തോട്ട് ബുധനാഴ്ച രാത്രി 10 മണിയോടെയാണ് ഡി.വൈ.എഫ്.ഐ പ്രവർത്തകനായ പഴയ കടപ്പുറം സ്വദേശി അബ്ദുറഹ്മാൻ ഔഫ് കുത്തേറ്റ് മരിച്ചത്. സംഘർഷത്തിൽ ലീഗ് പ്രവർത്തകനായ ഇർഷാദിന് കൂടി പരിക്കേറ്റിരുന്നു. യൂത്ത് ലീഗ് മുൻസിപ്പൽ സെക്രട്ടറി ഇർഷാദും കേസിലെ പ്രതിയാണ്.\nഹൃദയധമനിയിൽ കുത്തേറ്റതാണ് അബ്‍ദുറഹ്മാൻ ഔഫിന്റെ മരണകാരണമെന്നാണ് പോസ്റ്റുമോർട്ടം റിപ്പോർട്ട്. ആയിരങ്ങളുടെ സാന്നിധ്യത്തിൽ അബ്ദുറഹ്മാൻ ഔഫിന്റെ മൃതദേഹം പഴയ കടപ്പുറം ജുമാ മസ്ജിദിൽ ഖബറടക്കി. കാഞ്ഞങ്ങാട് നിലേശ്വരം നഗരസഭാ പ്രദേശത്ത് ലീഗ് ഓഫീസുകൾക്ക് നേരെ വ്യാപക ആക്രമമുണ്ടായി. പോസ്റ്റ്മോർട്ടത്തിന് ശേഷം പരിയാരത്ത് നിന്ന് വിലാപയാത്രയായി ജില്ലാ അതിർത്തിയാൽ എത്തിച്ച മൃതദേഹം കാലിക്കടവ്, ചെറുവത്തൂർ, നീലേശ്വരം, അലാമിപള്ളി, പുതിയ കോട്ടാ, കാഞ്ഞങ്ങാട് നഗരം എന്നീ കേന്ദ്രങ്ങളിൽ പൊതുദർശനത്തിന് വെച്ചു. കാഞ്ഞങ്ങാട്ടെ പൊതുദർശനത്തിന് ശേഷം മൃതദേഹം എസ്.വൈ.എസ് നേതാക്കൾ ഏറ്റുവാങ്ങി. അവസാനമായി ബന്ധുക്കൾ ഒരുനോക്ക് കണ്ട ശേഷം നൂറുകണക്കിന് പേരുടെ സാന്നിധ്യത്തിൽ പഴയ ജുമാ മസ്ജിദിൽ ഖബറടക്കി.\nkanhangadKanhangad DYFIKanhangad murderKanhangad auf murder\nഫാത്തിമയുടെ മികവാര്‍ന്ന തര്‍ജമയില് രാഹുലിന്‍റെ ഹൃദയഭാഷയ്ക്ക് എന്തൊരു ചാരുത: വീഡിയോ പങ്കുവെച്ച് പി സി വിഷ്ണുനാഥ്\nവെൽഫെയർ പാർട്ടിയുടെ വാഹനപ്രചരണ ജാഥക്ക് നേരെ സംഘ്‍പരിവാർ കൈയ്യേറ്റ ശ്രമം\nദിനംപ്രതി ഒരു ലക്ഷം കോവിഡ് ടെസ്റ്റുകള് നടത്താന് മുഖ്യമന്ത്രിയുടെ നിര്‍ദേശം


കിണറ്റിൽ വെള്ളമുണ്ടെങ്കിൽ ഇനി വണ്ടി ഓടും ; വെള്ളം ഇന്ധനമാക്കി ബൈക്ക് – Yesnewslive\nഇരുചക്ര വാഹനം ഓടിക്കുന്നവര്‍ക്ക് ഒരു സന്തോഷ വര്‍ത്തമാനം. ഇന്ധന വില എത്രകണ്ട് ഉയര്‍ന്നാലും ഇനി നിങ്ങള്‍ക്ക് അതൊരു പ്രശ്‌നമാകില്ല. കിണറ്റിലോ കുളത്തിലോ പൈപ്പിലോ വെള്ളമുള്ളിടത്തോളം നിങ്ങളുടെ വാഹനം ഓടിക്കൊണ്ടേ ഇരിക്കും.\nഅത്തരമൊരു കണ്ടുപിടുത്തവുമായി എത്തിയിരിക്കുകയാണ് റിക്കാര്‍ഡോ അസ്വേഡോ എന്ന ബ്രസീലുകാരന്. വെറും പൊള്ളയായ വാഗ്ദാനമല്ലിത് എന്ന് തെളിയിക്കാന് ഇദ്ദേഹം നൂറുകണക്കിന് ആളുകളെ സാക്ഷിയാക്കി ഒരു ലിറ്റര് വെള്ളം ഉപയോഗിച്ച് 500 കിലോമീറ്റര് യാത്ര നടത്തി റെക്കോര്‍ഡ് സ്ഥാപിച്ചിരിക്കുകയാണ് രണ്ടു വര്‍ഷം മുന്‍പാണ് റിക്കാര്‍ഡോ അസ്വേഡോ ഈ സാങ്കേതിക വിദ്യ ലോകത്തിനു പരിചയപ്പെടുത്തി കൊടുത്തത്.\nടി പവര് ഒ20 എന്ന പേരില് നിര്‍മ്മിച്ച മോട്ടോര്‍സൈക്കളില് അസ്വേഡോ ഒരു ലിറ്റര് വെള്ളമൊഴിച്ച് സാവോപോളോയിലെ നീണ്ട വഴികളിലൂടെ 500 കിലോമീറ്റര് ചുറ്റുകയായിരുന്നു. മലിന ജലത്തില് നിന്ന് പോലും വാഹനം ഓടിക്കാമെന്നാണ് അസ്വേഡോയുടെ കണ്ടുപിടുത്തത്തിന്റെ പ്രത്യേകത. ഒരു സിംഗിള് എക്‌സ്റ്റേണല് കാര് ബാറ്ററിയുടെയും വെള്ളത്തിന്റെയും സമ്മിശ്ര ശൃഖലയുടെ സഹായത്താലാണ് വാഹനം ഓടുക. ജലത്തില് നിന്നും ഇന്ധനമായ ഹൈഡ്രജന് മോളിക്യൂളുകളെ വേര്‍തിരിച്ച് വൈദ്യുതി ഉത്പാദിപ്പിക്കുന്ന സാങ്കേതിക വിദ്യ പ്രയോജനപ്പെടുത്തിയാണ് ഇത് സാധ്യമാക്കുന്നത്.\nതന്റെ കണ്ടുപിടുത്തം ഒരിക്കലും പ്രകൃതിക്ക് ദോഷം ചെയ്യില്ല എന്നാണ് അസ്വേഡോയുടെ വാദം. വെള്ളമൊഴിച്ച് ഓടുന്ന വാഹനത്തില് നിന്നും പുറന്തള്ളുക നീരാവി മാത്രമാണെന്ന് അസ്വേഡോ പറയുന്നു.\nരോഗികളായെത്തിയവര്‍ക്കുനേരെ ലൈംഗീക പീഡനം; ഇന്ത്യന് ഡോക്ടര്‍ക്കെതിരെ വിചരാണ തുടങ്ങി


അതിഥി തൊഴിലാളികള്‍ക്ക് വ്യാജ സന്ദേശം: ഒരു യൂത്ത് കോണ്‍ഗ്രസ് നേതാവ് കൂടി അറസ്റ്റില് – Sreekandapuram Online News-\nനിലമ്പൂര്> അതിഥി തൊഴിലാളികളെ കബളിപ്പിച്ച സംഭവത്തില് മറ്റൊരു യൂത്ത് കോണ്‍ഗ്രസ് നേതാവ് കൂടി പിടിയില്. നിലമ്പൂരില് നിന്ന് ഉത്തരേന്ത്യയിലേയ്ക്ക് ട്രെയിനുണ്ടെന്ന് വ്യാജപ്രചരണം നടത്തിയ സംഭവത്തിലാണ് ഒരു യൂത്ത് കോണ്‍ഗ്രസ് നേതാവിനെ കൂടി പൊലീസ് അറസ്റ്റ് ചെയ്തത്.\nയൂത്ത് കോണ്‍ഗ്രസ് മുന് മണ്ഡലം പ്രസിഡന്റ് ഷെരീഫാണ് പിടിയിലായത്. വ്യാജ പ്രചരണം നടത്തി അതിഥി തൊഴിലാളികളെ കബളിപ്പിച്ച കേസില് എടവണ്ണ യൂത്ത് കോണ്‍ഗ്രസ് മണ്ഡലം സെക്രട്ടറി സാകിര് തുവ്വക്കാടിനെ ഇന്നലെ പൊലീസ് അറസ്റ്റ് ചെയ്തിരുന്നു. ഇതിനുപിന്നാലെയാണ് മുന് മണ്ഡലം പ്രസിഡന്റും അറസ്റ്റിലായത്.\nസാമൂഹ്യ മാധ്യമങ്ങളില് ഇവര് പ്രചരിപ്പിച്ച സന്ദേശത്തെ തുടര്‍ന്ന് നിരവധി അതിഥി തൊഴിലാളികള് യോഗം ചേര്‍ന്നിരുന്നു.എടവണ്ണയിലെ വാട്സാപ്പ് ഗ്രൂപ്പുകളിലൂടെയാണ് വ്യാജപ്രചരണം നടത്തിയത്. സാക്കിറിനെതിരെ ഐപിസി 153, കെഎപി 118 തുടങ്ങിയ വകുപ്പുകള് പ്രകാരം കേസെടുത്തിരുന്നു.\nവ്യാജ പ്രചരണം നടത്തുന്നവര്‍ക്കെതിരെ കര്‍ശന നടപടിയെടുക്കുമെന്ന് മലപ്പുറം ജില്ലാ കലക്ടറും എസ്പിയും വ്യക്തമാക്കുകയും ചെയ്തു


കൊച്ചിയില് യുവനടി ആക്രമണത്തിനിരയായ സംഭവത്തില് സത്യം വെളിപ്പെടുന്നതായി സൂചന.ഗൂഢാലോചനയില്ലെന്ന പഴയ നിഗമനം തിരുത്താന് ബന്ധപ്പെട്ടവര് തീരുമാനിച്ചുകഴ\nിഞ്ഞതായാണ് സൂചനകള്. സത്യം അതെല്ലന്ന സൂചനകള് ലഭിച്ചതോടെയാണ് കേസില് തുടരന്വേഷണം എന്ന തീരുമാനത്തിലേക്ക് അന്വേഷണസംഘം നീങ്ങുന്നത്. ബ്ളാക്ക്മെയിലിംഗ്\nകേസ് മാത്രമായി ഒതുങ്ങിപ്പോകേണ്ടിയിരുന്ന കേസ് വീണ്ടും വാര്‍ത്തകളില് നിറയുന്പോള് നടിയുമായി ബന്ധപ്പെട്ടവര് ഉന്നയിച്ച ആരോപണങ്ങളിലേക്കാണ് സൂചനകളും വിരല്‍ചൂണ്ട\nുന്നതെന്നാണ് വിവരം. പള്‍സര് സുനിക്ക് പിന്നില് വന്പന്മാര് ഉണ്ടെന്ന സൂചനകള് ലഭിച്ചതായും റിപ്പോര്‍ട്ടുകളുണ്ട്.\nമലയാളമനസ്സാക്ഷിയെ പിടിച്ചുലയ്ക്കുക മാത്രമല്ല സാക്ഷര കേരളത്തെ ഞെട്ടിച്ച സംഭവം കൂടിയായിരുന്നു കൊച്ചിയില് ഫെബ്രുവരി 16ന് അരങ്ങേറിയത്. അറിയപ്പെടുന്ന നടിയെ വാനില് പ ിന്തുടര്‍ന്ന് അപകടരംഗം സൃഷ്ടിച്ച് അവരുടെ വാഹനത്തിലേക്ക് ഇടിച്ചുകയറി മോശമായി പെരുമാറുകയും രംഗങ്ങള് ചിത്രീകരിക്കുകയുമായിരുന്നു. ആരുമറിയാതെ ബ്ളാക്ക്മെയിലിംഗില് അവസാനിക്കേണ്ട സംഭവം നടിയുടെ ധൈര്യമൊന്നുകൊണ്ടുമാത്രമാണ് പുറംലോകം അറിഞ്ഞത്. ഇനിയൊരു പെണ്‍കുട്ടിക്കും ഈ അവസ്ഥ ഉണ്ടാകരുതെന്ന് നിശ്ചയിച്ച നടി പരാതി നല്‍ക ുകയായിരുന്നു. അപ്പോള് തന്നെ പള്‍സര് സുനിയടക്കമുളള പ്രധാനപ്രതികള് ഒളിത്താവളങ്ങളിലേക്ക് മുങ്ങി. പിന്നീട് നാടകീയമായി പ്രതികളെ പിടികൂടി. ഇതിനിടെ നടിക്കുവേണ്ടി സിന ിമാലോകം ഒന്നാകെ രംഗത്തെത്തി. മഞ്ജുവാര്യര്, പൃഥ്വിരാജ് തുടങ്ങിയവര് താരത്തോടൊപ്പം ഉറച്ചുനിന്നു. പിന്നില് ഗൂഢാലോചനയുണ്ടെന്ന ആക്ഷേപം അന്നേ ഉയര്‍ന്നിരുന്നു. ഇതിലേക്ക്\nതന്നെയാണ് ഇപ്പോള് അന്വേഷണവും എത്തിനില്‍ക്കുന്നത്. വിമന്‍സ് കളക്ടീവ് ഇന് സിനിമ എന്ന സംഘടയുടെ പിറവിയിലേക്ക് നയിച്ചതും ആ സംഭവമായിരുന്നു.\nമലയാളസിനിമയിലെ പ്രമുഖ നടനും സംവിധായകനും അന്നേ ആരോപണവിധേയരായിരുന്നു. പ്രസ്തുത നടന് ആക്രമിക്കപ്പെട്ട നടിയോട് വ്യക്തിവിരോധമുണ്ടായിരുന്നുവെന്നും അവര് തമ്മില് ചില റിയല് എസ്റ്റേറ്റ് ഇടപാടുകള് ഉണ്ടായിരുന്നുവെന്നും. ഒരു വിഷയവുമായി ബന്ധപ്പെട്ട അകല്‍ച്ചയെ തുടര്‍ന്ന് നടിയെ സിനിമയില് നിന്ന് പുറത്താക്കുന്ന വിധത്തില് നടന് പ്രവര്‍ത്ത ിച്ചെന്നും ആരോപണമുയര്‍ന്നു. ആ വിരോധമാണ് നടിയെ ആക്രമിക്കുന്നതിലേക്ക് നയിച്ചതെന്നും ആക്ഷേപമുണ്ടായി. തുടര്‍ന്ന് തന്‍റെ ഭാഗം ന്യായീകരിച്ച് നടന് രംഗത്തെത്തുകയും ചെയ്തു.\nഒതുങ്ങിയെന്ന് കരുതി പക്ഷേ...\nആദ്യമൊക്ക വന് ചര്‍ച്ചയായ കേസ് പിന്നീട് ഗൂഢാലോചനയില്ലെന്ന നിഗമനത്തിലെത്തുകയും പള്‍സര് സുനി ഉള്‍പ്പെടെയുളള സംഭവത്തില് നേരിട്ട് പങ്കാളികളായ പ്രതികളെ റിമാന്‍ഡുചെയ്യുകയും ചെയ്തു. പിന്നീട് നടി അഭിനയരംഗത്തേക്ക് തിരിച്ചെത്തി. എല്ലാം അവിടെ തീര്‍ന്നെന്നാണ് പലരും കരുതിയത്. എന്നാല് കേസ് അങ്ങനെ അവസാനിപ്പിക്കാന്\nനടിയുമായി ബന്ധപ്പെട്ടവര് ഒരുക്കമായിരുന്നില്ല. അതുകൊണ്ടു തന്നെ നടിയുടെ മൊഴികളെ അടിസ്ഥാനമാക്കി പൊലീസ് ജയിലില് പ്രതികളുടെ നീക്കങ്ങള് നിരീക്ഷിച്ചു വരികയായിരുന്നു. ജയ ിലില് തന്‍റെ സഹതടവുകാരനായ ജിന്‍സനോട് സൌഹൃദത്തിലായ പള്‍സര് സുനി തന്‍റെ വീരഗാഥകള് വിളന്പുകയും അക്കൂട്ടത്തിലെപ്പോഴോ പിന്നിലെ വന്പന്മാരെക്കുറിച്ച് വെളിപ്പെടുത്തുകയ ുമായിരുന്നു. ഇത് പതിയെ പതിയെ ജയില് അധികൃതരുടെ ചെവിയിലുമെത്തി. അവര് ബന്ധപ്പെട്ടവര്‍ക്ക് വിവരം കൈമാറുകയും അന്വേഷണ ഉദ്യോഗസ്ഥര് ജിന്‍സന്‍റെ മൊഴി രേഖപ്പെടുത്ത ുകയും ചെയ്തു. പിന്നീട് ഇതെക്കുറിച്ച് പള്‍സറിനോട് ചോദിച്ചപ്പോള് നിഷേധിച്ചില്ല. വാവിട്ട വാക്ക് പള്‍സറിനെ മറയാക്കിയവര്‍ക്കെതിരായ ആയുധമായിരിക്കുകയാണ്.\nനടിയുടെ പ്രതിശ്രുതവരനും കുടുംബം സാന്പത്തികമായും സ്വാധീനത്തിലും ശക്തരാണ്. ഉന്നതങ്ങളില് അവര്‍ക്കുളള സ്വാധീനവും സംഭവത്തിലെ യഥാര്‍ത്ഥപ്രതികളെ വെളിച്ചത്തുകൊണ്ടുവരുമെന്ന ദൃഢനിശ്ചയവും കാരണം കേസിന്‍റെ പുരോഗതി കണിശമായി നിരീക്ഷിച്ചുവരികയാണിവര്. തത്ഫലമായിട്ടാണ് ഇപ്പോള് കേസ് വീണ്ടും സജീവമാകുന്നതെന്നാണ് വിവരം. കഴിഞ്ഞദിവസം ആലുവ പൊലീസ് ക്ളബില് പൊലീസ് നടിയെ വിളിച്ചുവരുത്തിയിരുന്നു. ചോദ്യം ചെയ്യലില് പ്രമുഖനടനെ പറ്റി ചോദിച്ചു. സംഭവത്തില് അയാള്‍ക്കെന്താണ് പങ്കെന്ന് തനിക്ക് വ്യക്തമല്ലെന്നും എന്നാല് പ്രസ്തുത നടന് തന്‍റെ കരിയര് നശിപ്പിക്കാന് കൊണ്ടുപരിശ്രമിച്ചെന്നുമാണ് നടി പൊലീസിനോട് പറഞ്ഞത്. ഇതിന്‍റെ അടിസ്ഥാനത്തില് നടന്‍റെ പങ്കും സഹായ ികളുടെ പങ്കും പൊലീസ് അന്വേഷിക്കുന്നുണ്ട്. എന്തായാലും ഒന്നും അടങ്ങിയിട്ടില്ല....തുടങ്ങിട്ടേ ഉളളൂ എന്നാണ് സൂചനകള്.


പ്രതീക്ഷിത ഒഴിവുകൾ ഉടൻ റിപ്പോർട്ട് ചെയ്യാൻ വകുപ്പുകൾക്ക് നിർദേശം | 16Oct2021\nകൊല്ലം : ഒരോ തസ്തികയിലും 2022-ൽ ഉണ്ടാകാൻ സാധ്യതയുള്ള ഒഴിവുകൾ ഈമാസം 30-നകം പി.എസ്.സി.യെ അറിയിക്കണമെന്ന് സർക്കാർ നിർദേശം നൽകി. എല്ലാ വകുപ്പുകളിലെയും നിയമന അധികാരികൾക്കാണ് നിർദേശം. റിപ്പോർട്ട് ചെയ്ത ഒഴിവുകളുടെ വിശദവിവരങ്ങൾ നവംബർ 30-നകം സെക്രട്ടേറിയറ്റിലെ ബന്ധപ്പെട്ട ഭരണവകുപ്പിനെയും ഉദ്യോഗസ്ഥ ഭരണപരിഷ്കാരവകുപ്പിനെയും നിശ്ചിതമാതൃകയിൽ അറിയിക്കുകയും വേണം.\nഒരിക്കൽ പി.എസ്.സി.ക്ക് റിപ്പോർട്ട് ചെയ്ത ഒഴിവുകൾ റദ്ദാക്കാനോ കുറവുവരുത്താനോ കഴിയില്ല. ഒഴിവു നിലവിൽവരുന്ന തീയതി കൃത്യമായി രേഖപ്പെടുത്തണം. ഒരിക്കൽ പി.എസ്.സി.ക്ക് റിപ്പോർട്ട് ചെയ്ത ഒഴിവ് സ്ഥാനക്കയറ്റമോ സ്ഥലംമാറ്റമോ മുഖേന നികത്താൻ പാടില്ല. സ്പെഷ്യൽ റിക്രൂട്ട്‌മെന്റിനായി റിസർവ് ചെയ്തവയും ജനറൽ റിക്രൂട്ട്‌മെന്റിനുള്ള ഒഴിവുകളും തരംതിരിച്ചു നൽകണമെന്നും ഉദ്യോഗസ്ഥ ഭരണപരിഷ്കാര വകുപ്പ് നിർദേശിച്ചു.\nപി.എസ്.സി. റാങ്ക് ലിസ്റ്റ് നിലവിലുള്ള ഒരു തസ്തികയിലും എംപ്ലോയ്‌മെന്റ് എക്സ്‌ചേഞ്ച് മുഖേനയോ ദിവസക്കൂലി, കരാർ പ്രകാരമോ താത്കാലിക നിയമനങ്ങൾ പാടില്ല.\nസംസ്ഥാനതല റിക്രൂട്ട്‌മെന്റ് നടത്തുന്ന തസ്തികകളിൽ ഒഴിവ് റിപ്പോർട്ട് ചെയ്യേണ്ടത് ബന്ധപ്പെട്ട വകുപ്പ് അധ്യക്ഷനായിരിക്കും. ജില്ലാതല റിക്രൂട്ട്‌മെന്റ് നടക്കുന്ന തസ്തികയിൽനിന്നു സ്ഥാനക്കയറ്റം ലഭിച്ച ഒരാൾ വിരമിക്കുമ്പോൾ എവിടെയാണ് എൻട്രി കേഡർ തസ്തികയിൽ ഒഴിവുണ്ടാവുകയെന്നത് വകുപ്പുതലവൻ നിർണയിക്കണം. ജില്ലാ ഓഫീസറാണ് ഇത് പി.എസ്.സി.ക്ക് റിപ്പോർട്ട് ചെയ്യേണ്ടത്.\nസ്പെഷ്യൽ റൂൾസ് പ്രകാരം അനുവദനീയമായ തസ്തികമാറ്റ നിയമനം, അന്തർജില്ലാ അന്തർവകുപ്പ് സ്ഥലംമാറ്റം, ആശ്രിതനിയമനം എന്നിവയ്ക്ക് ആവശ്യമായ ഒഴിവുകൾ നീക്കിവെക്കേണ്ടതാണ്. ആറുമാസമോ അതിലധികമോ ദൈർഘ്യമുള്ള അവധി ഒഴിവുകൾ, അന്യത്ര സേവന ഒഴിവുകൾ എന്നിവയും റിപ്പോർട്ട് ചെയ്യണം. ആറുമാസം ദൈർഘ്യമുള്ള പ്രസവാവധി ഒഴിവുകൾ റിപ്പോർട്ടു ചെയ്യേണ്ടതില്ല. എന്നാൽ അവധി ആറുമാസത്തിലധികം നീളാനോ പുതിയ ഒഴിവുകൾ അക്കാലയളവിൽ ഉണ്ടാകാനോ സാധ്യതയുണ്ടെങ്കിൽ അതും അറിയിക്കണം.\nഒരു റാങ്ക് ലിസ്റ്റ് നിലവിലുള്ളപ്പോൾ ഉണ്ടാകുന്ന ഒഴിവുകളെല്ലാം അതിൽനിന്നുതന്നെ നികത്തണം. ജോലിയിൽ പ്രവേശിക്കാത്തതു മൂലമുണ്ടാകുന്ന ഒഴിവുകൾ യഥാസമയം അറിയിക്കേണ്ടതാണ്. പി.എസ്.സി.യുടെ ഇ വേക്കൻസി പേജ് സോഫ്റ്റ്‌വേർ മുഖാന്തരമാണ് ഒഴിവുകൾ അറിയിക്കേണ്ടത്. വീഴ്ചവരുത്തുന്നവർക്കെതിരേ കർശന നടപടി സ്വീകരിക്കുമെന്നും വ്യക്തമാക്കിയിട്ടുണ്ട്.


മായം ചേരാത്ത ഭക്ഷണം കഴിക്കാം: ഗ്രാമീണ വിഭവങ്ങളുമായി കുടുംബശ്രീ ജനകീയ ഹോട്ടലുകള് - Malayalam Today\nമായം ചേരാത്ത ഭക്ഷണം കഴിക്കാം: ഗ്രാമീണ വിഭവങ്ങളുമായി കുടുംബശ്രീ ജനകീയ ഹോട്ടലുകള്\nകാസര്‍കോട്: ഇരുപത് രൂപയ്ക്ക് ഭക്ഷണം നല്‍കി സാധാരണക്കാരന്റെ വിശപ്പകറ്റാന് ജില്ലയില് പ്രവര്‍ത്തിക്കുന്നത് 12 കുടുംബശ്രീ ജനകീയ ഹോട്ടലുകള്. ഒരു ദിവസം ശരാശരി 150 പേര്‍ക്കുള്ള ഭക്ഷണമാണ് 20 രൂപ നിരക്കില് ഓരോ ഹോട്ടലിലും വിതരണം ചെയ്യുന്നത്. സര്‍ക്കാറിന്റെ സ്വപ്ന പദ്ധതികളില് ഒന്നായ ജനകീയ ഹോട്ടല് ജില്ലയില് പ്രവര്‍ത്തനം ആരംഭിച്ച് മൂന്ന് മാസം പിന്നിടുമ്പോള് ജനകീയ പിന്തുണ ഏറുകയാണ്. ജില്ലയിലെ ആദ്യ ജനകീയ ഹോട്ടല് ഏപ്രില് ഏഴിന് തൃക്കരിപ്പൂര് പഞ്ചായത്തില് തുറന്നു. ശേഷം ഇതുവരെ വിവിധ പഞ്ചായത്തുകളിലായി 12 ജനകീയ ഹോട്ടലുകളാണ് പ്രവര്‍ത്തിക്കുന്നത്. പകല് 12 മുതല് വൈകീട്ട് മൂന്ന് വരെയുള്ള സമയത്താണ് 20 രൂപയ്ക്ക് ഊണ് ലഭിക്കുക. ചോറ്, ഒഴിച്ചുകറി, തോരന്, അച്ചാര് എന്നിവയടങ്ങിയ മികച്ച ഭക്ഷണമാണ് കുടുംബശ്രീ ജനകീയ ഹോട്ടലിലൂടെ ലഭിക്കുക. ഊണിനോടൊപ്പം കൂടുതലായി നല്‍കുന്ന മീന് വറുത്തത്, ഓംലറ്റ് എന്നിവയ്ക്ക് സാധാരണ നിരക്ക് ഈടാക്കി വരുന്നു. 20രൂപയ്ക്ക് ഊണ് നല്‍കുന്നതോടൊപ്പം പ്രാതല്, അത്താഴം എന്നിവയും ഹോട്ടലുകളില് ലഭിക്കും. പ്രാതലിനും അത്താഴത്തിനും സാധാരണ വിലയാണ് ഈടാക്കി വരുന്നത്.\nഓരോ ഹോട്ടലിലും ചുരുങ്ങിയത് മൂന്നു പേരാണ് പ്രവര്‍ത്തിച്ചു വരുന്നത്. പദ്ധതി പ്രകാരം പത്ത് പേര്‍ക്ക് വരെ ഒരു ഹോട്ടലില് പ്രവര്‍ത്തിക്കാം. നിലവില് ഒരേതരത്തില് വസ്ത്രധാരണം ചെയ്ത് ഓരോ ഹോട്ടലിലും കുടുംബശ്രീ പ്രവര്‍ത്തകര് വ്യത്യസ്ത യൂണിഫോം രീതിയും നിലനിര്‍ത്തുന്നു. കോവിഡ് രണ്ടാം ഘട്ടത്തില് കമ്മ്യൂണിറ്റി കിച്ചണുകളായി പ്രവര്‍ത്തിച്ച പഞ്ചായത്ത് പരിധിയിലെ കുടുംബശ്രീ കഫേകളാണ് മിക്ക ജനകീയ ഹോട്ടലുകളും. പിന്നീട് എട്ട് പഞ്ചായത്തുകളില് കൂടി പദ്ധതി പ്രാവര്‍ത്തികമാക്കിയതോടെ ഹോട്ടലിന് ജനകീയത ഏറുകയാണ്. ഗ്രാമീണത തുളുമ്പുന്ന നാടന് ഭക്ഷണങ്ങള് മായം കലരാതെ വിളമ്പാന് ജനകീയ ഹോട്ടലുകള് തമ്മില് മത്സരിക്കുകയാണ്. ജില്ലയുടെ കൂടുതല് ഭാഗങ്ങളിലേക്ക് അധികം വൈകാതെ തന്നെ ജനകീയ അടുക്കളകള് പ്രവര്‍ത്തനം ആരംഭിക്കും.\nസമൂഹത്തില് തുച്ഛമായ വരുമാനത്തില് ജീവിക്കുന്ന സാധാരണക്കാരായ ജനങ്ങള്‍ക്ക് ന്യായ നിരക്കില് ഭക്ഷണത്തിന് ആശ്രയിക്കാവുന്ന സ്ഥിരം സംവിധാനം, പലവിധ ജീവിത സാഹചര്യങ്ങളില് ഒറ്റപ്പെട്ടവര്‍ക്ക് ഭക്ഷണം സൗജന്യമായി ലഭ്യമാക്കുന്നതിന് പൊതുജനങ്ങള്‍ക്കും തദ്ദേശസ്വയംഭരണ സ്ഥാപനങ്ങള്‍ക്കും ബന്ധപ്പെടാവുന്ന സൗകര്യം, കുടുംബശ്രീ വനിതകള്‍ക്ക് ജീവനോപാധിയും അതിലൂടെ സാമ്പത്തിക ഉയര്‍ച്ചയും ഉറപ്പാക്കുക തുടങ്ങി വിവിധ ലക്ഷ്യങ്ങളോടെയാണ് പദ്ധതി ആരംഭിച്ചത്. തദ്ദേശ സ്വയംഭരണസ്ഥാപനങ്ങള് തയ്യാറാക്കിയ ലിസ്റ്റില് ഉള്‍പ്പെട്ടവര്‍ക്ക് സൗജന്യ ഉച്ചഭക്ഷണ വിതരണവും നടക്കുന്നുണ്ട്. ജില്ലയില് നൂറോളം ആളുകള്‍ക്കാണ് ജനകീയ ഹോട്ടലിലൂടെ സൗജന്യ ഉച്ചഭക്ഷണം പദ്ധതിയുടെ പ്രയോജനം ലഭിക്കുന്നത്.


പ്രതിഭകള്‍ക്ക് പ്രോത്സാഹനമായി ‘സാഭിമാനം -2012’ (20-05-2012)\nമൂന്ന് പതിറ്റാണ്ടിലേറെ സ്വന്തം ഗ്രാമത്തിന്‍െറ സാമൂഹിക-സാംസ്കാരിക-വിദ്യാഭ്യാസ രംഗത്ത് സാന്നിധ്യമായ ഖത്തര് ഇസ്ലാഹിയാ അസോസിയേഷന് ചേന്ദമംഗലൂര് സംഘടിപ്പിച്ച ‘സാഭിമാനം -2012’ വേറിട്ടതായി. ചേന്ദമംഗലൂര് ഗവ.യു.പി.സ്കൂള് ഗ്രൗണ്ടില് സംഘടിപ്പിച്ച പരിപാടിയില് വിവിധ മേഖലകളിലെ പ്രതിഭകളെ അനുമോദിച്ചു. ചേന്ദമംഗലൂര് റിലീഫ് കമ്മിറ്റി പ്രസിഡന്‍റ് ഇ.എന്. അബ്ദുല്ല മൗലവി ഉദ്ഘാടനം ചെയ്തു. ഖത്തര് ഇസ്ലാഹിയാ അസോസിയേഷന് പ്രസിഡന്‍റ് ഇ.പി. അബ്ദുറഹ്മാന് അധ്യക്ഷത വഹിച്ചു.\nഒരു ഗ്രാമം, ഒരു മനസ്സ്, ഒരൊറ്റ കൂട്ടായ്മ എന്ന കാമ്പയിനോട് അനുബന്ധിച്ച് പുറത്തിറക്കിയ സുവനീര് ഖത്തര് ഇസ്ലാഹിയയുടെ സ്ഥാപക പ്രസിഡന്‍റ് ഒ. അബ്ദുല്ല, ആദ്യകാല പ്രവാസിയായ സി.ടി. അഹ്മദ്കുട്ടിക്ക് നല്‍കി പ്രകാശനം ചെയ്തു. യു.എസ്.എസ് ജേതാക്കള്, എസ്.എസ്.എല്.സി, പ്ളസ്ടു പരീക്ഷകളില് മുഴുവന് വിഷയങ്ങളിലും എ പ്ളസ് നേടിയവര് എന്നിവരെ അനുമോദിച്ചു.\nമികച്ച വിജയം നേടിയ ജി.എം.യു.പി സ്കൂള്, ചേന്ദമംഗലൂര് ഹൈസ്കൂള്, ചേന്ദമംഗലൂര് ഹയര് സെക്കന്‍ഡറി സ്കൂളുകള് എന്നിവക്ക് ഉപഹാരങ്ങള് നല്‍കി. സുരേന്ദ്രന്, എം.എ. അബ്ദുല് ഹകീം, കൂട്ടില് മുഹമ്മദലി എന്നിവര് ഖത്തര് ഇസ്ലാഹിയാ അസോസിയേഷന് പ്രസിഡന്‍റ് ഇ.പി അബ്ദുറഹ്മാനില്‍നിന്ന് ഏറ്റുവാങ്ങി. ഫിലിം ക്രിട്ടിക് അവാര്‍ഡ് ജേതാവും സംവിധായകനുമായ സിദ്ദീഖ് ചേന്ദമംഗലൂരിനെയും ഹോം സിനിമ സംവിധായകനും നടനുമായ ബന്ന ചേന്ദമംഗലൂരിനെയും ആദരിച്ചു. എന്.പി.ശംസുദ്ദീന്, ഫാത്തിമ കൊടപ്പന, കെ.പി. വേലായുധന്, ടി. അബ്ദുല്ല, കെ.ടി. അബ്ദുസ്സമദ്, പി.കെ.അബ്ദുല് ഖാദര്, പി.കെ. അബ്ദുല് റസാഖ് എന്നിവര് സംസാരിച്ചു. കെ. സുബൈര് സ്വാഗതവും പി.ടി. കുഞ്ഞാലി നന്ദിയും പറഞ്ഞു.\nNews : Sameer KP\nTags : Chennamangallur, Qatar Islahiya Association, സാഭിമാനം -2012\n2012 Chennamangaloor on Web


ഇരിങ്ങാലക്കുട നഗരസഭാ പ്രദേശത്ത് തിങ്കളാഴ്ച4കോവിഡ് പോസിറ്റീവുകൾ, 37 പേർ നിലവിൽ ആശുപത്രിയിൽ ചികിത്സയിൽ, 178പേർ നിരീക്ഷണത്തിൽ – IRINJALAKUDALIVE.com\nഇരിങ്ങാലക്കുട : ഇരിങ്ങാലക്കുട നഗരസഭയിൽ തിങ്കളാഴ്ച4കോവിഡ് പോസിറ്റീവുകൾ, വാർഡ് 1 മൂർക്കനാട് 24 വയസ്സുള്ള പുരുഷൻ, വാർഡ് 11 പോലീസ് സ്റ്റേഷൻ പരിധിയിലെ 59 വയസ്സുള്ള പുരുഷൻ, വാർഡ് 41 പുറത്താടിലെ 65 വയസ്സുള്ള പുരുഷൻ, വാർഡ് 41 പുറത്താടിലെ 65 വയസ്സുള്ള പുരുഷൻ, 60 വയസ്സുള്ള സ്ത്രീഎന്നിവർക്കാണ് ഇന്ന് കോവിഡ് 19 സ്ഥിരീകരിച്ചത്.\nനഗരസഭ പരിധിയിൽ ഇപ്പോൾ നിരീക്ഷണത്തിൽ 178 പേരുണ്ട്. കോവിഡ് പോസിറ്റീവായി നിലവിൽ 37 പേർ ആശുപത്രിയിലും 24 പേർ വീട്ടിലും ചികിത്സയിൽ തുടരുന്നുണ്ട്. 242 പേർക്കാണ് ഇരിങ്ങാലക്കുട നഗരസഭ പരിധിയിൽ ഇതുവരെ കോവിഡ് സ്ഥിരീകരിച്ചിട്ടുള്ളത്. ഹോം ക്വാറന്റൈയിൻ 174 പേരാണ് കഴിയുന്നത്. ഇൻസ്റ്റ്യൂട്ട്യൂഷൻ ക്വാറന്റൈയിനിൽ4പേരും.


MT Ramesh's reaction on Sandeep G Warrier's criricism against film stars | സന്ദീപ് വാര്യരെ തള്ളി ബിജപി; ആ പരാമർശം വ്യക്തിപരം, താരങ്ങൾക്കെതിരെ പകപോക്കാൻ ബിജെപി ഇല്ലെന്ന് ... - Malayalam Oneindia\n10 min ago പെന്‍ഷന് കിട്ടിയ സന്തോഷത്തില് പാട്ട് പാടി നഞ്ചിയമ്മ; പങ്കുവെച്ച് ധനമന്ത്രി\n12 min ago ഭയപ്പെടേണ്ടതില്ല; ഇന്ത്യയില് സമൂഹവ്യാപനമെന്ന റിപ്പോര്‍ട്ടുകള് തള്ളി കേന്ദ്രവും ഡബ്ലൂഎച്ച്ഓയും\n29 min ago 'ഹലോ മഹാദേവൻ... എങ്ങനെയുണ്ട് ദുബായ് ഇൻകാസ്'!!! ചെന്നിത്തലയെ കുരിശിലേറ്റി ട്രോളൻമാർ... ഇനി ഈസ്റ്റർ!\nUpdated: Thu, Dec 26, 2019, 12:55 [IST]\nകോഴിക്കോട്: സിനിമ പ്രവർത്തകർക്കെതിരെ യുവമോർച്ച സംസ്ഥാന സെക്രട്ടറി നടത്തിയ പരാമർശത്തെ തള്ളി ബിജെപി. പൗരത്വ ഭേഗതി നിയമത്തിനെതിരെ പ്രതിഷേധവുമായി തെരുവിലിറങ്ങിയ സിനിമാ പ്രവര്‍ത്തകരെ ഭീഷണിപ്പെടുത്തുന്ന തരത്തിൽ സന്ദീപ് വാര്യർ നടത്തിയ പ്രതികരണം വ്യക്തിപരമാണെന്ന് ബിജെപി സംസ്ഥാന ജനറൽ സെക്രട്ടറി എംടി രമേശ് പറഞ്ഞു. ഇത് പാർട്ടി നിലപാടല്ലെന്നും അദ്ദേഹം വ്യക്തമാക്കി.\nസന്ദീപ് വാര്യര് ആരെയെങ്കിലും ഭീഷണിപ്പെടുത്തിയതായി അറിയില്ല. വിവിധ വിഷയങ്ങളിലുള്ള അഭിപ്രായം എന്ന നിലയിലാണ് സമൂഹമാധ്യമങ്ങളിൽ പ്രതികരണങ്ങൾ വരുന്നത്. പ്രതിഷേധിക്കുന്നവരോട് ബിജെപിക്ക് വൈര്യനിരാതന ബുദ്ധി ഇല്ല. വിമര്‍ശിക്കുന്നവരെ ഭീഷണിപ്പെടുത്തുന്ന സമീപനം ബിജെപിക്ക് ഇല്ലെന്നാണ് എംടി രമേശിന്റെ പ്രതികരണം.\nസര്‍ക്കാര് അധികാരത്തിൽ വന്ന ശേഷം വലിയ വിമര്‍ശനങ്ങൾ ഉണ്ടായിട്ടുണ്ട്. അവരോടൊന്നും പകപോക്കുന്ന സമീപനം ബിജെപിക്ക് ഇല്ലെന്നും എംടി രമേശ് വ്യക്തമാക്കി. എന്നാൽ സര്‍ക്കാരിനെ വിമര്‍ശിക്കുമ്പോൾ തിരിച്ചുള്ള വിമര്‍ശനം ഉൾക്കൊള്ളാൻ കൂടി വിമര്‍ശനം ഉന്നയിക്കുന്നവര്‍ക്ക് മനസ് ഉണ്ടാകണമെന്നും അദ്ദേഹം വ്യക്തമാക്കി.\nകഴിഞ്ഞ ദിവസം കൊച്ചിയിൽ പൗരത്വ ഭേദഗതി നിയമത്തിനെതിരെ നടന്ന ലോങ് മാർച്ചിൽ നിരവധി സിനിമ-സാംസ്ക്കാരിക പ്രവർത്തകരായിരുന്നു പങ്കെടുത്തിരുന്നത്. കേന്ദ്ര സർക്കാരിന്റെ നിലപാടുകളെ ശക്തമായ ഭാഷയിലാണ് സിനിമ പ്രവർത്തകർ വിമർശിച്ചത്. ഇതിന് പിന്നാലെയാണ് സന്ദീപ് ജി വാര്യർ തന്റെ ഫേസ്ബുക്കിൽ സിനിമ പ്രവർത്തകർക്കെതിരെ വിമർശനവുമായി രംഗത്തെത്തിയത്.\nഇതിന് പിന്നാലെ പ്രതിഷേധിച്ച സിനിമ പ്രവർത്തകരെ വിമർശിച്ച് ബിജെപി നേതാവ് കുമ്മനം രാജശേഖരനും രംഗത്തെത്തയിരുന്നു. സിനിമ, സാംസ്കാരിക പ്രവർത്തകരുടെ ദേശസ്നേഹം കാപട്യമാണെന്നായിരുന്നു കുമ്മനം രാജശേഖരൻ പറഞ്ഞത്. അവർക്ക് നാടിനോടുള്ള കൂറ് എന്ന് പറയുന്നത് അഭിനയം മാത്രമാണെന്നും കുമ്മനം ആരോപിച്ചിരുന്നു.\ncitizenship amendment act citizenship amendment bill narendra modi citizenship amit shah jamia millia പൗരത്വ നിയമ ഭേദഗതി പൗരത്വ ഭേദഗതി ബില് നരേന്ദ്ര മോദി നിരോധനാജ്ഞ kummanam rajasekharan mt ramesh film എംടി രമേശ് സിനിമ\nMT Ramesh's reaction on Sandeep G Warrier's criricism against film stars


BDJS Chief Thushar Vellappalli likely to contest from Thrissur Lok Sabha Election 2019 - തൃശൂര് പിടിക്കാന് തുഷാര് തന്നെ; വയനാട്ടിലും സ്ഥാനാര്‍ഥിയെ പ്രഖ്യാപിച്ചു\nThushar Vellappalli Thrissur Lok Sabha Seat Bdjs Lok Sabha Election\nതൃശൂര് പിടിക്കാന് തുഷാര് തന്നെ; വയനാട്ടിലും സ്ഥാനാര്‍ഥിയെ പ്രഖ്യാപിച്ചു\nവയനാട്ടില് പൈലി വാദ്യാട്ട് സ്ഥാനാര്‍ഥിയാകും\nMarch 27, 2019 05:41:35 pm\nകോട്ടയം: തൃശൂരില് തുഷാര് വെള്ളാപ്പള്ളി തന്നെ എന്‍ഡിഎ സ്ഥാനാര്‍ഥിയാകും. ബിഡിജെഎസിന് നല്‍കിയ അഞ്ച് സീറ്റുകളിലും ഇപ്പോള് സ്ഥാനാര്‍ഥികളായി. കഴിഞ്ഞ ദിവസം മൂന്ന് സീറ്റുകളിലേക്കുള്ള സ്ഥാനാര്‍ഥികളെ മാത്രമാണ് പ്രഖ്യാപിച്ചിരുന്നത്. ഇന്ന് മറ്റ് രണ്ട് സ്ഥാനാര്‍ഥികളേയും പ്രഖ്യാപിച്ചു. തൃശൂരില് ബിഡിജെഎസ് അധ്യക്ഷന് തുഷാര് വെള്ളാപ്പള്ളി മത്സരിക്കുമ്പോള് വയനാട്ടില് പൈലി വാദ്യാട്ട് സ്ഥാനാര്‍ഥിയാകും.\nRead More: ബിഡിജെഎസ് സ്ഥാനാര്‍ഥികളെ പ്രഖ്യാപിച്ചു; തുഷാര് വെള്ളാപ്പള്ളി മത്സരിക്കും\nഅതേസമയം, വയനാട്ടില് രാഹുല് ഗാന്ധി സ്ഥാനാര്‍ഥിയാകുകയാണെങ്കില് സീറ്റ് ബിജെപിക്ക് നല്‍കുന്ന കാര്യവും പരിഗണനയിലാണെന്ന് തുഷാര് പറഞ്ഞു. ബിജെപി ഇതുവരെ സീറ്റ് ആവശ്യപ്പെട്ടിട്ടില്ലെന്നും സാഹചര്യം വന്നാല് സീറ്റ് കൈമാറാന് തയ്യാറാണെന്നും അദ്ദേഹം വ്യക്തമാക്കി.\nതിരഞ്ഞെടുപ്പില് മത്സരിക്കാന് എസ്എന്‍ഡിപി ഭാരവാഹിത്വം രാജിവയ്ക്കില്ലെന്നാണ് ഇപ്പോള് തുഷാര് പറയുന്നത്. രാജിവയ്ക്കുമെന്ന് ആരോടും പറഞ്ഞിട്ടില്ലെന്നും തുഷാര് പറയുന്നു. എന്നാല്, കഴിഞ്ഞ ദിവസം മാധ്യമങ്ങളോട് സംസാരിക്കുമ്പോള് തിരഞ്ഞെടുപ്പില് മത്സരിക്കണമെങ്കില് എസ്എന്‍ഡിപി ഭാരവാഹിത്വം രാജിവയ്ക്കാനും തയ്യാറാണെന്ന് തുഷാര് പറഞ്ഞിരുന്നു.\nആമിർ ഖാന്റെ മകൾ ഇറ‌യ്‌ക്കൊപ്പമുളള ആൺസുഹൃത്തിനെ തിരഞ്ഞ് സോഷ്യൽ മീഡിയ


ശനി, 16 നവം‌ബര് 2019 (12:41 IST)\nബംഗ്ലാദേശിനെതിരെ ആദ്യ ടെസ്റ്റില് ഇന്ത്യ കൂറ്റന് ജയത്തിലേക്ക്. ഇന്നിങ്സ് തോൽ‌വി ഒഴിവാക്കാൻ പെടാപ്പാട് പെടുകയാണ് ബംഗ്ലാദേശ്. ഒന്നാം ഇന്നിംഗ്‌സില് 343 റണ്‍സിന്റെ ലീഡ് വഴങ്ങിയ ബംഗ്ലാദേശ് രണ്ടാം ഇന്നിംഗ്‌സിലും ബാറ്റിംഗ് തകര്‍ച്ച നേരിടുകയാണ്.\nഒടുവില് വിവരം കിട്ടുമ്പോള് 80 റണ്‍സെടുക്കുമ്പോഴേക്കും ബംഗ്ലാദേശിന് അഞ്ച് വിക്കറ്റുകള് നഷ്ടമായി. മൂന്ന് വിക്കറ്റ് വീഴ്ത്തിയ മുഹമ്മദ് ഷമിയും ഓരോ വിക്കറ്റ് വീതം സ്വന്തമാക്കിയ ഇഷാന്ത് ശര്‍മ്മയും ഉമേശ് യാദവുമാണ് ബംഗ്ലാദേശിന്റെ നട്ടെല്ല് തകര്‍ത്തത്.\nഷദ്മാന് ഇസ്ലാം (6) ഇമ്രുല് കൈസ് (6) മുഹ്മിനുല് ഹഖ് (7) മുഹമ്മദ് മിഥുന് (18) എന്നിങ്ങനെയാണ് പുറത്തായ ബംഗ്ലാദേശ് ബാറ്റ്‌സ്മാന്‍മാരുടെ സംഭാവന. അഞ്ച് വിക്കറ്റ് മാത്രം അവശേഷിക്കെ ബംഗ്ലാദേശിന് ഇന്നിംഗ്‌സ് തോല്‍വി ഒഴിവാക്കാന് ഇനിയും 258 റണ്‍സ് കൂടി വേണം.\nമൂന്നാം ദിവസം ഇന്ത്യ ബാറ്റ് ചെയ്യാന് ഇറങ്ങിയില്ല. രണ്ടാം ഇന്നിംഗ്‌സ് സ്‌കോറായ ആറിന് 493 എന്ന നിലയില് തന്നെ ഇന്ത്യ ഇന്നിംഗ്‌സ് ഡിക്ലയര് ചെയ്യുകയായിരുന്നു.\n330 പന്തില് 28 ഫോറും എട്ട് സിക്സും സഹിതം 243 റണ്‍സാണ് മായങ്ക് അടിച്ചെടുത്തത്. നേരത്തെ ദക്ഷിണാഫ്രിക്കയ്ക്കെതിരേയും ടെസ്റ്റ് പരമ്പരയില് മായങ്ക് ഡബിള് സെഞ്ച്വറി നേടിയിരുന്നു. കരിയറില് എട്ടാം ടെസ്റ്റ് മാത്രം കളിക്കുന്ന മായങ്കിന്റെ മൂന്നാം സെഞ്ച്വറിയാണ് ഇന്ന് പിറന്നത്.\nരാജ്യാന്തര ക്രിക്കറ്റിൽ സച്ചിനെന്ന വികാരം പിറവി കൊണ്ടിട്ട് ഇന്നേക്ക് 30 വർഷം!\nവിവോ ഇന്ത്യയിൽ അഞ്ച് വർഷം തികക്കുന്നു. ഫോണുകൾക്ക് വൻ വിലക്കുറവ്


ആപ്പിള് എക്സിക്യൂട്ടീവിനെ വെടിവെച്ച് കൊന്ന സംഭവത്തില് പ്രതികരിച്ച് യോഗി ആദിത്യനാഥ്\nവെടിയുതിര്‍ത്ത പൊലീസുകാരനെതിരെ കടുത്ത നടപടി എടുക്കാനും യോഗി ആദിത്യനാഥ് ഉത്തരവിട്ടു.\n29 Sep, 2018 at 01:59 PM\nആപ്പിള് കമ്പനിയിലെ ജീവനക്കാരനെ ഉത്തര്‍പ്രദേശ് പൊലീസ് വെടിവെച്ചു കൊന്ന സംഭവത്തില് പ്രതികരിച്ച് മുഖ്യമന്ത്രി യോഗി ആദിത്യനാഥ്. ആപ്പിള് എക്‌സിക്യൂട്ടീവായ വിവേക് തിവാരിയാണ് വെള്ളിയാഴ്ച രാത്രി ലഖ്‌നൗ ഗോമതിനഗറില് വെച്ച് പൊലീസ് കോണ്‍സ്റ്റബിളിന്റെ വെടിയേറ്റ് മരിച്ചത്.\nഎന്നാല് ഈ സംഭവം ഒരു ഏറ്റുമുട്ടല് കൊലപാതകം അല്ലെന്നാണ് യോഗി ആദിത്യനാഥിന്റെ പ്രതികരണം. വെടിയുതിര്‍ത്ത പൊലീസുകാരനെതിരെ കടുത്ത നടപടി എടുക്കാനും യോഗി ആദിത്യനാഥ് ഉത്തരവിട്ടു. കൊടും കുറ്റവാളികളെ വെറുതെവിടുന്ന പൊലീസ് നിരപരാധികളെ ഏറ്റുമുട്ടല് കൊലകളിലൂടെ വകവരുത്തുകയാണെന്ന കോണ്‍ഗ്രസ് വിമര്‍ശനം വന്നതിന് തൊട്ടു പിന്നാലെയാണ് പ്രതികരണവുമായി യോഗി രംഗത്തുവന്നത്. ''അതൊരു ഏറ്റുമുട്ടല് കൊല ആയിരുന്നില്ല. കുറ്റക്കാരെ വെറുതെവിടില്ല. സി.ബി.ഐ അന്വേഷണം ആവശ്യമെങ്കില് അതിനുള്ള നടപടികള് സ്വീകരിക്കും'' - യോഗി ആദിത്യനാഥ് പറഞ്ഞു.\nപൊലീസ് ആവശ്യപ്പെട്ടിട്ടും വിവേക് തിവാരി കാര് നിര്‍ത്താത്തതിനെ തുടര്‍ന്നാണ് വെടിവെച്ചതെന്നാണ് പൊലീസ് വിശദീകരണം. ഐഫോണുകള് പുറത്തിറക്കുന്ന ചടങ്ങ് കഴിഞ്ഞ് സഹപ്രവര്‍ത്തകയക്കൊപ്പം വീട്ടിലേക്കു പോകുമ്പോഴാണ് സംഭവം. സംശയം തോന്നിയതിനെ തുടര്‍ന്ന് പൊലീസ് വാഹനം നിര്‍ത്താന് ആവശ്യപ്പെടുകയായിരുന്നു. അതിനു തയ്യാറാവാതിരുന്നതോടെയാണ് വെടിവെച്ചെന്നാണ് പൊലീസ് പറയുന്നത്. ഗോമതി നഗര് പൊലീസ് സ്‌റ്റേഷനിലെ പ്രശാന്ത് ചൗധരിയാണ് തിവാരിക്കുനേരെ വെടിവെച്ചത്.\nencounterYogi AdityanathApple exec murder


ഷാർജയിൽ ഭർത്താവ് കാർ പാർക്ക് ചെയ്യുന്നതിനിടെ വാഹനമിടിച്ച് ഭാര്യ മരിച്ചു\nഅജ്‌മാൻ : അജ്മാനിൽ ഭര്‍ത്താവ് കാര് പാര്‍ക്ക് ചെയ്യുന്നതിനിടെ അദ്ധത്തില് വാഹനമിടിച്ച്  മലയാളി യുവതി മരിച്ചു. തൃശൂര് കൈപമംഗലം സ്വദേശി ഷാന്‍ലിയുടെ ഭാര്യ ലിജി(45) ആണ് മരിച്ചത്. ശനിയാഴ്ച അജ്മാനിലെ ആശുപത്രിയുടെ പാര്‍ക്കിംഗിലാണ് അപകടമുണ്ടായത്.\nആശുപത്രിയില് പരിശോധനയ്ക്ക് എത്തിയതായിരുന്നു ഇരുവരും. ആശുപത്രിയുടെ പാര്‍ക്കിംഗില് വാഹനം നിര്‍ത്താന് വാഹനത്തിന് മുന്നില് നിന്ന് നിര്‍ദേശങ്ങള് നല്‍കുന്നതിനിടെ ഭര്‍ത്താവ് ബ്രേക്കിന് പകരം ആക്‌സിലേറ്റര് ചവിട്ടിയതാൻ അപകടത്തിന് ഇടയാക്കിയത്. വാഹനത്തിനും ചുമരിനുമിടയില് പെട്ട് ലിജി തത്ക്ഷണം മരിക്കുകയുമായിരുന്നു.\nമൂത്തമകന് ഇന്ത്യയില് എന്‍ജിനീയറിങ്ങിനും മകള് ഉമ്മുല്‍ഖുവൈന് സ്‌കൂളിലും പഠിക്കുകയാണ്.


പത്താം ക്ലാസ് വിദ്യാര്‍ത്ഥിനിയെ താലി കെട്ടി സിന്ദൂരം ചാര്‍ത്തി: ദൃശ്യം പ്രചരിപ്പിച്ചവര്‍ക്കെതിരെ കേസ് | Daily Indian Herald\nJanuary 5, 2019 10:21 am By : Indian Herald Staff\nപത്താം ക്ലാസ് വിദ്യാര്‍ഥിനിയെ താലി അണിയിച്ച് സിന്ദൂരം ചാര്‍ത്തുന്ന ദൃശ്യം പ്രചരിപ്പിച്ചവര്‍ക്കെതിരെ പൊലീസ് കേസെടുത്തു. യവാവ് പെണ്‍കുട്ടിയെ താലികെട്ടി സിന്ദൂരം ചാര്‍ത്തുന്നതാണ് ഫോണില് പകര്‍ത്തി യ ദൃശ്യത്തിലുള്ളത്. ഇത് സമൂഹ മാധ്യമങ്ങളിലൂടെ പ്രചരിപ്പിക്കുകയായിരുന്നു.\nപ്രണയം നടിച്ച് വിവാഹ വാഗ്ദാനം നല്‍കിയാണ് സുഹൃത്തുക്കളുടെ സാന്നിദ്ധ്യത്തില് വിദ്യാര്‍ഥിനിയുടെ കഴുത്തില് താലി ചാര്‍ത്തിയത്. മൂവാറ്റുപുഴ വിദ്യാഭ്യാസ ഉപജില്ലയിലുള്ള സ്‌കൂളിലെ വിദ്യാര്‍ഥിനിയാണ് ദൃശ്യങ്ങളിലുള്ളത്. ഒരു മാസം മുന്‍പാണ് പ്രതീകാത്മക വിവാഹം നടന്നത്. സ്‌കൂള് യൂണിഫോമിലായിരുന്നു വിദ്യാര്‍ഥിനി.\nകൂടെയുണ്ടായിരുന്ന വിദ്യാര്‍ഥിനികളില് നിന്നു വിവരം അറിഞ്ഞ സ്‌കൂള് അധികൃതര് വിദ്യാര്‍ഥിനിയുടെ രക്ഷിതാക്കളെ അറിയിച്ചു. ആദ്യം വിശ്വസിക്കാതിരുന്ന രക്ഷിതാക്കള് മൊബൈല് ഫോണിലെ ദൃശ്യങ്ങള് കണ്ടതോടെ പൊലീസില് പരാതി നല്‍കി. ഇതോടെ ഈ ദൃശ്യങ്ങള് സാമൂഹിക മാധ്യമങ്ങളിലൂടെ പ്രചരിപ്പിച്ചുവെന്നാണു പരാതി. പൊലീസ് സൈബര് സെല്ലിന്റെ സഹായത്തോടെ അന്വേഷണം ആരംഭിച്ചു. ടെലിഫിലിമിനായാണ് ദൃശ്യങ്ങള് പകര്‍ത്തിയതെന്ന് ബന്ധപ്പെട്ട ചിലര് പറയുന്നു.\nTags: 10th standard, Student


സാങ്കേതികവിദ്യാചരിത്രം - വിക്കിപീഡിയ\n(History of technology എന്ന താളിൽ നിന്നും തിരിച്ചുവിട്ടതു പ്രകാരം)\nമനുഷ്യകുലത്തിന്റെ പുരോഗതിക്കായി കണ്ടുപിടിക്കപ്പെട്ട ഉപകരണങ്ങളുടെയും സങ്കേതങ്ങളുടെയും ചരിത്രമാണ് സാങ്കേതികവിദ്യാചരിത്രം. ഭാഷകളും കല്ല് കൊണ്ടുള്ള ആയുധങ്ങളും മുതൽ സങ്കീർണ്ണമായ വിവരസാങ്കേതികവിദ്യയും ജനിതക സാങ്കേതികവിദ്യയും വരെ ഇതിലുൾപ്പെടുന്നു.\nപുതിയ അറിവുകൾ മനുഷ്യനെ പുതിയ കണ്ടുപിടിത്തങ്ങളിലേക്ക് നയിച്ചു. അതിലൂടെ മനുഷ്യൻ അത് വരെ അവന് അപ്രാപ്യമായ പല സ്ഥലങ്ങളിലും ചെന്നെത്തി. ശാസ്ത്രീയ ഉപകരണങ്ങൾ മനുഷ്യനെ അവന്റെ പ്രകൃതിദത്തമായ ഇന്ദ്രിയങ്ങൾ കൊണ്ട് സംവദിക്കാനാവാത്ത തലങ്ങളിൽ പ്രകൃതിയെ പഠിക്കാനും നിരീക്ഷിക്കാനും സഹായിച്ചുവരുന്നു.\nസാങ്കേതികവിദ്യ പൊതുവെ പ്രായോഗിക ശാസ്ത്രമായതുകൊണ്ട് അതിന്റെ ചരിത്രം ശാസ്ത്രചരിത്രവുമായി ബന്ധപ്പെട്ടിരിക്കുന്നു. സാങ്കേതികവിദ്യ വിഭവങ്ങൾ ഉപയോഗിക്കുന്നതുകൊണ്ട് അത് സാമ്പത്തികചരിത്രവുമായും ബന്ധപ്പെട്ടതാണ്. ഈ വിഭവങ്ങളിൽനിന്ന് സാങ്കേതികവിദ്യ ദൈന്യംദിനജീവിതത്തിനാവശ്യമായ വിഭവങ്ങൾ നിർമ്മിക്കുന്നു.\nസാങ്കേതികവിദ്യയുടെ പ്രഭാവം സമൂഹത്തിന്റെ സാംസ്‌കാരിക ചര്യകളെയും തിരിച്ചും ബാധിക്കുന്നു. സാങ്കേതികവിദ്യ സാമ്പത്തിക വളർച്ചക്ക് ത്വരകമായും അതുവഴി സാമ്പത്തിക, രാഷ്ട്രീയ, സൈനിക ശക്തികൾ വളരാനും വഴിവെക്കുന്നു.\n"https://ml.wikipedia.org/w/index.php?title=സാങ്കേതികവിദ്യാചരിത്രം&oldid=3090468" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 01:20, 22 ഫെബ്രുവരി 2019.


കമ്മ്യൂണിസ്റ്റുകാരനായ സാത്താന്റെ സന്തതി | ഗോപി കോട്ടമുറിക്കൽ\n“ആര്.. ഞാനോ..” പെട്ടെന്ന് എത് പാസ്റ്ററാണെന്ന് എനിക്ക് പിടുത്തം കിട്ടിയില്ല. “ആരുടെ കാര്യമാ രാഘവാ നീ ചോദിയ്ക്കുന്നെ? ഈ മണ്ഡലത്തിലെത്ര പാസ്റ്റർമാരാ ജീവിക്കുന്നെ ? എനിയ്‌ക്കൊരെത്തും പിടിയും കിട്ടുന്നില്ല.”\n“രാത്രി അഞ്ചൽപ്പെട്ടീലോ പാമ്പാക്കുടയോ വച്ച് ഒരു കറുത്ത് തടിച്ച പാസ്റ്ററേയും രണ്ടുപിള്ളേരേം സഖാവ് വണ്ടിയേക്കയറ്റിയോ?”\n“ഓ.. ആ പാസ്റ്ററ്. ഉവ്വ.. ഉവ്വ.. ഇപ്പോ ആളെ പിടി കിട്ടി. എന്നാ പ്രശ്‌നം? വെല്ല കുഴപ്പമായോ?” ഞാൻ ഒരു ചെറിയ നെഞ്ചിടിപ്പോടെ ചോദിച്ചു പോയി.\n“സഖാവു തന്നെ പറ. ബാക്കി ഞാൻ പറയാം.” രാഘവൻ വല്ലാതെ ശാഠ്യം പിടിച്ചു.\n“ശരി ഉണ്ടായ കാര്യം ഞാൻ പറയാം. ഇക്കഴിഞ്ഞതിന്റെ മുമ്പുള്ള ഞായറാഴ്ചയാണെന്നാണെന്റെ ഓർമ്മ. ഞാൻ വൈകീട്ട് അങ്കമാലിക്കടുത്ത് മൂക്കന്നൂരിൽ ഒരു പൊതുയോഗത്തിനു പോയി. അവിടന്ന് ഭക്ഷണോം കഴിഞ്ഞ് തിരിച്ച് മൂവാറ്റുപുഴ കൂടി വന്നു. രാത്രി വീട്ടിലൊന്നു കേറി. അവിടെയെത്തുമ്പോഴാണ് വാരപ്പെട്ടീന്ന് അയ്യപ്പനെന്നൊരാളു വിളിച്ചു. അവിടെ നിനക്കു നന്നായി നേരിട്ടറിയാവുന്ന ഒരു പാർട്ടിസഖാവു മരിച്ചട്ടൊണ്ട്. വെല്ല നിവൃത്തിയൊണ്ടെങ്കി അവിടം വരെ ചെല്ലണമെന്നാ സഖാവു പറഞ്ഞിട്ടുണ്ട്. അമ്മയാണിതു പറഞ്ഞത്. ഞാനൊട്ടും വൈകാതെ വാരപ്പെട്ടിക്കു വിട്ടു. അയ്യപ്പനേം കൂട്ടി മരണവീട്ടിൽ പോയി. അവിടന്ന് നേരെ പിറവത്തേക്ക് പോന്നു. പോരും വഴി അഞ്ചൽപ്പെട്ടി വളവു കഴിഞ്ഞ് പിറവം റൂട്ടിലേക്ക് വണ്ടി തിരിയുമ്പോൾ നമ്മുടെ ചെത്ത് യൂണിയന്റെ ആഫീസില്ലേ രാഘവാ”\n“അതിന്റെ മുന്നിൽ വച്ചാണിവർ വണ്ടിക്ക് കൈകാണിച്ചത്.”\n“നിർത്ത് പിള്ളേച്ചാ.” പിറവത്തുള്ള ടാക്‌സിയിലായിരുന്നു ഞാൻ ഓട്ടം പോയത്. വണ്ടി നിർത്തി അവരേം കേറ്റി. നല്ല മഴ. ഞാൻ മുമ്പിലെ സീറ്റിലേക്കിരുന്നു. അവരാകെ നനഞ്ഞു കുതിർന്നിട്ടുണ്ട്. ചെറിയ കുട്ടി അയാളുടെ തോളത്തു കിടന്നുറങ്ങുകയായിരുന്നു. ആകെയുള്ള ഒരു കുട ചെറിയ കുട്ടിയെ നനയ്ക്കാതെ അയാൾ ചൂടിയിരുന്നു. വണ്ടി പിറവം ആശുപത്രിപ്പടിയിൽ നിർത്തിയേക്ക്. ഞങ്ങളവിടെ ഇറങ്ങിപ്പോളാമെന്നവർ പറഞ്ഞു. പോരും വഴിയാണ് അയാൾ എന്നെ പരിചയപ്പെടുന്നത്.\nവഴിനീളെ, അവരൊരു പ്രാർത്ഥനക്ക് പോയതും ഉദ്ദേശിച്ചതിനേക്കാൾ ആകെ വൈകിയതും വണ്ടി കേടായതും തുടങ്ങി സർവ്വകാര്യങ്ങളും അയാൾ പറഞ്ഞുതീർത്തു.\n“ആശുപത്രിപ്പടീന്ന് ഒരു പത്തടി പാലച്ചോടു റൂട്ടിൽ നീങ്ങിയാപ്പിന്നെ ഞങ്ങളെ വീടായി.”\n“സാരമില്ല പിള്ളേച്ചാ നമുക്കിവരെയങ്ങു വിട്ടിട്ടു തിരിച്ചുപോരാം.”\nഅവരിറങ്ങുന്നതിനു തൊട്ടുമുമ്പാണ് എന്റെ വിവരങ്ങൾ ചോദിച്ചത്. ഞാൻ എന്നെ പരിചയപ്പെടുത്തി.\n“ഓ.. സാറെ, ബെന്നി ബെഹനാൻ സാറിനെ തോൽപ്പിച്ചയാള്. വോട്ടിന്റെ സമയത്ത് ഞങ്ങളിവിടില്ലായിരുന്നു. ദൈവം സാറിനെ ഈ അസമയത്ത് ഞങ്ങടെ മുമ്പീ കൊണ്ടെത്തിച്ചതാ. നന്ദിയുണ്ടു സാറേ. ദൈവത്തിനു സ്തുതി.”\nഞങ്ങൾ യാത്ര പറഞ്ഞ് പിരിയുമ്പോൾ രാത്രി2മണി കഴിഞ്ഞു കാണും.\n“ഇതാണ് അന്നത്തെ കഥ. ഇനി എന്താന്നുവച്ചാ രാഘവൻ പറഞ്ഞ് പൂർത്തിയാക്ക്. ഞാൻ രാഘവനോടു പറഞ്ഞു. കഷ്ടം. എന്നിട്ടാ ദുഷ്ടൻ ഇന്നലെ ഞായറാഴ്ച പാലച്ചോടുള്ള അവരുടെ ആരാധനാലയത്തില് പ്രസംഗിച്ചതെന്താന്നു സഖാവിനറിയാമോ!”\n“അയാളൊരു രണ്ടുരണ്ടര മണിക്കുറു പ്രസംഗിച്ചു കാണും. പപ്പൻ ചേട്ടനാ പറഞ്ഞത്. തീരാറായപ്പോളാണ് ഞാൻ കവലേല് എത്തുന്നത്. തീർക്കുമ്പ പറഞ്ഞ വാക്കെന്താന്നറിയ്വോ!\n“ഇല്ല. രാഘവൻ അത് പൂർത്തിയാക്ക്.”\n'സമയം അർദ്ധരാത്രി കഴിഞ്ഞ് ഒന്നൊന്നര മണിയായി കാണും. കുറ്റാക്കൂരിരുട്ട്. തുള്ളിക്കൊരു കുടം പോലുള്ള മഴ. രണ്ടു പിഞ്ചുകുഞ്ഞുങ്ങളും നടന്നു നീങ്ങാൻ ഏപ്പയില്ലാത്ത ഒരു സ്ത്രീയും ഞാനും കൂടി പ്രാർത്ഥന കഴിഞ്ഞ് പോന്നു. പോരാതെ രക്ഷയില്ല. വീട്ടിലാണെങ്കിൽ മരണത്തോടു മല്ലടിച്ചു കിടക്കുന്ന സ്വന്തം മാതാവ്. താഴെ വന്ന് പുത്തമ്പുരേൽ മാണിച്ചന്റെ വണ്ടി കിട്ട്വോന്നു നോക്കി. വണ്ടി ദിവസങ്ങളായി വർക്ക്ഷാപ്പിലാണ്. വണ്ടി കേടായിപ്പോയി. കർത്താവെ ഇനിയെന്തു ചെയ്യും.!\n'നീ ഒരു വഴി കാണിച്ചു താ. പാലച്ചോടിലേക്കുള്ള വഴി ഞങ്ങൾക്കറിയാം. പരിഹാരമെന്ന വഴി നീ കാണിച്ചു താ. ഉള്ളുരുകി ഞാൻ പ്രാർത്ഥിച്ചു. മഴയാണെങ്കിലും കണ്ണീരു കർത്താവ് കണ്ടോളും. നൊന്തു ഞങ്ങൾ പ്രാർത്ഥിച്ചു. പ്രാർത്ഥന ദൈവം കേട്ടു. ദൈവത്തിനു സ്‌തോത്രം .. സ്‌തോത്രം.. എന്തത്ഭുതം ! ദൈവം തമ്പുരാൻ, കമ്മ്യൂണിസ്റ്റുകാരനായ ആ സാത്താന്റെ സന്തതിയെ, പിറവം എംഎൽഎയായ ആ സാത്താനെ ഒരു കാറുമായി ഞങ്ങളുടെ മുമ്പിൽ പ്രത്യക്ഷപ്പെടുത്തി. ദൈവത്തിന് സ്‌തോത്രം സ്‌തോത്രം.'\nരാഘവൻ ആശ്വാസത്തോടെ വീട്ടിൽ നിന്നിറങ്ങുമ്പോൾ പല്ലുഞെരിച്ചു കൊണ്ടു എന്നോടു പറഞ്ഞു.\n'അവനെ എവിടെങ്കിലും വച്ചു ഞാൻ കാണും.'


ബൈക്കിന്റെ വിലയിൽ കാർ; നാനോയെ തകർക്കാൻ ബജാജിന്റെ 'ക്യൂട്ട്'\nAuto Featured NationalNews\nബൈക്കിന്റെ വിലയിൽ കാർ; നാനോയെ തകർക്കാൻ ബജാജിന്റെ ‘ക്യൂട്ട്’\nസാധാരണക്കാരന്റെ സ്വന്തമായി ഒരു കാർ എന്ന സ്വപ്‌നം യാഥാർത്ഥ്യമാക്കുകയായിരുന്നു ടാറ്റയുടെ നാനോ. കുറഞ്ഞ വിലയിൽ ഒരു നാലംഗ കുടുംബത്തിന് സുഖമായി യാത്ര ചെയ്യാവുന്നതായിരുന്നു നാനോയുടെ പ്രത്യേകത. എന്നാൽ ടാറ്റയുടെ നാനോയ്ക്ക് വെല്ലുവിളി ഉയർത്തി ബജാജ് എത്തിയിരിക്കുകയാണ്.\nബജാജിന്റെ ‘ക്യൂട്ട്’ എന്ന കുഞ്ഞൻ കാറാണ് വിപണി കീഴടക്കാൻ ലക്ഷ്യമിടുന്നത്. ഒരു ബൈക്കിന്റെ വിലയേ ക്യൂട്ടിനും ഉണ്ടാവുകയുള്ളു. ഒപ്പം നാനോയെക്കാൾ ആകർഷകമായ മോഡലും കൂടിയാകുമ്പോൾ ക്യൂട്ടിന് ഉപഭോക്താക്കൾ ഏറുമെന്ന് വിദഗ്ധർ അഭിപ്രായപ്പെടുന്നു.\n2012 ഓട്ടോ എക്‌സ്‌പോയിലാണ് ക്യൂട്ടിന്റെ പ്രൊഡക്ഷൻ മോഡൽ കമ്പനി ആദ്യമായി അവതരിപ്പിക്കുന്നത്. 2,752 എംഎം നീളവും, 1,312 എംഎം വീതിയും, 1,925 എംഎം വീൽബേസും, 1,652 എംഎം ഉയരവുമുള്ള ബജാജ് ക്യൂട്ടിന് ലോകത്തിലെ ഏറ്റവും ചെറിയ യാത്രാ വാഹനമെന്ന പ്രത്യേകതയുമുണ്ട്. കാറിന്റെ രൂപമാണെങ്കിലും ക്യൂട്ടിനെ ഈ ഗണത്തിൽ കമ്പനി ഉൾപ്പെടുത്തിയിട്ടില്ല. ഫോർവീൽ വാഹനമെന്ന വിശേഷണം മാത്രമേ നൽകിയിട്ടുള്ളു.\n216.6 സിസി സിംഗിൾ സിലിണ്ടർ എൻജിനാണ് കരുത്ത്. 0.2 ലിറ്റർ വാട്ടർ കൂൾഡ് സിംഗിൾ ഡിജിറ്റൽ ട്രിപ്പിൾ സ്പാർക്ക് ഇഗ്‌നീഷ്യൻ4വാൾവ് എൻജിൻ 13 ബിഎച്ച്!പി കരുത്തും 20 എൻഎം ടോർക്കുമേകും. അഞ്ച് സ്!പീഡ് ഗിയർ സംവിധാനം മണിക്കൂറിൽ 70 കിലോമീറ്റർ വേഗതയിൽ വാഹനത്തെ കുതിപ്പിക്കും. ഭാരക്കുറവായതിനാൽ 36 കിലോമീറ്ററിന്റെ മികച്ച ഇന്ധനക്ഷമതയും കമ്പനി വാഗ്ദാനം ചെയ്യുന്നു.\nചെലവ് കുറയ്ക്കുന്നതിന്റെ ഭാഗമായി എസി, പവർ സ്റ്റിയറിങ്, പവർ വിന്റോസ്, ഓഡിയോ സിസ്റ്റം എന്നിവ വാഹനത്തിൽ ഉണ്ടാവില്ല. ഓറഞ്ച്, ചുവപ്പ്, വയലറ്റ്, പച്ച, വെള്ള, കറുപ്പ് എന്നീ ആറ് നിറങ്ങളിൽ ക്യൂട്ട് ലഭ്യമാകും.\nയൂറോപ്യൻ, ഏഷ്യൻ, ലാറ്റിനമേരിക്കൻ, ആഫ്രിക്കൻ രാജ്യങ്ങളിൽ ജനപ്രിയ വാഹനമാണ് ക്യൂട്ട്. ഇന്ത്യൻ വിപണിയിൽ ഏകദേശം 1.2 ലക്ഷം രൂപയായിരിക്കും ക്യൂട്ടിന്റെ വില. ഓട്ടൊമൊബൈൽ ലോകം ഉറ്റുനോക്കിയ ഈ കാർ ഈ വർഷം തന്നെ വിപണിയിൽ എത്തുമെന്നാണ് റിപ്പോർട്ട്.\nbajaj qute cute car


യോഗ സമ്പ്രദായത്തില് ഭക്ഷണത്തിനുള്ള പ്രാധാന്യം | Isha Sadhguru\nഒരു ദിവസം സഭയില് വച്ച് അക്ബര് ചക്രവര്‍ത്തി ചോദിച്ചു; 'മനുഷ്യന് ഏറ്റവും അധികം ആനന്ദം തരുന്നത് എന്താണ്ന്നൊണു നിങ്ങള് കരുതുന്നത്?' ചക്രവര്‍ത്തിയെ ചുറ്റിപ്പറ്റി എല്ലാത്തരത്തിലുള്ള സ്തുതിപാഠകരും ഉണ്ടായിരുന്നു. ആരോ പറഞ്ഞു, 'അങ്ങയെ സേവിക്കലാണ് എന്‍റെ ജീവിതത്തിലെ ഏറ്റവും വലിയ ആനന്ദം.' മറ്റൊരാള് പറഞ്ഞു: 'അങ്ങയുടെ മുഖത്തുനോക്കിയിരിക്കലാണ് എനിക്കു ലഭിക്കാവുന്ന ഏറ്റവും വലിയ സുഖം.' ഇത്തരത്തില് അതിശയോക്തികള് പലരും ചൊരിഞ്ഞു. ബീര്‍ബല് അവിടെ വിരസനായി വെറുതെ ഇരിക്കുകയായിരുന്നു. അക്ബര് ചോദിച്ചു: 'ബീര്‍ബല് നിങ്ങള് എന്താണ് ഒന്നും പറയാതിരിക്കുന്നത്? എന്താണ് നിങ്ങള്‍ക്ക് ഏറ്റവും സുഖം തരുന്നത്?' ബീര്‍ബല് പറഞ്ഞു: 'മലവിസര്‍ജ്ജനം ചെയ്യുന്നതാണ് ഏറ്റവും സുഖകരം.' സഭയിലുള്ളവരുടെ വാഴ്ത്തലുകള് കേട്ട് അക്ബര് അഭിമാനത്തോടെ ഇരിക്കുകയായിരുന്നു. ബീര്‍ബെല് പറഞ്ഞതു അദ്ദേഹത്തിന് ഒട്ടും ഇഷ്ടപ്പെട്ടില്ല. 'സഭയില് ഇത്തരം അസഭ്യങ്ങള് പറയാന് നിങ്ങള്‍ക്ക് എങ്ങനെ തോന്നി? പറഞ്ഞകാര്യം ഇവിടെ തെളിയിക്കേണ്ടതുണ്ട് . അല്ലാത്തപക്ഷം നിങ്ങള്‍ക്ക് അത് അപായകരമായിരിക്കും.' എനിക്ക് ഒരാഴ്ച സമയം തരൂ. എന്നാല് ഞാനതു തെളിയിക്കാം. അക്ബര് സമ്മതിച്ചു. അടുത്ത വാരാവസാനം ബീര്‍ബെല് അക്ബര്‍ക്കു വേണ്ടി ഒരു നായാട്ടു യാത്ര സംഘടിപ്പിച്ചു. എല്ലാ സ്ത്രീജനങ്ങളെയും കൂടെക്കൂട്ടി. എല്ലാവര്‍ക്കും പ്രത്യേകം കൂടാരങ്ങള്. അക്ബറിന്‍റെ കൂടാരം നടുക്കും, ചുറ്റും കുട്ടികളും സ്ത്രീകളും കുടുംബങ്ങളും. ഏറ്റവും നല്ല ഭക്ഷണമുണ്ടാക്കാന് ഏര്‍പ്പാടു ചെയ്തു. അവര് നല്ല രുചികരമായ ഭക്ഷണമുണ്ടാക്കി. അക്ബര് വയര് നിറയെ നന്നായി ഭക്ഷണം കഴിച്ചു- അദ്ദേഹം അവധിക്കാലം ആഘോഷിക്കയാണെന്നു നിങ്ങള്‍ക്കറിയാമല്ലോ!


21 Dec 2016 1:09 PM GMT\nപ്രധാനമന്ത്രി നരേന്ദ്ര മോദിക്കെതിരേ അഴിമതി ആരോപണങ്ങളുമായി കോണ്‍ഗ്രസ് ഉപാധ്യക്ഷന് രാഹുല് ഗാന്ധി വീണ്ടും രംഗത്തെത്തി. നരേന്ദ്ര മോദി പ്രധാനമന്ത്രിയാകുന്നതിന് മുമ്പ് സഹാറ ഗ്രൂപ്പ് അദ്ദേഹത്തിന് 40 കോടി രൂപ നല്‍കിയതായി രാഹുല് ഗാന്ധി ആരോപിച്ചു. 2013-14 വര്‍ഷത്തില് മോദി ഗുജറാത്ത് മുഖ്യമന്ത്രിയായിരിക്കെ പല തവണകളായി മോദി പണം കൈപ്പറ്റിയെന്നാണ് രാഹുല് ഗാന്ധി ആരോപിക്കുന്നത്. ആദായനികുതി വകുപ്പ് 2014ല് സഹാറയില് റെയ്ഡ് നടത്തിയപ്പോള് ഇത് സംബന്ധിച്ച രേഖകള് ലഭിച്ചതായും രാഹുല് ആരോപിച്ചു. മോദി പണം വാങ്ങിയതിന് തെളിവുകളുണ്ടെന്ന് കഴിഞ്ഞ ആഴ്ച അവസാനിച്ച പാര്‍ലമെന്റിന്റെ ശീതകാല സമ്മേളനത്തിനിടയില് കോണ്‍ഗ്രസ് ഉപാധ്യക്ഷന് ആരോപിച്ചിരുന്നു.\nപ്രധാനമന്ത്രി നരേന്ദ്ര മോദിയുടെ സംസ്ഥാനമായ ഗുജറാത്തിലെ മെഹ്‌സാനയില് നടന്ന പൊതു യോഗത്തിലാണ് മോദിക്കെതിരെ രാഹുല് കടന്നാക്രമണം നടത്തിയത്. പട്ടേല് സംവരണ പ്രക്ഷോഭത്തിന്റെ മുഖ്യ കേന്ദ്രമായിരുന്നു മെഹ്‌സാന.\nആദായനികുതി വകുപ്പിന്റെ രേഖകള് പ്രകാരം, 2013 ഒക്ടോബര് 30ന് 2.5 കോടിയും നവംബറില് 12ന് അഞ്ച് കോടിയും നവംബര് 27ന് 2.5 കോടിയും നവംബര് 29ന് അഞ്ച് കോടിയും മോദി കൈപ്പറ്റിയതായി രാഹുല് പറഞ്ഞു. അതേ വര്‍ഷം ഡിസംബര് ആറിന് അഞ്ച് കോടിയും ഡിസംബര് 19ന് മറ്റൊരു അഞ്ചുകോടിയും മോദിക്ക് കൈമാറി. 2014 ജനുവരി 13ന് അഞ്ചുകോടി രൂപയും ജനുവരി 28ന് അഞ്ച് കോടി രൂപയും ഫെബ്രുവരി 22ന് മറ്റൊരു അഞ്ചുകോടയും മോദി കൈപ്പറ്റിയതായി രേഖകള് പറയുന്നു.\nനോട്ട് നിരോധനത്തിനെതിരെയും രാഹുല് ഗാന്ധി ആഞ്ഞടിച്ചു. അഴിമതിക്കാര്‍ക്കും കള്ളപ്പണക്കാര്‍ക്കുമെതിരായല്ല സര്‍ക്കാരിന്റ നീക്കം. സത്യസന്ധരായ ദരിദ്രര്‍ക്ക് എതിരെയാണ്. കാശ് ഉപയോഗിച്ച് സാധനങ്ങള് വാങ്ങുന്ന കര്‍ഷകരും ദരിദ്രരുമാണ് തീരുമാനം മൂലം ഏറ്റവും ബുദ്ധിമുട്ടുന്നതെന്നും രാഹുല് ഗാന്ധി ചൂണ്ടിക്കാണിച്ചു. മധ്യപ്രദേശ്, ഝാര്‍ഖണ്ഡ്, ചത്തീസ്ഗഡ് സംസ്ഥാനങ്ങളിലെ ബിജെപി സര്‍ക്കാരുകള് ആദിവാസികളുടെ ഭൂമി തട്ടിയെടുക്കുകയാണെന്നും രാഹുല് ഗാന്ധി ആരോപിച്ചു. സ്വിസ് ബാങ്കുകളില് നിക്ഷേപമുള്ള ഇന്ത്യക്കാരുടെ പട്ടിക സ്വിറ്റ്‌സര്‍ലന്റ് സര്‍ക്കാര് കൈമാറിയിട്ടും എന്താണ് അത് പാര്‍ലമെന്റിന്റെ മേശപ്പുറത്ത് വെക്കാന് സര്‍ക്കാര് തയ്യാറാവാത്തതെന്നും രാഹുല് ഗാന്ധി ചോദിച്ചു.\nmodi rahul gandhi sahara


ഗര്‍ഭിണിയായിരിക്കെ ഭക്ഷണത്തിന് യാചിച്ചു: നടി സാന്ദ്ര\nPublished at Apr 19, 2021 03:25 PM\nഒരു സ്ത്രീ ഗര്‍ഭിണിയായിരിക്കുമ്പോഴാണ് ഏറ്റവും അധികം ശ്രദ്ധ വേണ്ടത്. ചേര്‍ത്തു പിടിക്കാന് ഉറ്റവര് വേണ്ട നേരം. ഇഷ്ടഭക്ഷണം വയര് നിറയെ കഴിക്കാന് തോന്നുന്ന ദിവസങ്ങള്. എന്നാല് നടി സാന്ദ്ര ആമിയ്ക്കു ഗര്‍ഭകാലത്തു നേരിടേണ്ടി വന്നത് ഓര്‍ക്കാന് ഇഷ്ടപ്പെടാത്ത അനുഭവങ്ങളായിരുന്നു. താരത്തിന്റെ ഇരട്ടക്കുട്ടികളുടെ ചോറൂൺ ചടങ്ങ് നടന്നത് ചെന്നൈ ഗുരുവായൂരപ്പൻ ക്ഷേത്രത്തിൽ വച്ചായിരുന്നു. ഇതിന്റെ ചിത്രങ്ങളും വീഡിയോകളും സോഷ്യൽ മീഡിയയിൽ ശ്രദ്ധിക്കപ്പെട്ടിരുന്നു. തുടര്‍ന്ന് നടി പങ്കു വച്ച കുറിപ്പിലാണ് താന് നേരിട്ട യാതനങ്ങള് വിവരിക്കുന്നത്.\n"സന്തോഷം കൊണ്ട് കണ്ണുകൾ നിറയുന്നു. ഞങ്ങളുടെ മക്കളെ ഇത്രയധികം ഹൃദയങ്ങൾ ഒരുമിച്ചു സ്വാഗതം ചെയ്യുമെന്ന് ഒരിക്കൽ പോലും കരുതിയിരുന്നില്ല. എന്റെ മതം കാരണം ഞങ്ങളും മക്കളും ഞങ്ങളുടെ കുടുംബത്തിനാലും ബന്ധുക്കളാലും തീർത്തും വെറുക്കപ്പെട്ടവർ ആയിരുന്നു. ഞാൻ ഗർഭിണിയായിരിക്കുമ്പോൾ ഭക്ഷണം തരാൻ പോലും ബന്ധുക്കൾ വിസമ്മതിച്ച സാഹചര്യം ഉണ്ടായിട്ടുണ്ട്.പ്രസവം വരെ ദിവസം ഒരു പത്തു പ്രാവശ്യമെങ്കിലും ഞാൻ ഛർദ്ദിക്കുന്ന അവസ്ഥയുണ്ടായിരുന്നു. ഷൂട്ടിങ്ങ് കഴിഞ്ഞു വീട്ടിലെത്തിയ ശേഷം പ്രജിൻ ആണ് അതെല്ലാം വൃത്തിയാക്കിയിരുന്നത്. വിശപ്പും ക്ഷീണവും കാരണം ആഹാരത്തിനുവേണ്ടി അയൽക്കാരോട് വരെ യാചിച്ച അവസ്ഥ ഉണ്ടായിട്ടുണ്ട്. സ്കാനിങ്ങിന് പോകുന്നത് വരെ തനിച്ചായിരുന്നു. ഉറക്കം പോലുമില്ലാതെ രാത്രിയും പകലും പ്രജിൻ ഷൂട്ടിങ്ങിന് പോയി. സിഗ്നൽ ലൈറ്റ് റെഡ് ആകുന്നസമയം കാറിൽ ഇരുന്നാണ് അദ്ദേഹം അൽപ്പം വിശ്രമിച്ചിരുന്നത്. കേരള രീതിയിലുള്ള ഭക്ഷണം കഴിക്കാൻ ഒരുപാട് കൊതി തോന്നിയിരുന്ന സമയമായിരുന്നു അത്. ഒരു ജോലിക്കാരിയെ അന്വേഷിച്ചെങ്കിലും ആ ഉദ്യമം പരാജയപ്പെട്ടു.\nഎനിക്ക് വിശക്കുന്നുവെന്നും ദയവായി വരണമെന്നും എന്റെ അമ്മയോട് ആവശ്യപ്പെട്ടു, എങ്കിലും അമ്മ തയ്യാറായില്ല. തിരക്കാണെന്നും ലീവില്ലെന്നും പറഞ്ഞൊഴിഞ്ഞു. എന്റെ ഭർതൃവീട്ടുകാർ കേരളത്തിലെത്തി എന്റെ വീട്ടുകാരെ കണ്ടെത്തി വിവരം അറിയിച്ചെങ്കിലും ഈ അവസ്ഥയിൽ എന്നെ ഏറ്റെടുക്കാൻ അവർ തയ്യാറായില്ല.പ്രസവത്തിനു ശേഷവും അവസ്ഥ മാറിയില്ല. അവർക്കെന്റെ കുഞ്ഞുങ്ങളെ പോലും ശ്രദ്ധിക്കാൻ പറ്റിയില്ല.. അവർ അവരുടേതായ ലോകത്ത് അവരുടേതോയ കാര്യങ്ങളിൽ തിരക്കിലായിരുന്നു.. എല്ലാ ചടങ്ങുകൾക്കും അവരെ വിളിക്കാറുണ്ട്. പക്ഷെ എന്തെങ്കിലുമൊക്കെ കാര്യങ്ങൾ പറഞ്ഞുകൊണ്ട് അവർ ഒഴിവാകും. ഞങ്ങൾ പങ്കുവച്ച ഒരു വീഡിയോയിലെങ്കിലും നിങ്ങൾ അവരെ കണ്ടിട്ടുണ്ടോ.\nപക്ഷെ ഇന്ന് ഈ വാർത്ത കാണുമ്പോൾ ഞാൻ സന്തോഷം കണ്ട് തുള്ളിച്ചാടുകയാണ്., കാരണം ലക്ഷകണക്കിന് ആളുകളുടെ അനുഗ്രഹവും സ്നേഹവും ആണ് ഞങ്ങളുടെ കുഞ്ഞുങ്ങൾക്ക് ലഭിച്ചിരിക്കുന്നത്. ഒരിക്കലും കരുതിയില്ല ഇതിത്ര വൈറൽ ആകുമെന്ന്. ഈ അത്ഭുതത്തിനും അനുഗ്രഹത്തിനും നന്ദി പറയുകയാണ്. ഞങ്ങൾ ശരിക്കും അനുഗ്രഹിക്കപ്പെട്ടവരാണ്. ഈ സന്തോഷവും അനുഗ്രഹങ്ങളും കൊണ്ട് എല്ലാ വേദനകളും മറക്കുകയാണ്. എല്ലാവർക്കും നന്ദി.." സാന്ദ്ര കുറിക്കുന്നു.\nലോഹിതദാസ് സംവിധാനം ചെയ്ത കസ്തൂരിമാൻ എന്ന ചിത്രത്തിലെ ഷീല പോൾ എന്ന കഥാപാത്രത്തെ അവതരിപ്പിച്ച് ശ്രദ്ധ നേടിയ താരമാണ് സാന്ദ്ര ആമി. ടെലിവിഷൻ പരമ്പരകളിലൂടെയാണ് സാന്ദ്ര അഭിനയരംഗത്തെത്തുന്നത്. പിന്നീട് സ്വപ്നക്കൂട്, വാർ ആൻഡ് ലവ്, സിങ്കം3തുടങ്ങി ഇരുപതോളം ചിത്രങ്ങളിൽ വേഷമിട്ടു. ജ്യോതിക നായികയാകുന്ന കാട്രിൻ മൊഴിയിലാണ് അവസാനം വേഷമിട്ടത്.\nBegging for food while pregnant: Actress Sandra